Emme bodu aamdhanee ah libunu TV bathalalaa akah Sofia | Mihaaru\nސޯފިއާ: ފޯބްސް ލިސްޓްގެ އެއް ވަނަ ލިބުނީ 63 މިލިއަން ޑޮލަރުގެ އާމްދަނީއަކާ އެކު.\nއެންމެ ބޮޑު އާމްދަނީއެއް ލިބުނު ޓީވީ ބަތަލާއަކަށް ސޯފިއާ\n17 ސެޕްޓެމްބަރ 2016 - 07:48\nފޯބްސްގެ ލިސްޓުން ޕްރިޔަންކާ ޗޯޕްޅާ ވެސް ވަނީ ޖާގަ ހޯދާފައި. އޭނާ އަށް ލިބުނީ ލިސްޓްގެ އަށް ވަނަ. އާމްދަނީއަކީ 11 މިލިއަން ޑޮލަރު.\nފޯބްސް އިން އާންމުކުރި މި އަހަރުގެ އެންމެ ބޮޑު އާމްދަނީއެއް ލިބުނު ޓީވީ ބަތަލާގެ މަގާމު ޖެހިޖެހިގެން ފަސް ވަނަ ފަހަރަށް "މޮޑަން ފެމިލީ" ގެ ބަތަލާ ސޯފިއާ ވެރްގޭރާ ހޯދައިފި އެވެ.\nއޭނާ އަށް އާމްދަނީގެ ގޮތުގައި މި އަހަރު 43 މިލިއަން ޑޮލަރު ލިބިފައިވެ އެވެ. ސޯފިއާ އަށް ޓީވީ ޝޯގެ އިތުރުން މަޝްހޫރު ބައެއް ބްރޭންޑްތަކުގެ އުފެއްދުންތައް އިޝްތިހާރުކޮށްދީގެން، މިދިޔަ އަހަރެއްހާ ދުވަހުގެ ތެރޭގައި ބޮޑު އާމްދަނީއެއް ލިބިފައިވެ އެވެ.\nފޯބްސްގެ ލިސްޓަށް ބަލާ އިރު އަލަށް ޓީވީ ސިލްސިލާއަކުން ފެނިގެން ދިޔަ ބޮލީވުޑްގެ ބަތަލާ ޕްރިޔަންކާ ޗޯޕްޅާ ވެސް ލިސްޓް ގަދަ 10 ގައި ހިމެނެ އެވެ. އޭނާ އޮތީ "ކްއަންޓިކޯ" އިން ލިބުނު 11 މިލިއަން ޑޮލަރުގެ އާމްދަނީއާ އެކު ލިސްޓްގެ އަށް ވަނައިގެ އެވެ.\nއަންނަ އަހަރު ރިލީޒް ކުރާ "ބޭވޮޗް" އިން ޕްރިޔަންކާ ހޮލީވުޑްގެ ބޮޑު ސްކްރީނަށް ވެސް އަންނާނެ އެވެ.\nޓީވީ ބަތަލާއިންގެ ތެރެއިން ލިސްޓްގެ ދެވަނަ ލިބުނީ "ބިގް ބޭންގް ތިއަރީ" ގެ ބަތަލާ ކަލީ ކްއަކޯއަށެވެ. އޭނާގެ އާމްދަނީއަކީ 24.5 މިލިއަން ޑޮލަރެވެ.\nލިސްޓްގެ ތިން ވަނަ ލިބުނީ "މިންޑީ ޕްރޮޖެކް" ގެ ބަތަލާ މިންޑީ ކާލިންއަށެވެ. އޭނާގެ އާމްދަނީއަކީ 15 މިލިއަން ޑިލަރެވެ.\nފޯބްސް ލިސްޓްގެ ހަތަރު ވަނަ އާއި ފަސް ވަނަ އެއްވަރުގެ އާމްދަނީއެއް ލިބިގެން ހޯދީ "ގްރޭސް އެނަޓޮމީ" ގެ ބަތަލާ އެލެން ޕޮމްޕިއޯ އާއި "ލޯ އެންޑް އޯޑާ" ގެ ތަރި މަރިޝްކާ ހާގިޓޭ އެވެ. އެ ދެ މީހުންގެ އާމްދަނީއަކީ 14.5 މިލިއަން ޑޮލަރެވެ.\nލިސްޓްގެ ހަ ވަނާގައި 13.5 މިލިއަން ޑޮލަރާ އެކު "ސްކެންޑަލް" ގެ ބަތަލާ ކެރީ ވޮޝިންޓަން އޮތް އިރު، ހަތް ވަނާގައި އޮތީ "ކާސްލް" ގެ ބަތަލާ ސްޓޭނާ ކެޓިކް އެވެ. އޭނާގެ އާމްދަނީއަކީ 12 މިލިއަން ޑޮލަރެވެ.\nޓީވީ ތަރިންގެ ތެރެއިން އެންމެ ބޮޑު އާމްދަނީ އެއް ލިބުނު ނުވަ ބަތަލާއަކަށް "ދަ ގުޑް ވައިފް" ގެ ބަތަލާ ޖޫލިއާނާ މާގްލީސް 10.5 މިލިއަން ޑޮލަރާ އެކު ހޯދި އިރު، 10 މިލިއަން ޑޮލަރުގެ އާމްދަނީއަކާ އެކު ލިސްޓްގެ 10 ވަނާގައި އޮތީ އަނެއްކާ ވެސް "މޮޑަން ފެމިލީ" ގެ ބަތަލާއެކެވެ. އެއީ ޖޫލީ ބޮވެން އެވެ.\nއިތުރު ލިޔުންތައް ހޮލީވުޑް ޕްރިޔަންކާ ޗޯޕްރާ ފޯބްސް ޓީވީ ޝޯ\nޔޫޓިއުބްގެ ޝޯއެއްގެ ހޯސްޓަކަށް ޕްރިޔަންކާ\nމާދުރީގެ ހަޔާތާ ގުޅޭ ސީރީޒެއް ޕްރިޔަންކާ އުފައްދަނީ


ޖިނާއީ އިޖުރާއަތުގެ ޤާނޫނަށް މުއައްސަސާތައް ތަމްރީންކުރުމަށްޓަކައި ބޭއްވުނު ތަމްރީން ޕްރޮގްރާމްގެ ފުރަތަމަ ބުރު ފެށުމުގެ ރަސްމިއްޔާތުގައި ޕްރޮސިކިއުޓަރ ޖެނެރަލް ދެއްކެވި ވާހަކަފުޅު-2ފެބުރުވަރީ 2017\nއެންމެހާ ޙަމްދުޘަނާއެއް ޙައްޤުވެގެންވާ ގަދަ ކީރިތިވަންތަ ﷲ ސުބުހާނަހޫ ވަތަޢާލާއަށް ޙަމްދާއި ޝުކުރުކުރަން. އަދި އެކަލާނގެ މިއުއްމަތަށް ކައުކުރެއްވި މާތް ޞާޙިބާ މުޙައްމަދު ރަސޫލުﷲ ﷺ އަށް ޞަލަވާތާއި ސަލާމް ލެއްވުން އެދި ދުޢާކުރަން. އަދި މިޞަލަވާތާއި ސަލާމުގައި އެކަލޭގެފާނުގެ އިތުރު އާލުންނާއި މިތުރު ޞަޙާބީން ޝާމިލްކުރަން.\nމިރަސްމިއްޔާތުގެ ޝަރަފުވެރި މެހެމާން، ދައުލަތުގެ ބަންޑާރަނައިބު އަލްއުސްތާޛް މުޙައްމަދު އަނިލް، ޑެޕިއުޓީ ކޮމިޝަނަރ އޮފް ޕޮލިސް އަޙްމަދު ސަޢުދީ، ޑެޕިއުޓީ އެޓަރނީ ޖެނެރަލް، ލޯ އެންފޯސްމަންޓް އިދާރާތަކުގެ އިސްވެރިން، މިނިވަން މުއައްސަސާތަކުގެ އިސްވެރިން އަދި މިރަސްމިއްޔާތަށް ޙާޟިރުވެވަޑައިގެން ތިއްބެވި އެންމެހާ ބޭފުޅުން. އައްސަލާމް ޢަލައިކުމް ވަރަޙްމަތުﷲ ވަބަރަކާތުހޫ.\nމިއަދުގެ މިރަސްމިއްޔާތަކީ ދިގު އިންތިޒާރަކަށްފަހު އަޅުގަނޑުމެންނާ ހަމައަށް އައިސްފައިވާ ޖިނާއީ އިޖުރާއަތުގެ ޤާނޫނަށް ކަމާބެހޭ ފަރާތްތައް އަހުލުވެރިކުރުމުގެ ގޮތުން ތަމްރީން ޕްރޮގްރާމްތައް ފެށުމަށްޓަކައި ބޭއްވޭ ރަސްމިއްޔާތު.\nޖިނާއީ އިޖުރާއަތުގެ ޤާނޫނަކީ ރާއްޖޭގައި ޖިނާއީ ކުށްކުށާގުޅޭގޮތުން އެކިފަރާތްތަކުގެ މައްޗަށްކުރެވޭ ތުހުމަތުތަކާގުޅޭ ތަޙްޤީޤްތައް ހިންގުމުގައާއި، އެފަރާތްތަކުގެ މައްޗަށް ދަޢުވާކުރުމުގައާއި، އެދަޢުވާތަކާގުޅޭ ޝަރީޢަތްތައް ހިންގުމުގައި، މިހާތަނަށް ޢަމަލުކުރަމުން މިއަންނަ ގޮތްތަކަށް އިންޤިލާބީ ބަދަލުތަކެއް ގެންނާނެ ޤާނޫނެއް. އެގޮތުން މިޤާނޫނު ވެގެންދާނީ މުޅި ނިޒާމު އެއްކޮށް ބަދަލުކޮށްލާނެ ޤާނޫނަކަށް. އެސަބަބަށްޓަކައި، ޖިނާއީ ޢަދުލުގެ ނިޒާމުގެ ހުރިހާ ބައިވެރިންވެސް މިޤާނޫނުން ތަރުތީބުކުރާނެ އިޖުރާއާތާއި، ފިޔަވަޅުތަކަށާއި އަދި މިޤާނޫނުން މަތިކުރާނެ ޛިންމާތަކަށް އަހުލުވެރިވެ، އެކަންކަމަށް ފަރިތަވެފައި ތިބުން އެއީ ނުހަނު ބޭނުންތެރިކަމެއް.\nއަޅުގަނޑުމެން އެންމެންވެސް ޤަބޫލުކުރަން މިފަދަ ޤާނޫނެއްގެ ބޭނުންތެރިކަން. ނިޒާމުގެ ތެރޭގައި ތިބި އެކިއެކި ބައިވެރިން، އެބައިވެރިންގެ ދައުރުގެ ތެރެއިން ކުރަންޖެހޭ ކަންކަން ކުރުމުގައި، ޢަމަލުކުރަންޖެހޭ އުޞޫލުތައް ބަޔާންކުރެވި ލިޔެވިފައި އޮތުމުގެ މުހިންމުކަން އަޅުގަނޑުމެން ޤަބޫލުކުރަން. ތަޙްޤީޤް މަރުޙަލާ ކުރިއަށްގެންދާ ފަރާތްތަކުން ޢަމަލުކުރަންޖެހޭނެ ގޮތްތަކާއި، އެފަރާތްތަކުން މަސައްކަތްތައް ނިންމަންޖެހޭ މުއްދަތުތައް މިޤާނޫނުން ބުނެދޭނެ.\nތުހުމަތުކުރެވޭ ފަރާތްތަކަށް ލިބިދޭންޖެހޭ ޙައްޤުތަކާއި ފުރުޞަތުތަކާއި، ތުހުމަތު އުފުލިފައިވާ ފަރާތްތަކުގެ މައްޗަށް ދަޢުވާކުރުމުގައި ޢަމަލުކުރެވޭނެ ގޮތްތަކާއި، ދަޢުވާއެއްކުރުމަށްފަހު ދެން އެއަށް ބަދަލެއް ގެންނަނަމަ ވާންޖެހޭނެ ގޮތާއި، ޖިނާއީ ކުށްކުށުގެ ޝަރީޢަތުގެ މަރުޙަލާގައި ކަންހިނގާނެ ގޮތްތައް މިޤާނޫނުގައި ބުނެދޭ.\nމިގޮތަށް ތަރުތީބުކުރެވި ލިޔެވިފައިވާ އިޖުރާއީ ޤާނޫނެއް ނެތުމުގެ ދަތި އެތަކެއް އަހަރަކު ތަޙައްމަލުކުރުމަށްފަހު، އެ އެންމެހާ ދަތިތަކަށް ހައްލަކަށް މިޤާނޫނު ވެގެންދިޔުން އެއީ މިޤާނޫނުގެ އެންމެ ބޮޑު އެއް މަޤްޞަދުކަމުގައި ދެކެން.\nއެގޮތުން މިޤާނޫނަކީ ގިނަ ދުވަސްތަކެއްގެ ބުރަ މަސައްކަތްތަކެއްގެ ނަތީޖާ. އެކަމަށްޓަކައި ބަންޑާރަނައިބާއި އެމަނިކުފާނުގެ ޓީމުން ކުރެއްވި ބުރަ މަސައްކަތްޕުޅު ފާހަގަކޮށް އެފަރާތްތަކަށް ޝުކުރާއި މުބާރިކުބާދީ އަރިސްކުރަން.\nއެކަން ފާހަގަކުރުމާއެކު އަޅުގަނޑު ދަންނަވާލަން ބޭނުން. މިފަދަ ޤާނޫނެއް ވުޖޫދުވެގެން އަންނައިރު، އިތުރަށް ފުރިހަމަކުރަންޖެހޭ ކަންކަން ހުރުމަކީ ނުވެނުދާނެކަމެއް. އެގޮތުން ޖިނާއީ އިޖުރާއަތުގެ ޤާނޫނަށްވެސް ކޮންމެހެން ގެންނަންޖެހޭ ބަދަލުތަކެއް ހުރިކަމުގައި އަޅުގަނޑު ދެކެން.\nމިޤާނޫނުގެ ބިލް ޑްރާފްޓްކުރެވިގެން ފާސްވުމާ ހަމައަށް ކަމާގުޅޭ މުއައްސަސާތަކުން ގިނަ ކޮމެންޓްތަކެއް ކުރެއްވިކަން އަޅުގަނޑަށް އެނގޭ. އަދި މި ޤާނޫނު ފާސްވުމަށްފަހުވެސް ދައުލަތުގެ ގުޅުންހުރި މުއައްސަސާތަކުގެ އިތުރުން ޕްރޮސިކިއުޓަރ ޖެނެރަލްގެ އޮފީހުންވެސް އިޞްލާޙްކުރަން ފެންނަ ތަފްޞީލީ ކަންތައްތަކެއް ހުށަހަޅާފައިވާނެ. އެކަންކަމަކީ މިޤާނޫނުގެ މަޤްޞަދުތައް ޙާޞިލުކުރުމަށްޓަކައި ކޮންމެހެން ގެންނަންޖެހޭ ބަދަލުތަކެއް.\nޖިނާއީ ޢަދުލުގެ ނިޒާމުގެ ތެރެއިން ކަމާގުޅޭ އިދާރާތަކުން މިހާތަނަށް ޢަމަލުކުރަމުން އަންނަ ގޮތްތައް މިޤާނޫނުން ބަދަލުކޮށްލާނެއިރު، ތަޙްޤީޤީ އިދާރާތަކުން މިހާރުވެސް ތަޙްޤީޤްކުރައްވަމުން ގެންދަވާ މައްސަލަތަކާއި، ޕްރޮސިކިއުޓަރ ޖެނެރަލްގެ އޮފީހުގައި ދަޢުވާކުރުމާމެދު ގޮތެއް ކަނޑައަޅަންހުރި މައްސަލަތަކާއި، ޖިނާއީ ކުށްކުށާގުޅޭގޮތުން ޝަރީޢަތަށް ހުށަހަޅާފައިހުރި ދަޢުވާތަކާގުޅިގެން މިޤާނޫނަށް ޢަމަލުކުރަން ފަށާހިސާބުން އަންނާނެ ބަދަލުތަކުގެ ސަބަބުން ކުރިމަތިވާނެ މައްސަލަތައް ދެނެގަނެ، އެމައްސަލަތަކަށް އަމާޒުވާނެ ފަދައިން އަދި އެކަންކަމަށް ހައްލު ހޯދައިދޭނެ ގޮތަށް ހުށަހަޅާފައިވާ ގިނަ އިޞްލާޙްތަކެއް ބަންޑާރަނައިބުގެ އޮފީހަށް ހުށަހަޅާފައިވާނެ.\nވީމާ، ކަމާގުޅުންހުރި އިދާރާތަކުން މިޤާނޫނަށް ހުށަހަޅާފައިވާ ކޮމެންޓްތަކަށާއި އިޞްލާޙްތަކަށް ރިޢާޔަތްކޮށްދެއްވުމަށް ބަންޑާރަނައިބުގެ އަރިހުން މިފުރުޞަތުގައި އަޅުގަނޑު އެދެން. އަދި އެއިޞްލާޙްތަކުގެ ތެރެއިން މިޤާނޫނަށް ކޮންމެހެން ގެންނަންޖެހޭ އިޞްލާޙްތައް އަވަސްގޮތެއްގައި ރައްޔިތުންގެ މަޖިލީހަށް ހުށަހަޅުއްވައިގެން، އެއިޞްލާޙްތައް ފާސްވާނެމަގު ހޯއްދަވައިދެއްވުމަށްވެސް ބަންޑާރަނައިބުގެ އަރިހުން އަޅުގަނޑު އެދެން.\nޖިނާއީ އިޖުރާއަތުގެ ޤާނޫނަށް މުއައްސަސާތައް ތަމްރީންކުރުމަށް މިއަދު މިފެށޭ ޕްރޮގްރާމްގެ ދަށުން އެ މުއައްސަސާތަކުގެ ކަމާގުޅޭ ހުރިހާ މުވައްޒަފުން ތަމްރީންކުރެވިގެންދާނެ. އަޅުގަނޑުގެ އަމާޒަކީ ކުރިއަށްއޮތް މާޗް މަހުގެ ނިޔަލަށް ޕްރޮސިކިއުޓަރ ޖެނެރަލްގެ އޮފީހުގެ ހުރިހާ ޕްރޮސިކިއުޓަރުންނަށް މިތަމްރީން ޕްރޮގްރާމް ހިންގާ ނިންމުން.\nއަޅުގަނޑުގެ ވާހަކަކޮޅު ނިންމާލާނީ މިއަދު މިފެށޭ މަސައްކަތް ކާމިޔާބު ކަމާއެކު ކުރިއަށްގެންގޮސް ނިންމާލުމުގެ ހެޔޮ ތައުފީޤް މާތްﷲ އަޅުގަނޑުމެންނަށް މިންވަރުކުރެއްވުން އެދި ދުޢާ ދަންނަވަމުން. އަޅުގަނޑުމެންގެ މަސައްކަތުގައި އެކަލާނގެ ބަރަކާތް ލެއްވުމަށާއި، އަޅުގަނޑުމެންނަށް ސާބިތުކަމާއި ހިތްވަރަށް އެދެން. ވައްސަލާމް ޢަލައިކުމް ވަރަޙްމަތުﷲ ވަބަރަކާތުހޫ.


Mohamed Abdulla Shafeeg: ޑރ.އަފްރާޝީމް އަވަހާރަކޮށްލިތާ އެއް އަހަރު، ޤާތިލް ކޮބާ؟\nޑރ.އަފްރާޝީމް އަވަހާރަކޮށްލުމާއެކު އެކަމަކީ ސިޔާސީ ކަމެއްގެ ގޮތުގައި ދައްކަން ފުލުހުންގެ އިދާރާއިން ނާއި ސަރުކާރުން މަސައްކަތް ކުރިއެވެ. އަދި ސަރުކާރަށް ނިސްބަތްވާ ޕާޓީތަކުގެ އިސްވެރިންވެސް ޑރ.އަފްރާޝީމްގެ މަރުގެ ތުހުމަތު އެމްޑީޕީގެ އިސްވެރިންނަށް ކުރިއެވެ. އެހެންނަމަވެސް ތަހުގީގުތައް ނިމި ޝަރީޢަތް ވަކި ހިސާބަކަށްގޮސް މިހާރު ހުއްޓިފައިވާއިރު، ސުވާލު އުފެދޭ ގިނަ ކަންތައްތަކެއް ވަނީ ކުރިމަތިވެފައެވެ.\nމިހާހިސާބުން، ޑރ.އަފްރާޝީމް އަވަހާރަކޮށްލި ހާދިސާއާ ގުޅޭގޮތުން ބައެއް ބޭފުޅުންގެ ބަސްމަގު ހުރިގޮތް ފާހަގަ ކޮށްލަމެވެ. 2012 ނޮވެމްބަރު 15 ދުވަހުގެރޭ ރ.އުނގޫފާރު ރައްޔިތުންނާ މުޚާތަބްކުރައްވާ ވާހަކަ ދައްކަވަމުން ރައީސުލްޖުމްހޫރިއްޔާ ޑރ.މުޙައްމަދު ވަހީދު ޙަސަން ވިދާޅުވީ، ޑރ.އަފްރާޝީމްގެ މަރުގެ ތަހުގީގް ދަނީ ރަނގަޅަށް ކަމަށާއިވަރަށް ބޮޑަތި ކާމިޔާބީތަކެއް ހޯދިއްޖެ ކަމަށެވެ. އަދި ކުރިއަށް އޮތް މަދު ދުވަސްކޮޅެއްގެ ތެރޭގައި އެތަފްސީލުތައް ފުލުހުންގެ ފަރާތުން ހާމަކުރާނެ ކަމަށެވެ. 2012 ނޮވެމްބަރު 23 ވަނަ ދުވަހު ކ.ތުލުސްދޫގައި އޮތް ރަސްމިއްޔާތެއްގައި ވާހަކަ ދައްކަވަމުން އޭރުގެ ހޯމް މިނިސްޓަރ ޑރ.މުޙައްމަދު ޖަމީލް އަހުމަދު ވިދާޅުވީ ޑރ.އަފްރާޝީމްގެ ގާތިލް ހޯދިއްޖެ ކަމަށާއި އެމަރުގެ ފަހަތުގައި ކަންބޮޑުވާން ޖެހޭ ކަންތައްތަކެއް ފެންނަން އެބަ ހުރި ކަމަށެވެ. 2012 ނޮވެމްބަރ 24 ދުވަހުގެރޭ ކުރީގެ ރައީސުލްޖުމްހޫރިއްޔާ އަދި އެމްޑީޕީގެ ރިޔާސީ ކެންޑިޑޭޓް މުޙައްމަދު ނަޝީދު ވިދާޅުވީ ޑރ.އަފްރާޝީމް އަވަހާރަކޮށްލިތާ ދޮޅު މަހަށްވުރެ ގިނަ ދުވަސްވެފައިވާއިރު ސަރުކާރުން އަދިވެސް ބުނަމުން ދަނީ އެކަން ކުރި މީހަކު މުނާސަބު ވަގުތުގައި ހާމަކުރާނެ ކަމަށް ކަމަށާއި މުނާސަބު ވަގުތު ކަމަށް ސަރުކާރުން ދެކި، އެކަން އިއުލާންކުރާނީ އަންނަ މަހު1 ގައި އޮންނަ އެ ދާއިރާގެ އިންތިހާބު ބާއްވަން ވަގުތު ކުޑަތަންވުމުން ކަމަށެވެ. އަދި ލަފާކުރެވޭގޮތުން އެކަން އަޅުވަނީ އެމްޑީޕީ މީހެއްގެ ބޮލުގައި ކަމަށްވެސް ރައީސް ނަޝީދު ވިދާޅުވިއެވެ.\nޑރ.އަފްރާޝީމް މަރުގެ ތަފްސީލް ހާމަކުރާނީ އުނގޫފާރު ދާއިރާގެ ބައިއިލެކްޝަނަށް ފަހު ކަމަށް ފުލުހުން ހާމަކުރިއެވެ. 2012 ޑިސެމްބަރު 1 ގައި އޮތް ބައިއިލެކްޝަން ކާމިޔާބު ކުރެއްވީ ޑރ.އަފްރާޝީމްގެ އެއްބަނޑު އެއްބަފާ ކޮއްކޮ އިބްރާހީމް އަމީން އެވެ. ޖެހިގެން އައި ދުވަހު ޑރ.އަފްރާޝީމްގެ މަރުގެ ތުހުމަތުގައި ހައްޔަރުކޮށްފައިހުރި އެމްޑީޕީގެ އެކްޓިވިސްޓް ސްމިތު ދޫކޮށްލިއެވެ. މިމައްސަލައިގެ ތުހުމަތުގައި ހައްޔަރުކުރި އެމްޑީޕީގެ އަނެއް އެކްޓިވިސްޓް މަރިޔަމް ނާއިފާ އޭގެ ކުރިން ވަނީ ދޫކޮށްލާފައެވެ. މިދެމީހުންގެ މައްޗަށް ދައުވާއެއް ނުކުރެއެވެ.\nޑރ.އަފްރާޝީމް އަވަހާރަކޮށްލި މައްސަލައިގެ ތަފްސީލް ފުލުސް އޮފީހުން ހާމަކުރީ 2012 ޑިސެމްބަރު4ގައެވެ. މައުލޫމާތު ހާމަކުރައްވަމުން ކޮމިޝަނަރ އޮފް ޕޮލިސް އަބްދުﷲ ރިޔާޒް ވިދާޅުވީޑރ. އަފްރާޝީމް އަވަހާރަކޮށްލީ ސިޔާސީ ބަޔަކު އަޑީގައި ތިބެގެން ކަމަށާއި އެކަން ކުރުމަށް ހަތަރު މިލިއަން ރުފިޔާ ހުށަހަޅާފައިވާ ކަމަށެވެ. އަދި އެކަމުގައި އަމަލީ ގޮތުން ބައިވެރިވި ކަމަށް ތުހުމަތުކުރެވޭ ދެ މީހެއްގެ ވަނަވަރު ހާމަކޮށް، އެއީ ސިޔާސީ ބަޔަކު ފަންޑުކޮށްގެން ކުށްތައް ކުރުވާ ކުޑަހެންވޭރު ގްރޫޕަށް ނިސްބަތްވާ ބައެއް ކަމަށް ވިދާޅުވިއެވެ. މި މައްސަލައިގައި ތުހުމަތުކުރާ ދެމީހުންގެ މައްޗަށް ދައުވާކުރުމަށް ޕްރޮސެކިއުޓަރ ޖެނެރަލްގެއޮފީހަށް ފޮނުވީ 2012 ޑިސެމްބަރު 10 ގައެވެ. މި ދައުވާގެ ޝަރީއަތުގެ ފުރަތަމަ އަޑުއެހުން އޮތީ 2013 ޖެނުއަރީ 20 ވަނަ ދުވަހުއެވެ. އެދުވަހުގެ ޝަރީއަތުގެ މަޖިލީހުގައި، ދައުވާ ލިބޭ ހ.ލޮބީ ހުސައިން ހުމާމް ދައުވާއަށް އިންކާރުކުރިއެވެ.އެހެންނަމަވެސް ޝަރީއަތުގެ ދެވަނަ އަޑުއެހުން އޮތް ދުވަހު، 2013 މެއި 22 ވަނަ ދުވަހު، ދައުވާއަށް އެއްބަސްވިއެވެ. އެދުވަހު އޮތް ޝަރީޢަތުގެ މަޖިލީހުގައި ހުމާމް ފުލުހުންނަށް ދީފައި އޮތް ބަޔާންވެސް އިއްވިއެވެ. އޭގެފަހުން 2013 ޖޫން 1 ގައި އޮތް ޝަރީއަތުގެ މަޖިލީހުގައި އަނެއްކާވެސް ދައުވާއަށް އިންކާރުކުރިއެވެ.\nޑރ.އަފްރާޝީމް އަވަހާރަކޮށްލުމުގައި ހުމާމްއާއެކު ބައިވެރިވިކަމަށް ފުލުހުން ތުހުމަތުކޮށް ޕީޖީއަށް މައްސަލަ ފޮނުވި އަނެއް މީހަކީ ހ.ހިކޯސްޓް އަލީ ޝާން އެވެ. އޭނާގެ ޝަރީއަތް 2013 ޖުލައި 18 ވަނަ ދުވަހު ބޭއްވުމަށް ތާވަލްކުރުމަށްފަހު ކެންސަލްކުރީޕީޖީން އެދިގެންނެވެ.\nހުމާމްގެ ޝަރީއަތް ބާއްވަން އެންމެފަހުން ކަނޑައެޅީ، 2013 އޮގަސްޓް4ގައެވެ. އެހެންނަމަވެސް ޖަލުގައި ހައްޔަރުކޮށްފައިހުރި ހުމާމް އެދުވަހު ޝަރީޢަތަށް ހާޒިރެއް ނުކުރެއެވެ. ޝަރީއަތް ކެންސަލްކުރީއެވެ.\nޑރ.އަފްރާޝީމް އަވަހާރަކޮށްލިތާ އަހަރެއް ފާއިތުވެގެންދާއިރު، އަދިވެސް މިވަނީ އެކަން ކުރި ގާތިލެއް ނުވަތަ އެކަމުގައި ބައިވެރިވި މީހުންނަކީ ކޮބައިކަން ކަނޑައަޅަން އުނދަގޫވެފައެވެ. ޝަރީއަތްވެސް މިހާރު އޮތީ ހުއްޓިފައެވެ. މިހެން އޮއްވާ ގިނަ ބަޔަކު ސިއްސުވާލީ ހުމާމްގެ އޯޑިއޯ އެއް އިންޓަނެޓްގައި ލީކްކޮށްލުމުންނެވެ. އެ އޯޑިއޯގައި ވަރަށް ތަފްސީލުކޮށް އޭނާ ވާހަކަ ދައްކާފައި ވެއެވެ. ޑރ.އަފްރާޝީމް މަރާލުމުގައި އެއްވެސް ވަރަކަށް އޭނާ ބައިވެރި ނުވާކަމަށާއި އޭނާއަށް އެތުހުމަތުކޮށް ފުލުހުން ބޭނުންވަނީ ވަކި ބައެއްގެ ބޮލުގައި އެކަން ކުރިކަމުގެ އިލްޒާމު އަޅުވަން ކަމަށްވެސް ބުނެފައި ވެއެވެ. ހުމާމްގެ މި އޯޑިއޯ އާ ގުޅޭގޮތުން ފުލުހުން މިހާތަނަށް އެއްވެސް އެއްޗެއް ބުނެފައެއް ނުވެއެވެ.\nސިޔާސީ މީހުން އެއްބަޔަކު އަނެއްބަޔަކަށް ތުހުމަތުކޮށް ޑރ.އަފްރާޝީމްގެ މަރާ ގުޅޭގޮތުން ތަފާތު ވާހަކަތައް ދައްކައެވެ. ސިޔާސީ މަންފާތައް ހާސިލްކުރުމަށްޓަކައި ކުރާ ތުހުމަތުތަކެއްގެ ބަދަލުގައި ހަގީގީ ގާތިލު ހޯދަން ޖެހެއެވެ. އެކަން ކުރަން ރާވައި ހިންގި ބަޔަކު ޝަރީއަތުގެ ކުރިމައްޗަށް ގެންނާން ޖެހެއެވެ. ޑރ.އަފްރާޝީމްގެ އާއިލާއަށް އިންސާފް ލިބިދޭން ޖެހެއެވެ.


Yameen Minivan Kurumah Govaalaa Hithadhoo Gai Hingaalumeh – adduLIVE\nޔާމީން މިނިވަން ކުރުމަށް ގޮވާލާ ހިތަދޫގައި ހިނގާލުމެއް\nJan 22, 2021, 17:28 ހަސަން ރަޝީދު\nފަސް އަހަރަށް ޖަލަށްލާފައިވާ ކުރީގެ ރައީސް އަބްދުﷲ ޔާމީން މިނިވަން ކުރުމަށް ގޮވާލާ އައްޑޫ ސިޓީ ހިތަދޫގައި ހިނގާލުމެއް ބާއްވައިފިއެވެ.\nކްރިމިނަލް ކޯޓުން ޔާމީނަށް އިއްވި ފަސް އަހަރުގެ ޖަލު ހުކުމް ދަމަހައްޓަން ހައިކޯޓުން އިއްޔެ ވަނީ ހުކުމްކޮށްފައެވެ. އެ ނިންމި ނިންމުން ސުޕްރީމް ކޯޓުގައި އިސްތިއުނާފް ކުރަން ޔާމީންގެ ގާނޫނީ ވަކީލުންގެ ޓީމުން މިހާރު ވަނީ ނިންމާފައެވެ.\nހިތަދޫގައި މިއަދު ހަވީރު ބޭއްވި މި ހިނގާލުމުގައި ބައިވެރިވި ފަރާތްތަކުން ވަނީ ޔާމީން ވަގުތު ދޫކޮށްލުމަށާއި އެމަނިކުފާނަށް އަނިޔާ ނުކުރުމަށް ގޮވާލާފައެވެ. މި ހިނގާލުމުގައި ޕީޕީއެމްގެ ހިތަދޫ ސްޓިއަރިން ކޮމިޓީގެ އިސް ފަރާތްތަކާއި ޔާމީނަށް ތާއީދު ކުރާ އެކި އުމުރުފުރާގެ މީހުން ބައިވެރިވިއެވެ.\nހައިކޯޓުން އިއްޔެ ޔާމީނަށް އިއްވި ހުކުމް ބަލައިނުގަނަން އިދިކޮޅުން ވަނީ ނިންމާފައެވެ. އެގޮތުން އިދިކޮޅުން ވަނީ އެއީ ބާތިލު ހުކުމެއް ކަމަށާއި އެ ހުކުމަކީ ރައީސް އިބްރާހިމް މުހައްމަދު ސޯލިހާއި ރައްޔިތުންގެ މަޖިލީހުގެ ރައީސް، މުހައްމަދު ނަޝީދު އަޑީގައި ތިއްބަވައިގެން ޔާމީންގެ މައްޗަށް އަނިޔާވެރިވުމުގެ ގޮތުން އިއްވި ހުކުމެއް ކަމަށް ބުނެފައެވެ.


Cancer ge fahu stage gaivaa meehaku 30,000 gas indhaifi\nކެންސަރުގެ ފަހު ސްޓޭޖްގައިވާ މީހަކު 30،000 ގަސް އިންދައިފި\nސިކުނޑިއަށް ކެންސަރު ޖެހިފައިވާ 27 އަހަރުގެ އަންހެނަކު ތިމާވެއްޓަށް ހެޔޮ ބަދަލުތަކެއް ގެނައުމުގެ ބޭނުމުގައި 30،000 ގަސް އިންދައިފި އެވެ. އޭނާ ގަބޫލުކުރާ ގޮތުގައި މީހުންނަށް ފުރާނައަށް ނުރައްކާ ބަލިތައް ޖެހެނީ ތިމާވެށި ނުސާފުވުމުގެ ސަބަބުންނެވެ.\nއިންޑިއާގެ ގުޖްރާތުގެ ސޫރަތު ސިޓީގައި ދިރިއުޅޭ ޝްރޫޗީ ވިޑާލިޔާގެ ސިކުނޑީގައި ކެންސަރު ޓިއުމަރެއް އިންކަން އެނގުނީ މީގެ މަސްތަކެއް ކުރިންނެވެ. އޭގެ ފަހުން އޭނާ ދަނީ ތިމާވެށި ރައްކާތެރިކުރުމަށް ވަރުގަދަ ކެމްޕޭނެއް ކުރަމުންނެވެ.\nޝްރޫޗީ ބެލި ބެލުމުން އޭނާއަށް ޔަގީންވެފައިވަނީ އޭނާއަށް ކެންސަރު ޖެހުމުގެ ސިއްރަކީ ވެސް ތިމާވެށި ތަޣައްޔަރުވެފައި ވުމެވެ. އެހެންވެ ވީހާވެސް ގިނަ އަދަދެއްގެ ގަސް އިންދައިގެން ވީހާވެސް ގިނަ ބައެއްގެ ފުރާނަ ސަލާމަތް ކުރެވޭތޯ މަސައްކަތް ކުރުމަކީ މިހާރު މި ޒުވާނާގެ ހަމައެކަނި މަގްސަދެވެ.\n"އަހަރެން ދެން މާ ގިނަ ދުވަހު ދުނިޔޭގައި ހުންނާނެ ކަމަކަށް ނުފެނޭ. ނަމަވެސް ގިނަ ގަސް އިންދައިގެން އެ ގަސްތަކުން މީހުންނަށް ލިބޭ ސާފު ވައިން އެމީހުން ލާ ނޭވާއިން އަހަރެން ދިރިހުންނާނަން،" ޝްރޫޗީ ބުންޏެވެ.\nފާއިތުވީ ދުވަސްތަކުގައި 30،000 އަށް ވުރެ ގިނަ ގަސް ޝްރޫޗީ އިންދައިފި އެވެ. އަދި އެހެން މީހުންނަށް ވެސް ގަސް އިންދުމަށް އޭނާ ހިތްވަރުދީ އެހެން މީހުން ލައްވާ އެ މަސައްކަތް ކުރުވަން ބާރުއަޅަ އެވެ. ފުރާނައަށް ގެއްލުންވާފަދަ ބޮޑު ބައްޔަކާ ހަނގުރާމަކުރަމުން ވެސް ޝްރޫޗީ އޭނާގެ ހިތުގައިވާ އަޒުމަކަށް ބަދަލެއް އަޔަކަ ނުދެ އެވެ.\n"އަހަރެންނަކަށް ދެން މާ ގިނަ ދުވަހަކު އަހަރެންގެ ހުވަފެންތައް ހަގީގަތަކަށް ހަދަން ދުނިޔޭގައި ހުރެވޭނެ ކަމެއް ނޭނގެ. ނަމަވެސް އަހަރެންނަށް މި ދިމާވި ގޮތް އެހެން މީހުންނަށް ދިމާވާކަށް އަހަރެން ނޭދެން. އެހެންވީމާ ވީހާވެސް ގިނައިން ގަސް އިންދަން ޖެހޭނެ. އޭރުން ވައި ސާފުވެ ކެންސަރު ޖެހޭލެއް މަދުވާނީ،" ޝްރޫޗީ ބުންޏެވެ.\nއިންސާނިއްޔަތަށް ޚިދުމަތްކުރުމުގައި އުޅޭ ޝްރޫޗީ ވަނީ ވަރަށް ގިނަ އަވަށްތަކަށާއި ސްކޫލްތަކަށް ޒިޔާރަތްކޮށް ކިޔަވާ ކުދިންނާ ބައްދަލުކޮށް ގަސް އިންދުމަށް ހިތްވަރުދީފަ އެވެ. ޝްރޫޗީ ގަބޫލުކުރާ ގޮތުގައި ކުދިންނަށް ތިމާވެށި ރައްކާތެރިކުރާނެ ގޮތުގެ އިލްމު އުގަންނައިދޭން ޖެހެ އެވެ. މުސްތަގްބަލް ސަލާމަތް ވާނީ އޭރުންނެވެ.


Mahsala Kaamiyaab Koh Insaafveri Inthihaabakah Dhaanan - Adhurey - Vaguthu\nމައްސަލަ ކާމިޔާބުކޮށް، އިންސާފުވެރި އިންތިޚާބަކަށް ދާނަން – އަދުރޭ\nއަބްދުލްރަހީމް އަބްދުﷲ (އަދުރޭ) – ވަގުތު އިމޭޖްސް\nރިޔާސީ އިންތިޚާބު ބާތިލް ކުރަން ރައީސް ޔާމީންގެ ފަރާތްޕުޅުން ސުޕްރީމް ކޯޓަށް ހުށަހަޅާފައިވާ މައްސަލަ ކާމިޔާބުކޮށް، އިންސާފުވެރި އިންތިޚާބަކަށް އިރާދަކުރެއްވިއްޔާ އަދި ދާނަން ކަމަށް ރައްޔިތުން މަޖިލީހުގެ ފޮނަދޫ ދާއިރާގެ މެންބަރު އަދި ޕީޕީއެމްގެ ނައިބު ރައީސް އަބްދުލްރަހީމް އަބްދުﷲ (އަދުރޭ) ވިދާޅުވެއްޖެއެވެ.\nއަދުރޭ މިހެން ވިދާޅުވީ ޕީޕީއެމްގެ އޮފީސް ކައިރީގައި މިހާރު ކޮންމެ ރެއަކު ވެސް ސިލްސިލާކޮށް ބާއްވަމުންދާ އެއްވުމުގައި ރޭ ވާހަކަފުޅު ދައްކަވަމުންނެވެ.\nއަދުރޭ ވިދާޅުވީ ޝަކުވާ ހުށަހެޅުމުގެ ފުރުސަތު ނުދިނުމުން، އިލެކްޝަންސް ކޮމިޝަންގެ ރައީސް ޝަރީފް ވަނީ އިދިކޮޅު ކޯލިޝަންގެ ރިޔާސީ ކެންޑިޑޭޓު އަދި އެމްޑީޕީ ޕާލަމެންޓްރީ ގްރޫޕްގެ ލީޑަރު އިބްރާހިމް މުހައްމަދު ސޯލިހް (އިބޫ) އަށް މަންފާ ލިބޭ ގޮތަށް އިންތިޚާބުގެ ކަންކަން ކުރައްވައިފަ އެވެ. އަދި ސުޕްރީމް ކޯޓުގައި މިކަން ސާބިތު ކޮށްދެއްވަން ތައްޔާރު ކަމަށް ވެސް ވިދާޅުވި އެވެ.\nޕީޕީއެމްގެ އޮފީސް ދޮރުމަތީގައި އަދުރޭ ވާހަކަ ކުރިއަށް ގެންދަވަނިކޮށް، ވަކި ހިސާބަކުން ރައީސް ޔާމީން ވަނީ އޮފީހުން ނުކުމެވަޑައިގެން ކާރަށް އެރުއްވުމުގެ ކުރިން އަބްދުއްރަހީމްގެ އަތުގައި އޮތް މައިކް ނަންގަވައި، އެއްވުމުގެ ބައިވެރިންނަށް ސަލާމް ގޮވާލައްވައިފަ އެވެ. އެއަށް ފަހު، ހިނިތުންވެ ހުންނަވައި ރައީސް ޔާމީން ކާރަށް އަރުއްވައިގެން ވަޑައިގެންނެވީއެވެ.\n"ޝަރީފަށް ޖެހޭނީ ކުޑަކަކޫ ޖެހެން މި މައްސަލައިގައި. އަޅުގަނޑުމެންގެ މައްސަލަ އަޅުގަނޑުމެންނާ އެއްކޮޅަށް ކާމިޔާބުކޮށްގެން ނުކުމެ، ތިޔަ ބޭފުޅުންނާ އެކީގައި ދެވަނަ ފަހަރަށް އިންސާފުވެރި އިންތިޚާބަކަށް ދާނަން،" ރައީސް ވަޑައިގެންނެވި ވަގުތު އަދުރޭ ވިދާޅުވިއެވެ.\nއޭނާ ވިދާޅުވި ގޮތުގައި ރައީސް ޔާމީން ހުންނެވީ ދިވެހިންނާ އެކުގަ އެވެ. ރައީސް ޔާމީނަކީ ބިރުފުޅު ގަނެގެން ފިލާ ގޭގައި އޮންނަވާނެ ބޭފުޅެއް ނޫން ކަމަށް ވެސް ވިދާޅުވި އެވެ. އަދި ރައީސް ޔާމީން ރާއްޖެ ދޫކުރައްވާ ވަޑައިނުގަންނަވާނެ ކަމުގެ ޔަގީންކަން އެބަ އޮތް ކަމަށް ވެސް ވިދާޅުވި އެވެ.\nރިޔާސީ އިންތިޚާބު ބާތިލްކޮށް އަލުން އިންތިޚާބެއް ބާއްވަން އަމުރު ކޮށްދިނުން އެދި ރައީސް ޔާމީން ސުޕްރީމް ކޯޓަށް ހުށަހަޅާފައިވާ މައްސަލައިގެ ދެވަނަ އަޑުއެހުން މިއަދު އޮންނާނެއެވެ.\nއޮކްޓޯބަރ 15, 2018 10:36\nއިންޝާއަﷲ ރަގަޅުވާނެ! 126000 ވޯޓު ރައީސް ޔާމީނަށް ޔަޤީން އިން ޝާ އަﷲ\nއޮކްޓޯބަރ 15, 2018 10:39\nއަދުރޭ ބުނަން ވާހަކައެއް. މިފަހަރު އަދުރޭ ތިޔަބުނާހެނެއްނުވާނެ. މިރާއްޖޭގެ އެއްލައްކަ ތިރީސްހަތްހާސް މީހުންނާއި ، ދުނިޔޭގެ ހުރިހާ ގައުމުތަކުން ބުނަނީ ޔާމީނަކީ އަނިޔާވެރިއެކޭ. އެހެންކަމުން އަނިޔާވެރިކަން މިއޮތީ ނިމިފައޭ. މިއަކަށް ދެން ބަދަލެއް ނާންނާނެޔޭ. އަދުރޭ ނޫންތޯ ނައިފަރު ދޮހޮއްކޮގެ ލަވަ ހަނދާން ކޮށްދިނީ. އޮތުންމޮޅު ކޮންމެ ވެރިކަމަކަށް މަތިން ދެއްވާނެ ގަދަބާރެއް. އެހެންވީމާ ޔާމީނުގެ ވެރިކަން އޮތުން މިވަގުތަށް މޮޅު ނޫންވީމާ ވެރިކަންދެއްވިފަރާތުން ގަދަބާރު ގެންދެވީ. މީތަގުދީރު. މިއާކުޅެންދެންނޫޅެ. އުޅުނަސް ތަގުދީރުގެ މައްޗަކަށް އަދުރޭމެން ކުރާ ތަދުބީރު ގަދައެއްނުވާނެ.\nބަލަ މައްސަލަ ކާމިޔާބުކޮށް އިންސާފުވެރި އިންތިޚާބަކަށް ދާނަމޭ ބުނާ އިރު ކުޅަދުންވަނަތް ކަލަކު ވޮޑިގެން ވާކަން ހަދާންވޭތ؟ ބަލަ އަދުރޭ އަމިއްލައަށް ފޭހި ހުރިހާ އިލޮއްޓެއް އަމިއްލަ ލޮލަށް ތިތިބީހެރިފާ މަކަރާހީލަތްހަދަން ރޭވި ހުރިހާ ކަމެއް ނެތިކުރައްވާ ﷲ ޙައްޤަށް ޏަޞްރު ދެއްވީ ދެން ވޯޓް ނަގާފިއްޔާ %25ޕަސެންޓް ވެސް ނުލިބޭނެކަނަ ހަދާންކުރާތި ﷲ އަނިޔާއާއި، މަކަރާ ޚިޔާނާތް ނެތިކުރައްވާނެ\nއޮކްޓޯބަރ 15, 2018 10:45\nކުޑަކަކޫ ޖަހަހިގެން، ހަހާ، ބޮއިލާ، ބޮއިލާ، ބަލަން މިތިބީ، ސްޕްރީމް ކޯރޓުން ނިންމާ ގޮތް ހަޖަމް ކުރާތި،\nއޮކްޓޯބަރ 15, 2018 10:46\nއަދުރޭ ކަލޭގެ ލަދު ޙަޔާތުގެ މިންވަރެއްވެސް ނެތީތަ ޔާމީން ފާތުމަ ދޭންބުނެގެންތަ ތިވަރަކުން ތި ތެޅިބާލަނީ\nއޮކްޓޯބަރ 15, 2018 10:55\nބަލަ އަހަރުމެން ނޫޅެމޭ އިންސާފު ނުލިބިގެނެއް… ރައްޔިތުން ބޭނުންވާ ގޮތް އެއޮތީ ނިންމާފަ… އެއަށް އިޙްތިރާމްކޮށްބަލަ……2ވަނަ އިންތިހާބެއްގަ ދެން ލިބެންއޮތް ވޯޓް ކޮޅުވެސް ނުލިބޭނެ…\nއޮކްޓޯބަރ 15, 2018 11:00\nގަދަބާރުންވެސް ތިކަންކުރާނެ. ޔާމިނު އޭއެހުރީ ނިކުމެ. ތިހަމަ ވުންގާތްކަމެއް. ހުރިހާކޯޓު ތަކާ ބޯޓުތަކާ އަތްދަށުލާއިގެން އުޅޭ ދެފުއްކެހެރިއެއް އެއީ. ފެނުނަސް ??????\nއޮކްޓޯބަރ 15, 2018 11:20\nއަދުރޭ ބޭނުންވީމަ ކަންކަން ކުރިޒަމާން ނިމުމަކައް ނާދޭތަ އަދިވެސް\nއޮކްޓޯބަރ 15, 2018 12:18\nއެހާ ހެޔޮލަފާ އިކޮނޮމިސްޓް ޔާމީން މުޅިން ހަލާކު ކޮށްލީ ތިޔަ ބޮޑު ހާމާނު އަދުރޭ ހާމާނުގެ ނިމުން ވަރަށް ހިތިވާނެ، ޔާމީން ވާނީ އެކަން ޕްލޭން ކޮށްފަ.\nހިތްފުރެންދެން ރައީސްޔާމީން އަށް ބަވާ. ބޭނުންއެއްޗެއްގޮވާ !! ކިޔަންބޭނުންއުރިހާއެއްޗެއްގޮވާ ހިތަފުރާލައިގެން ހިތްހަމަޖައްސާލާ!! އެކަމަކު ރައީސްޔާމިން އަކީ ވަކިގޮތެއްގަ ހުންނަވާބޭފުޅެއް.. ކޮންމެގޮތެއްވަރިހަމަ ބޭފުޅެއްނޫން. އެހާފައްސޭހައިން ކަންކަމުންއަތްދޫކޮށްލައްވާ ކަނކަންބޮލާލާ ޖައްސަވާ ބބޭފުޅެްއްނޫންކަމުން ކެރުމާއެކު ކަންކަމާކުރިމަތިލައްވާބޭފުޅެއް. ނަތީޖާ ހާސިލްކުރައްވާ ބޭފުޅެއް. ވައްކަމޭ އަނީޔާއޭ ކިޔާ ބޮޑެތިއިލްޒާމްތައް އެޅުވިނަމަވެސް ވަކިރަށެއް ވަކިއުމުރެއް ވަކިޖިންސެއް ބެއްލެވުމެއްނެތި ފާއިތުވި ވެގެނމިދާ ފަސްއަހަރަކީ މުޅި ދިވެހިރާއްޖެ ނުދެކޭ ފަދަ ތަރައްގީ އާއި ކުރިއެރުން ލިބިގެންދިޔަ ފަސްއަހަރުކަން ކޮންމެފަރާތަކުންވެސްގަބޫލްކުރޭ. އޮތްހާވެސްމައްސަލައަކި އިދިކޮޅުފަރާތްތަކާ ގުޅުންހުރި ބޮޑެތި މައްސަލަތައްބެލި ތަހުގީގުތައްކުރެވި އަދަބުލިބުން. އަމިއްލަވަންތަކަންދެމެހެއްޓުމުގެ ލާސީލްނަމޫނާ ދެއްކެވިބޭފުޅެއް. ހަގީގަތަކީ ރައީސްޔާމީންގެހިކްމަތްތެރިކަމާ ދުރުވިސްނުންތަކުގެ ސަބަުން އިދިކޮޅޭމެން ރުޅިގަދަވެ ރޫރޫއއަޅައިގެންދަނީ ވަކިހިސާބެއްގަ ތިބިބަޔަކު މަކަރާހީލަތްތެތިކަމާއެކު ރޭވިރޭވުން ތަކާކެރިގެންކުރިމަތިލައްވާ އެސިއްރުއެޖެންޑާތައް ފެއިލްކޮށްލައްވާ ކާމިޔާބީތައްހާސިލްކުރްއވަމުން ގެންދެވުމާއެކު ކެތްނުކުރެވި އެފަރާތްތަކުގެ ހިތްތަކުގަ ހަސަދަވެރިކަމުގެ ޒާތީހުޅުގަނޑެއްހިފާ އަނދަމުންދިއުން.


Hiya portal gai amilla account hulhuvan edhijje\nހިޔާ ފްލެޓްތަކެއް: އެއްބަސްވުމުގައި ސޮއި ކުރުމުގެ ކުރިން ހިޔާ ޕޯޓަލްގައި ރަޖިސްޓާ ވުމަށް ވަނީ އެދިފައި -- ފޮޓޯ: އަވަސް\nހިޔާ މަޝްރޫއުގެ ދަށުން އަޅާފައިވާ ފްލެޓްތައް ލިބުނު ފަރާތްތަކުން "ހިޔާ 7000 ޕޯޓަލް" ގައި އަމިއްލަ އެކައުންޓް ހުޅުވައި ރަޖިސްޓްރީ ވުމަށް އެޗްޑީސީ އިން އެދިއްޖެ އެވެ.\nއެޗްޑީސީން ބުނީ އެގްރިމަންޓްގައި ސޮއިކުރުމުގެ ކުރިން ފްލެޓް ލިބުނު ފަރާތްތަކާ ގުޅޭ ބައެއް އިތުރު މައުލޫމާތު ބޭނުންވާ ކަމަށެވެ. އެހެންކަމުން ހުރިހާ ފަރާތްތަކުންވެސް އެ ޕޯޓަލްގައި ރަޖިސްޓަރީވުމަށް ވަނީ އެދިފަ އެވެ.\nމި ޕޯޓަލްގެ މައިގަނޑު މަގުސަދަކީ ފްލެޓް ލިބިފައިވާ ފަރާތްތަކުން އެ ކޯޕަރޭޝަނަށް ލިޔެކިޔުންތައް ހުށަހެޅުމާއި އެހެނިހެން މުއާމަލާތްތައް ކުރުމުގައި ލުއިފަސޭހަ ކޮށްދިނުން ކަމަށް އެޗްޑީސީން ބުނެ އެވެ. އަދި މި ޕޯޓަލްގެ ސަބަބުން ކޮވިޑް-19ގެ މިހާލަތުގައި ކުރިމަތިވެދާނެ ހުރަސްތަކާ އެކުވެސް ހުއްޓުމެއްނެތި އެއްބަސްވުންތަކުގައި ސޮއިކުރުމަށް މަގުފަހިވެގެންދާނެ ކަމަށް ވެސް ބުނެ އެވެ.\nއެއްބަސްވުމުގައި ސޮއިކުރުމަށް ބޭނުންވާ މައުލޫމާތު ފޯމެއް ފުރިހަމަކުރަން ޖެހެ އެވެ. މި މައުލޫމާތުތައް ޕޯޓަލް މެދުވެރިކޮށް ފުރިހަމަކުރެވޭނެ ކަމަށް އެޗްޑީސީން ބުނެ އެވެ. އެގްރިމެންޓްގެ ޑްރާފްޓެއް މިހާރު އެޗްޑީސީގެ ވެބްސައިޓުގައި ވަނީ އާންމުކޮށްފަ އެވެ.\nހިޔާ ފްލެތްތަކުގެ އެއްބަސްވުމުގައި ސޮއި ކުރަން ފަށާނީ މިމަހުގެ 14 ވަނަ ދުވަހުން ފެށިގެންނެވެ. ފްލެޓް އެއްބަސްވުމުގައި ސޮއިކުރާ ދުވަހު ތަޅުދަނޑިވެސް ހަވާލުކުރާނެ ކަމަށް އެޗްޑީސީން މީގެ ކުރިން ބުނެފައިވެ އެވެ. ފްލެޓް ލިބުނު ފަރާތްތަކަށް އެމީހުންނަށް ލިބުނު ފްލެޓް ވެސް މިހާރު ވަނީ ދައްކާލާފަ އެވެ.\nއެޗްޑީސީ ބޯހިޔާވަހިކަން ހައުސިން ޔުނިޓް + ހިޔާ މަޝްރޫއު މިނިސްޓްރީ އޮފް ނެޝަނަލް ޕްލޭނިން ހިޔާ މަޝްރޫއު\nހިޔާ ޓަވަރުތަކަށް ދާއިމީކޮށް ކަރަންޓު ދޭން ފަށައިފި\nމެއިންޓަނެންސުން ބާކީވާ ފައިސާ ރައްދުކޮށްދޭނެ\nކުލި ކުޑައެއް ނުކޮށްދެވޭނެ: ސުހައިލް


Alia vaan ulhey maidhaitha ah ufan dhuvahuge thahuniyaa kiyaifi – Iru\nއާލިއާ ވާން އުޅޭ މައިދައިތައަށް އުފަންދުވަހުގެ ތަހުނިޔާ ކިޔައިފި\nބުދަ ދުވަހަކީ ބޮލީވުޑުގެ ކުރީގެ ބަތަލާ ނީތޫ ސިންގްގެ އުފަންދުވަހަށް ވުމުން، ވަރަށް ގިނަ ފޭނުން ވަނީ މީސްމީޑިއާގައި ނީތޫއަށް ތަހުނިޔާ ކިޔައިފައެވެ. ނަމަވެސް މީގެތެރެއިން ގިނަ ބައެއްގެ ސަމާލުކަން ލިބުނީ، ޒުވާން އެކްޓްރެސް އާލިއާ ބަޓް ކޮށްފައިވާ ތަހުނިޔާގެ މެސެޖަށެވެ.\nއިންސްޓަގްރާމުގައި ކުރި ޕޯސްޓުގައި އާލިއާ ވަނީ ނީތޫގެ ޒުވާންއިރުގެ ފޮޓޯއެއް ހިއްސާކޮށް، ކުރު މެސެޖެއްވެސް ލިޔެފައެވެ. އެ މެސެޖުގައި އުފަންދުވަހުގެ ތަހުނިޔާ ކިޔުމަށްފަހު ބުނީ، ނީތޫގެ ފަރާތުން އަބަދުވެސް އިންސްޕަޔާ ވާ ކަމަށާއި، ވަރަށް ބޮޑަށް ލޯބިވާ ކަމަށެވެ.\nފާހަގަކޮށްލަން ޖެހޭ ކަމަކީ، ނީތޫ ސިންގަކީ އާލިއާ ބަޓްގެ ވާން އުޅޭ މައިދައިތަ ކަމެވެ. އެއީ އާލިއާ، 27، މިހާރު ލޯބީގެ ގޮތުން ގުޅިގެން އުޅެނީ ނީތޫގެ ދަރިފުޅު، އަދި ބޮލީވުޑުގެ އެކްޓަރު ރަންބީރު ކަޕޫރް، 37، އާ ކަމަށްވާތީއެވެ. ރަންބީރާއި އާލިއާ ވަރަށް އަވަހަށް ކައިވެނި ކުރަން އުޅޭ ކަމުގެ އަޑުތައްވެސް ވަނީ މީޑިއާގައި ފެތުރިފައެވެ.


އައިފޯން ހެކްކުރާ ފަރާތަކަށް އެއް މިލިއަން ޑޮލަރު! އައިފޯން ހެކްކުރާ ފަރާތަކަށް އެއް މިލިއަން ޑޮލަރު!\nއައިފޯން ހެކްކުރާ ފަރާތަކަށް އެއް މިލިއަން ޑޮލަރު!\nކަސްޓަމަރުންގެ މެދުގައި މަޤްބޫލްކަން ހޯދާފައިވާ އައިފޯނަކީ ސަލާމަތީގޮތުން އެންމެ ވަރުގަދަ ސޮފްޓްވެއަރތައް ހިމެނޭ އުފެއްދުމެއްކަމަށް އެޕަލުން އަބަދުވެސް ބުނަމުން އާދެއެވެ. އެގޮތުން ބާޒާރުގައި މިހާރު ލިބެންހުރި އެހެން ފޯނުތަކުގެ ސޮޕްޓްވެއަރއަށް ވުރެ އެޕަލްގެ ސޮފްޓްވެއަރ ވަރުގަދަވާނެ ކަމަށާއި އެ ފޯނުތައް ހެކްކޮށްގެން ފޯނު ބޭނުންކުރާ ފަރާތުގެ ޒާތީ މައުލޫމާތު ހޯދުމަކީ ނުވާނެ ކަމެއްކަމަށް ދައްކާލުމަށްޓަކައި އެޕަލުން މިހާރު މިވަނީ އެކަން ކުރާ ފަރާތަކަށް އެއް މިލިއަން ޑޮލަރު ހުށަހަޅާފައެވެ.\nފޯނެއް ހެކްކޮށްގެން އެއް މިލިއަން ޑޮލަރު ހޯދުމުގެ ފުރުޞަތު ހުޅުވާލާފައިވާއިރު، މިއީ ތާރީޙުގައިވެސް ކުންފުންޏަކުން މިފަދަ ކަމަކަށް ހުށަހެޅި އެންމެ ބޮޑު އިނާމުކަން ފާހަގަކޮށްލެވެެއެވެ. އަދި ކުރިއަށް އޮތްތަނުގައި އައިފޯނުގެ އިތުރުން، މެކްބުކް އަދި އައި-ވޮޗު އަދި އެޕަލް ޓީވީ ހެކްކުރުމަށްވެސް ހުޅުވާލާނޭކަމަށް އެޕަލްއިން ބުނެއެވެ.\nއެޕަލްގެ ސީއީއޯ ޓިމް ކުކް ދެކޭގޮތުގައި ޒާތީ މައުލޫމާތުތަކާއި އެމީހެއްގެ އަމިއްލަ ތަކެތީގައި ރައްކާކުރާ މައުލޫމާތުތަކަކީ އެމީހެއްގެ އިންސާނީ ހައްޤެކެވެ. އަދި އެޕަލްގެ ކަސްޓަމަރުންނަށް އެ ހައްޤު ކަށަވަރުކޮށްދިނުމަށް އެކުންފުނިން ގިނަ މަސައްކަތްތަކެއް ކުރާނެ ކަމަށް ކުކްވަނީ މީގެ ކުރިން ބުނެފައެވެ.\nހެކަރުންނަށް އިނާމު ފައިސާ ހުށަހެޅުމަކީ އެޕަލްފަދަ އެހެން ކުންފުނިތަކުންވެސް ކުރަމުން އަންނަ ކަމެކެވެ. އެގޮތުން މިއަހަރުގެ ޖުލައިމަހު ގޫގުލްއިންވެސް ވަނީ އެ ކުންފުނީގެ 'ކުރޮމް ބުރޯޒާ' ހެކްކޮށްލާ ފަރާތަކަށް 30،000 ޑޮލަރު ހުށަހަޅާފައެވެ.\nމަޓާޓޯ މޯލްޑިވްސް ޓްރެވަލް އެވޯޑްސްގެ ގާލާ މިމަހުގެ 19ގައި\nޒުވާނުންގެ މަސް ދަތުރު - 300 ކިލޯއަށް ވުރެ ގިނަ މަސްބޭނި\nރާއްޖޭގެ ފަތުރުވެރިކަން އިޝްތިހާރުކުރުމަށް ޖަރުމަނުގެ ނޫސްވެރިން ރާއްޖެއަށް


ގެމްބިއާ ވަރަށް އަވަހަަށް އަލުން ކޮމަންވެލްތާ ގުޅޭނެ: އިނގިރޭސި...\nއިނގިރޭސި ޚާރިޖީ ވަޒީރު\nގެމްބިއާ ވަރަށް އަވަހަަށް އަލުން ކޮމަންވެލްތާ ގުޅޭނެ: އިނގިރޭސި ޚާރިޖީ ވަޒީރު\nމިއީ އިނގިރޭސިންގެ އަތުން ގެމްބިއާ މިނިވަންވި ފަހުން އިނގިރޭސި ޚަރިޖީ ވަޒީރަކު ގެމްބިއާ އަށް ކުރައްވާ ފުރަތަމަ ދަތުރުފުޅު\n15 ފެބްރުއަރީ 2017 | ބުދަ 18:24\nއިނގިރޭސި ޚާރިޖީ ވަޒީރު ބޮރިސް ޖޯންސަން\nގެމްބިއާ އަލުން ވަރަށް އަވަހަށް ކޮމަންވެލްތާ ގުޅޭނެ ކަމަށް އިނގިރޭސި ޚާރިޖީ ވަޒީރު ބޮރިސް ޖޯންސަން ވިދާޅުވެއްޖެއެވެ.\nބޮރިސް ޖޯންސަން މިހެން ވިދާޅުވީ މިހާރު ގެމްބިއާއަށް ކުރައްވަމުން ގެންދަވާ ދަތުރުފުޅުގައި ގެމްބިއާގެ ރައީސް އަޑަމާ ބަރޯއާ ބައްދަލު ކުރެއްވުމަށް ފަހުގައެވެ. ބޮރިން ޖޯންސަން ވަނީ އިނގިރޭސިވިލާތުން ގެމްބިއާއަށް އެކިކަންކަމުގައި ދޭން ޖެހޭ ފުރިހަމަ އެއްބާރުލުން ދެއްވާނެ ކަމަށް ވައުދުވެވަޑައިގެންފައެވެ. އިނގިރޭސީން ނުފޫޒުފޯރުވަމުންދާ ވިދާޅުވެ ގެމްބިއާގެ ކުރީގެ ރައީސް ޔަހްޔާ ޖަމްމޭހް ކޮމަންވެލްތުން ގެމްބިއާ ވަކިކުރެއްވީ 2013 ވަނަ އަހަރުއެވެ.\nމިދިޔަ އަހަރު، ކުރީގެ ރައީސް ޔަހްޔާ ޖަމްމޭހް ވަނީ ގެމްބިއާ އިންޓަނޭޝަނަލް ކްރިމިނަލް ކޯޓް (އައިސީސީ) އިން ވަކިވާނެ ކަމަށް ވިދާޅުވެފައެވެ. އެހެން ނަަމަވެސް އެކަން އެގޮތަށް ނުކުރައްވާނެ ކަމަށް މިހާރުގެ ރައީސް އަޑަމާ ބަރޯ ވަނީ ވިދާޅުވެފައެވެ.\nބޮރިސް ޖޯންސަން ގެމްބިއާއަށް ކުރައްވަމުން ގެންދަވާ ދަތުރުފުޅަކީ 1965 ވަނަ އަހަރު އިނގިރޭސީންގެ ކިބައިން ގެމްބިއާއަށް މިނިވަންކަން ލިބުނު ފަހުން އިނގިރޭސި ޚާރިޖީ ވަޒީރަކު ގެމްބިއާއަށް ވަޑައިގަންނަވާ ފުރަތަމަ ފަހަރެވެ.


Idhaaraa Thakaai Muaamalaaii Kurumugai Mahsala Thakeh Ebahuri: Aslam - Vaguthu\nރައްޔިތުންގެ މަޖިލީހުގެ ސަލާމަތީ ޚިދުމަތްތަކާއިބެހޭ ކޮމިޓީން ބޭއްވި ނޫސްވެރިންގެ ބައްދަލުވުން-- ފޮޓޯ: މަޖިލީސް\nމެއި މަހުގެ6ވަނަ ދުވަހު ރައީސް މުހައްމަދު ނަޝީދުއަށް ދިން ނިރުބަވެރި ހަމަލާއާއި ގުޅިގެން މަޖިލީހުގެ ސަލާމަތާއި ބެހޭ ކޮމިޓީން ކުރިއަށް ގެންދާ އިންކުއަރީއާއި ގުލޭގޮތުން ސަރުކާރުގެ އިދާރާތަކާއި މުއާމަލާތު ކުރުމުގައި މައްސަލަތަކެއް ހުރިކަމަށް އެ ކޮމިޓީގެ މުގައްރިރު އަދި ހިތަދޫ އުތުރު ދާއިރާގެ މެންބަރު މުހައްމަދު އަސްލަމް ވިދާޅުވެއްޖެއެވެ.\nމިއަދު ކުރިއަށް ދިޔަ ނޫސްެރިންގެ ބައްދަލުވުމުގައި "ވަގުތު"ން ކުރި ސުވާލަކަށް ޖަވާބުދެއްވަމުން އަސްލަމް ވިދާޅުވީ ސަރުކާރުގެ ވުޒާރާތަކާއި މުއާމަލާތު ކުރުމަށް ދަތިތަކެއް ހުރި ކަމަށެވެ. އެހެންނަމަވެސް މަޖިލީހަށް ސަރުކާރުގެ އެއްބާރުލުން ލިބެމުން ދާކަން އޭނާ ފާހަގަކުރެއްވިއެވެ.\nއަސްލަމް މިފަދައިން ވިދާޅުވީ ރައީސް ނަޝީދު ދިރުއުޅުއްވާ ކެނެރީގެ މަގު ހުސްކޮށް އެ މަގުގައި ޕާކް ނުކުރެވޭ ގޮތަށް ހެދުމުގެ މަސައްކަތް ލަސްވުމަށް މެދުވެރިވާ ސަބަބާއި ގުޅުންހުރި ސުވާލެއް ކުރުމުންނެވެ. މިކަން ލަސްވުމާއި ގުޅިގެން ޕްލޭންންގެ މިނިސްޓަރު މުހައްމަދު އަސްލަމްވެސް ވަނީ އިއްޔަ ކޮމިޓީގެ އިންކުއަރީއަށް ހާޒިރުކޮށްފައި އެވެ. މި ބައްދަލުވުންތައް ކުރިއަށް ދަނީ މީޑިއާއަށް ނުވަދެވޭ ގޮތަށް ސިއްރުންނެވެ.\nމިކަމުގައި ޕްލޭނިންްގް މިނިސްޓްރީ ތެރޭގައި މައްސަލަތަކެއް ހުރިތޯ އެހުމުން މެމްބަރު ވިދާޅުވީ މުއާމަލާތު ކުރުމުގައި ދަތިތަކެއް ހުރިކަމަށެވެ. އަދި މިނިސްޓަރު ހާޒިރުކޮށްގެން މަޝްވަރާ ކުރެވުނު ކަންކަން ހިއްސާ ކުރަން މިވަގުތު ދަތި ކަމަށް ވިދާޅުވިއެވެ.\n"މި ހުރިހާ ކަމެއްގައި އެއްފަރާތާއި އަނެއްފަރާތާއި ދެމެދު މުއާމަލާތް ކުރުމުގައި މައްސަލަތަކެއް ހުރިކަން ފާހަގަކުރެވޭ، އުންމީދުކުރަނީ އަޅުގަނޑުމެންގެ ރިޕޯޓް ނިމިގެންދާއިރު މިހެން ހުރިކަންކަން ހައްލުކުރުމަށް އަޅުގަނޑުމެންނަށް ފެންނަ މަގެއް ދައްކާލެވޭނެ ކަމަށް" އަސްލަމް ވިދާޅުވިއެވެ.\nޖޫން 7, 2021 15:10\nމިސަރުކާރުގަ މައްސަލަ ނެތް ކަމެއް ބުނިނަމަ ދޯ؟ މުޅި ޤައުމައްވެސް އެބައެންގޭ މީ މައްސަލަ އިން ފުރިފައިވާ ސަރުކާރެއްކަން.


Eid Ge Adhabu Thah | #Dhiislam\n8 months ago |0comment| June 24, 2017\nޢީދު ދުވަހުގައި ކުރުން ސުންނަތް ވެގެންވާ ކަންތައް ތިރީގައި މިވަނީއެވެ.\n1. ޢީދު ނަމާދަށް ނިކުތުމުގެ ކުރިން ހިނައިގަތުން. فقد صح في الموطأ وغيره أَنَّ عَبْدَ اللَّهِ بْنَ عُمَرَ كَانَ يَغْتَسِلُ يَوْمَ الْفِطْرِ قَبْلَ أَنْ يَغْدُوَ إِلَى الْمُصَلَّى .މާނައަކީ: “މާތް ﷲ ރުއްސުންލެއްވި ޢަބްދު ﷲ ބިން ޢުމަރު ޢީދު ނަމާދަށް ނިކުމެ ވަޑައިގެންނެވުމުގެ ކުރިން ހިނައިގަންނަވާ ކަމަށް މުވައްޠައު އިމާމް މާލިކް ގައި ޞައްޙަ މަގުން ރިވާވެގެން ވެއެވެ. ޢީދު ނަމާދަށް ނިކުތުމުގެ ކުރިން ހިނައިގަތުމަކީ އެދެވިގެންވާ ކަމެއް ކަމަށް ހުރިހާ ޢިލްމުވެރިން އިއްތިފާގް ވެފައިވާ ކަމަށް އިމާމް ނަވަވީ- ރަޙިމަހުﷲ- ވިދާޅުވެފައި ވެއެވެ.\n2. ފިޠުރު ޢީދަށް ނިކުތުމުގެ ކުރިން އެއްޗެއް ކެއުން، އަދި އަޟްޙާ ޢީދުގައި ނަމާދު ފަހުން ކެއުން. عَنْ أَنَسِ بْنِ مَالِكٍ قَالَ كَانَ رَسُولُ اللَّهِ صَلَّى اللَّهُ عَلَيْهِ وَسَلَّمَ لا يَغْدُو يَوْمَ الْفِطْرِ حَتَّى يَأْكُلَ تَمَرَاتٍ .. وَيَأْكُلُهُنَّ وِتْرًا) رواه البخاري، މާތް ﷲ ރުއްސުންލެއްވި އަނަސް ބިން މާލިކްގެ ކިބައިން ރިވާވެގެން ވެއެވެ. “ފިޠުރު ޢީދު ދުވަހުގައި ކަދުރު އޮށްކޮޅެއް ފަރިއްކުޅުއްވައިގެން މެނުވީ ކީރިތި ރަސޫލާ ޞައްލަﷲ ޢަލައިހި ވަސައްލަމަ ނިކުމެ ވަޑައި ނުގަންނަވައެވެ. އެކަލޭގެފާނު އޮނަހިރި ޢަދަދަކަށް ކަދުރު ފަރިއްކުޅުއްވައެވެ.” ކަދުރު އޮށް ނުލިބިއްޖެ މީހާ ކޮންމެ އެއްޗެއް ކެއި ނަމަވެސް ރަގަޅެވެ.\nނަމަވެސް، އަޟްޙާ ޢީދުގައި ސުންނަތް ވެގެންވަނީ ޢީދު ނަމާދުން ނިމިގެން ކެއުމެވެ. އުޟްޙިޔާ ކަތިލާ މީހެއްނަމަ އެމީހެއްގެ އުޟްޙިޔާ އިން ކެއުމެވެ. އުޟްޙިޔާ ކަތިނުލާ ނަމަ ޢީދު ނަމާދުގެ ކުރިން ކެއިނަމަވެސް ރަގަޅެވެ.\n3. ޢީދު ދުވަހުގައި ތަކްބީރު ކިޔުން. ސޫރަތުލް ބަގަރާގެ 185 ވަނަ އާޔަތުގައި މާތް ﷲ ވަޙީ ކުރައްވާފައިވެއެވެ. (وَلِتُكْمِلُوا الْعِدَّةَ وَلِتُكَبِّرُ‌وا اللَّـهَ عَلَىٰ مَا هَدَاكُمْ) މާނައަކީ: “މިކަންތައްތައް މިގޮތަށް ކަނޑައަޅުއްވާފައިވަނީ ތިޔަބައިމީހުން އެ މައްސަރުގެ ދުވަސްތަކުގެ عدد ފުރިހަމަ ކުރުމަށްޓަކައެވެ. އަދި ތިޔަބައިމީހުންނަށް ތެދުމަގު ދެއްކެވިކަން މައްޗަށް اللَّه އަށް تكبير ކިޔައި އުޅުމަށްޓަކައެވެ.” ފިޠުރު ޢީދުގައި ތަކްބީރު ކިޔުމުގެ ވަގުތަކީ ޢީދު ވިލޭރެ އިން ފެށިގެން ޢީދު ނަމާދު ނިމުމާ ހަމައަށެވެ. އަޟްޙާ ޢީދުގައިނަމަ ޛުލްޙިއްޖާ މަހުގެ އެއްވަނަ ދުވަހުން ފެށިގެން އައްޔާމުއްތަޝްރީގް ގެ ފަހު ދުވަހުގެ ނިޔަލަށެވެ.\n4. ޢީދުގެ ތަހްނިޔާ ކިޔުން. ޢީދުގެ އަދަބު ތަކުގެ ތެރޭގައި އެކަކު އަނެކަކަށް ޢީދުގެ ތަހްނިޔާ ބަދަލު ކުރުން ހިމެނިގެންވެއެވެ. ކޮންމެ ލަފްޡަކުން، ކޮންމެ ޢިބާރާތަކުން ވިޔަސް މައްސަލަ އެއް ނެތެވެ.\n5. ޢީދު ދުވަހު ރީތި ހެދުންލާ ޒީނަތްތެރިވުން. وروى (أَنَّ ابْنَ عُمَرَ كَانَ يَلْبِسُ لِلْعِيْدِ أَجْمَلَ ثِيَابِهِ). رواه البيهقي، މާނައަކީ: “ޢީދު ދުވަހުގައި އިބްނު ޢުމަރު ރަޟިޔަﷲ ޢަންހު- އެކަލޭގެފާނުގެ އަތްޕުޅުގައި އޮތް އެންމެ ރިވެތި ހެދުން ތުރު ކުރައްވާ ކަމަށްވެއެވެ.”\n6. ޢީދު ނަމާދަށް ދާމަގު ނޫން އެހެން މަގަކުން އެނބުރި ގެއަށް ދިޔުން. عَنْ جَابِرِ بْنِ عَبْدِ اللَّهِ رَضِيَ اللَّهُ عَنْهُمَا قَالَ كَانَ النَّبِيُّ صَلَّى اللَّهُ عَلَيْهِ وَسَلَّمَ إِذَا كَانَ يَوْمُ عِيدٍ خَالَفَ الطَّرِيقَ . رواه البخاري 986 މާނައަކީ: މާތް ﷲ ރުއްސުންލެއްވި ޖާބިރު ބިން ޢަބްދިﷲ ގެ ކިބައިން ރިވާވެގެން ވެއެވެ. އެކަލޭގެފާނު ވިދާޅުވިއެވެ. “ޢީދު ދުވަހުގައި ކީރިތި ރަސޫލާ ޞައްލަﷲ ޢަލައިހި ވަސައްލަމަ- ދަތުރު ކުރައްވާ މަގު ބަދަލު ކުރައްވައެވެ.”\nމިގޮތަށް މަގު ތަފާތު ކުރުމުގެ ޙިކްމަތެއް ކަމުގައި ޢިލްމުވެރިން ވިދާޅުވެފައިވަނީ ދެމަގުގައި ވެސް ﷲ ގެ ޝިޢާރު ފާޅު ކުރުމެވެ. ބައެއް ޢިލްމުވެރިން ވިދާޅުވަނީ މިކަމުގެ ޙިކްމަތަކީ މީސްތަކުންގެ ޙާޖަތްތައް ފުއްދައިދީ، ގާތް ތިމާގެ މީހުންނަށް ޒިޔާރަތްކޮށް، ރަޙިމްގެ ގުޅުން ދެމެހެއްޓުން ކަމަށެވެ.


June 26, 2019 12:24:43\nފޮޓޯ: ޖަޒީރާ ނިއުސް\nއިސްލާމިކް ޔުނިވާސިޓީ ކައިރީގައި ހުރި ކުޑަކުއްޖަކަށް ފުލުހުން އަނިޔާކޮށް، އެ ސަރަހައްދަށް އެއްވި މީހުންގެ ގަޔަށް ޕެޕަރ ސްޕްރޭ ޖަހައިފިއެވެ.\nމަންޒަރުދުށް ފަރާތަކުން "ޖަޒީރާ ނިއުސް"އަށް މައުލޫމާތު ދެމުން ބުނީ، އެ ކުޑަކުއްޖާއަށް އަނިޔާކޮށްފައިވަނީ އެސްއޯ ދެ ފުލުހުން ކަމަށެވެ. އަދި އެ ކުއްޖާއަށް އަނިޔާ ކުރަން ފެށުމުން ދިފާއުގައި، އެ ކުއްޖާވެސް ފުލުހުންނާއި ކުރިމަތިލި ކަމަަށް އޭނާ ބުނެފައިވެއެވެ.\nއޭނާ ބުނީ އެ ކުޑަކުއްޖާ ހަޅޭ ލަވާ އަޑަަށް އެތަނަށް މީހުން އެއްވުމުން އެމީހުންގެ ގަޔަށް އެއްވެސް ބެލުމެއް ނެތި ފުލުހުން ޕެޕަރ ސްޕްރޭ ޖަހައިފައިވާ ކަމަށެވެ.\n"އެއްވެސް ބެލުމެއް ނެތި ފުލުހުން ޕެޕަރ ސްޕްރޭ ޖެހީ، އަންހެނުންނާއި ކުޑަކުދިންވެސް އެސަރަހައްދުގައި ތިބި" އޭނާ ބުންޏެވެ.\nފުލުހުން ވިދާޅުވީ ފުލުހުންގެ ވާޖިބަށް ހުރަސް އަޅައި ހަމަލާ ދިން މައްސަލާގައި ޕެޕާ ސްޕްރޭ ޖަހައި 18 އަހަރު ނުފުރޭ ކުއްޖަކު ހައްޔަރުކޮށްފައިވާ ކަމަށެވެ.\nފުލުހުން ބުނީ މިރޭ 9:15 ހާއިރުއެސްއޯ ފުލުހުން ޕެޓްރޯލް ކުރަމުން ދަނިކޮށް އިސްލާމިކް ޔުނިވާސިޓީ ކަންމަތީގައި ހަތަރު މީހުންގެ ގްރޫޕެއް ތިބުމުން އެ މީހުންނާ ވާހަކަ ދައްކައި އެ ތަނުން ދިޔުމަށް ނަސޭހަތް ދީފައިވާ ކަމަށާއި ނަމަވެސް އެ މީހުން އެ ސަރަހައްދުން ނުދިޔަ ކަމަށެވެ\nއަދި އެ މީހުން ތިބީ މަސްތުގެ ހާލަތުގައި ކަމަށް ޝައްކު ކުރެވިގެން ބަލައި ފާސް ކުރަން އުޅުމުގެ ތެރޭގައި އެކަކު ފުލުހުންގެ ވާޖިބަށް ހުރަސް އަޅައި ފުލުހެއް ކޮއްޕާލަފައިވާ ކަމަށާއި އޭނާ ހައްޔަރު ކުރަން އުޅުމުގެ ތެރޭގައި ދެން ތިބި މީހުން ފުލުހުން ގަޔަށް އަރައިގެންފައިވާ ކަމަށެވެ.\nއެތަން ކޮންޓްރޯލު ކުރަން ފުލުހުން ޕެޕާ ސްޕްރޭ ބޭނުން ކޮށްފައިވާ ކަމަށާއި އަދި ވާޖިބަށް ހުރަސް އެޅި މީހާ ހައްޔަރުކޮށްފައިވާ ކަމާށް ފުލުހުން ބުންޏެވެ. އަދި އޭނާ ފުލުހުންގެ މަރުކަޒަށް ގެނެސް ބެލިއިރު އެއީ 18 އަހަރު ނުފުރޭ ކުޑަ ކުއްޖެއް ކަން އެނގުމުން ފެމިލީ އެންޑް ޗައިލްޑް ޕްރޮޓެކްޝަން ޑިޕާޓްމަންޓާ ހަވާލުކޮށްފައިވާ ކަމަށް ވެސް ފުލުހުން ބުންނެވެ.\nOctober 08, 2019 11:44:47\nއާ ކާގޯ ޓާމިނަލް މަތިން މީހަކު ވެއްޓި ސީރިއަސް އަނިޔާތަކެއް ވެއްޖެ\nޢަނިޔާ ކުރަން ކީއްތޯ ކުރީ\nއެކުއްޖާ ހައްޔަރު ކުރަން އުޅެނީ ފުލުހުންކަން އެނގުނީމައި ދެން ކޮންމެހެން އެއްވުމުގެ ބޭނުމެއް ނެތް. ހަމަ ބަޔަކު އެއްވިޔަސް ފުލުހުން ޕޭޕަރ ސްޕްރޭ ނުޖަހާނެ.\nﷲ ކޮންމެ ކަމެއް މޮޅައް ދެނެވޮޑިގެންވޭ\nކުޑަކުދިން ވެސް ރޭގަނޑު ނުނިދާ މަސްތުވެގެން ވައްކަމާ ދެންވެސް ހުރި ނުބައިކަމެއް ކުރަމުންދުވާއިރު ބަލަ އެމީހުނަށްވެސް އަދަބު ލިބެންޖެހޭ. ގައިމު ފާފަ އެޅޭނެ 18 ނުތްވަސް. ސާބަސް ދިވެހި ފުލުހުންނަށް. ތިބޭފުޅުންގެ ވަޒީފާއަދާކުރުމަށް ހުރަސްއަޅަންޏާ ހައްޔަރުވެސް ކުރަންވީ ހަމަ...\nފުލުހަކު ހަމަ މީހަކު ހައްޔަރުކުރަން އުޅޭއިރަށް ހިސާބުގަނޑު ހުރިހާ އަންހެނުންނާއި ކުޑަކުދިން ގޮސް ޖެހޭތަ ފުލުހުންގެ މުދުނަށް ވަންނަން. ހައްޔަރު ކުރިޔަސް ސަލާމަތެއްނެތް. ނުކުރިޔަސް ސަލާމަތެއްނެތް. ދިވެހިންނަށް ނޯންނާނެ ހަމަ ރަނގަޅު އެއްގޮތްވެސް\nކަލޭމެންގެ ކަމަކީ ރައްޔިތުންގެ ސަލާމަތާ ރައްކާތެރި ކަމަށް މަސައްކަތް ކުރަންތިބޭ މުއައްސަސާތަކުގެ އަގުވެއްޓުން. މިހާރު މިހެންލިޔާ އާރޓިކަލްއަކުން އަދި ފުލުހުންގެ މުއަށްސަސާގެ އަގެއްނުވެއްޓޭނެ.ރައްޔިތުންނަށް ހަގީގަތް އިގޭ. ތިހެން ތެޅިތެޅި ތިބެންޖެހޭނީ. މިސަރުކާރު ދާނީ ހަމަ ބާރަށް ކުރިޔަށް. ރައްޔިތުންގެ ރައްކާތެރިކަން ކަށަވަރުކޮއްދޭނެ.\nއަނިޔާ ކޮށްފިއްޔާ ބަދަލު ލިބެން ޖެހޭނެ! އަނިޔާ އެއް ނުކުރެވޭނެ!\nއެވަރު ކަމެށް ވެދާނެ\nހަބަރު ލިޔާ އިރު ސައްހަ މައުލޫމަތު ހޯދާފަ ލިޔެބަލަ ކުޑަކުއްޖަކައް އަނިޔާ ކުރީނޫން ކަން އެންގޭ ދެން 18 ނުވާ ކުއްޖެއް ބޭނުންހާ ގޮތަކައް އުޅުނީމަ ޕޮލިހުން އޭނަ ދޫކޮއްލަން ވީތަ\nކުޑަ ކުދިން ދަންވަރު ބޭރުގަ އުޅޭތަ؟\nކުޑަ ކުއްޖާ ތިކިޔަނީ ކިތައް އަހަރުގެ ކުއްޖެއްތޯ އެއީ؟؟\nކުޑަ ކުއްޖަކު ވިހާފި ގާޒީ ހުކުމެއް ކުރީމަ ނުހައްގުން ނޭ ވެސް ކިޔާފާނެ. ކުޑަކުދިން ގޮތުގަ ބުނީމަ ބަސް އަހައިގެން އައިނަމަ. ދެން އެކަހަލަ ގަޑިއެއްގަ ވާނުވާ ނޭގޭ މީހުން އެތަނައް އެއްވީމަ ރަގަޅައް އެ އެދީ . ދަރި ގޮވާން ނުޖެހޭ ކައިރި ވާކަށް\nފުލުހުން މީހުންހައްޔަރުކުރާތަންބަލަން ދާންޖެހޭތަ؟ އެޔީކުޅިވަރެއްބާ؟ ކުދަކުދިންތިކިޔަނީ ކޮންކަޓޫރައަކުން މިނައިގެން ނޫސްތަކުން ހަމަ ގަވްމުހަލާކުކުރަނީ ދެބޯގެރިދުއްވައިގެން\nމީގެ ކުރިން މަގުތަކަށް ނިކުމެ އިއުތިޖާޖޭ ކިޔައިގެން މިގައުމުގެ އަމާންކަން ނަގާލިމީހުންނަށް ސިފައިން ނުގޮތަކަށް ބަލައިލިޔަސް އޮތީ ގޯސްވެފަ، މިހާރު ވަރިހަމަ ތަޅާ ހަފުސްކުރިޔަސް، އެއީ ހަމަ އެމީހުންގެ ޒިންމާ\nކުޑަޔަސް ބޮޑަސް ފުލުހުންގެ އަމުރަށް ކިޔަމަން ވާންޖެހޭ. ހަމަ މަގުމަތިން ހިނގާފައި ދަނިކޮށް ހައްޔަރުކޮށް ނަހަދާނެ.\nއަޅެކަލޭމެންހިތުން އެކުޑަ ކުއްޖާ ރޭގަނޑު އެހާލަަސްވަންދެން ވަރުބަލިކަމެއްނެތި އަޅުކަމުގަ ހޭލާ އަދި އަމުދުން ލޮޅަށް ނިދިވެސް ނައިސްގެން އުޅެނިކޮށް އެކުއްޖާފަކީރު ގަޔައް ޕެޕަރ ޖަހާ ތަޅާ އަނިޔާކޮށް އަތްފައިބިންދާ ހުޅުހުޅުން އުފުރާ ބަނޑުފަޅާ މޭނަގާ އެހެން ހަނދަން ވާނެތަ ޕޮލިސް ބޯހަލާކު ނުރުހުމުގެ ލޮލަފެންނާނީ މުޅިންވެސް އައިބު ޕޮލިސް ބަރާބަރު ގަދަހަދައްޔާ އަނިޔާވާނެ އޭގެޒިންމާނަގާނީ ގަދަ ހަދާމީހާ ފުލުހުންނެއްނޫން މޮޔަޔާ\nހަގީގަތް ނޭނގޭ ވާހަކަނުފަތުރާ. ޕޮލިހުން ޗެކް ކުރަން އުޅުމުން އެކުއްޖާ ތަޅައިގަތީ. ދެ ޕޮލިހުން ތިބީ. އެކަމަކު އެކުއްޖާ ހުއްޓުވުން ފިޔަވާ އެއްވެސް ކަމެއް ނުކުރޭ. ތިޔަ ފޮޓޯ އެއްވެސް ނެގީ އެ ގޭންގް ގެ މީހެއް. ޙަބަރު ލިޔާ އިރު ތަންކޮޅެއް ޒިންމާ ވާން އެބަ ޖެހޭ ލިޔާ މީހުންވެސް!!\nފުލުހުންތެރޭގަވެސް އުޅޭނެ ފިސާރިބަޔަކު އެމީހުން ކަމެއްކުރަނިކޮށް ބަލާލިޔަސް ހުރަސްއެޅިކަމައްވޭ. މާފަންނު މަގެއްމަތީ އަހަރެން ހުއްޓާ ކީއްވެފައިހޭ ކިޔާފައި ބުނީ ޖިޕައްއަރާށޭ ގެންގޮސްބޭލީ ހެންވޭރު އަތިރިމައްޗަށް، ދެކޮޅައްވެސް ވާހަކަ ދައްކަބަލަ\nކޮންމެ ކަމެއް ކުރިޔަސް އަނިޔާ ކުރާކަށް ނުޖެހޭ...ޕޮލިހުން ކަމެއް ކުރިޔަސް ނުވޭ ކަމެއް ކުރާ ކަމަކަށް...އެމީހުންނަށް އިންގޭނީ ކާރު ގަންޑުގަ ދެކޮޅަށް ދެކޮޅަށް އަންހެނުންނަށް ލޯ އަޅަމުން ދުއްވަން....އެނޫން ކަމެއް ކުރާކަށް ނޭންގޭނެ...😡😡


ރައީސުލްޖުމްހޫރިއްޔާ ލަންދޫ ކައުންސިލާއި އަންހެނުންގެ ތަރައްޤީއަށް މަސައްކަތްކުރާ ކޮމިޓީއާ ބައްދަލުކުރެއްވުން: ސަރުކާރުން މަސައްކަތްކުރަނީ ރައްޔިތުން އެންމެ ބޭނުންވާ ގޮތަށް ކަމުގައި ކައުންސިލުން ފާހަގަކުރެއްވި\n04 ޖެނުއަރީ 2022\nރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް މިހާރު ނ. އަތޮޅަށް ކުރައްވަމުން ގެންދަވާ ދަތުރުފުޅުގައި ނ. ލަންދޫ ކައުންސިލާއި އަންހެނުންގެ ތަރައްޤީއަށް މަސައްކަތްކުރާ ކޮމިޓީއާ ބައްދަލުކުރައްވައިފިއެވެ. މިއަދު މެންދުރު ލަންދޫ ސްކޫލުގައި ބޭއްވެވި މި ބައްދަލުކުރެއްވުމުގައި ކައުންސިލުން ވަނީ މި ސަރުކާރުން މަސައްކަތްކުރަނީ ރައްޔިތުން އެންމެ ބޭނުންވާ ގޮތަށް ކަމަށާއި، ލަންދޫގައި މިއަދު އިފްތިތާޙްކުރެވޭ ބަނދަރަކީ މި ގޮތުން ރައްޔިތުން ބޭނުންވާ ބަދަލުތައް ގެނެސްގެން ފަރުމާކުރެވިފައިވާ ބަނދަރެއް ކަން ފާހަގަކުރައްވާފައެވެ.\nކައުންސިލުންނާއި އަންހެނުންގެ ތަރައްޤީއަށް މަސައްކަތްކުރާ ކޮމިޓީއިން ވަނީ އެ ރަށުގެ ތަރައްޤީއާއި ކުރިއެރުމަށް ބޭނުންވާ ކަންކަމާއި ރައްޔިތުންގެ ކަންބޮޑުވުންތައް ރައީސުލްޖުމްހޫރިއްޔާއާ ހިއްސާކުރައްވާފައެވެ. މި ގޮތުން ކައުންސިލުން އެންމެ އިސްކަމެއްދީގެން އަލިއަޅުއްވާލައްވާފައި ވަނީ އޮޑިފަހަރު އެހެލުމުގެ އިންތިޒާމް ފަހިކޮށްދެއްވުމަށާއި، ލަންދޫ ޒުވާނުންނަށް ކުޅިވަރު ކުޅެވޭނެ ޚާއްޞަ މާޙައުލެއް ޤާއިމުކޮށްދެއްވުމަށެވެ. މީގެ އިތުރުން ވެސް ކުނީގެ މައްސަލަ ޙައްލުކޮށްދެއްވުމަށާއި، ރަށުގެ އަންހެން ވެރިންނަށް ޚާއްޞަކޮށްގެން އައުޓްޑޯ ޖިމެއް ޤާއިމުކޮށްދެއްވުމުގެ އިތުރުން ޞިއްޙީ ޚިދުމަތްތައް ހަރުދަނާކޮށްދެއްވުމަށް ރައީސުލްޖުމްހޫރިއްޔާގެ އަރިހުގައި ދެންނެވިއެވެ.\nރައީސުލްޖުމްހޫރިއްޔާ ވަނީ ލަންދޫގައި ސަރުކާރުން ހިންގުމަށް ނިންމާފައިވާ މަޝްރޫޢުތަކުގެ ފަހުގެ މަޢުލޫމާތު ކައުންސިލާ ހިއްސާކުރައްވާފައެވެ. އެ ގޮތުން އެ މަނިކުފާނު ވިދާޅުވިގޮތުގައި ލަންދޫ ބަނދަރަކީ ދުވަސްވީ މަސައްކަތެއްކަން ފާހަގަކުރައްވައި، މިފަދަ މަސައްކަތްތައް ކުރުމުގައި މި ސަރުކާރުން ރައްޔިތުންނާއި ކައުންސިލުގެ ޚިޔާލާއި މަޝްވަރާ ހޯއްދަވާނެކަމުގައި ވިދާޅުވިއެވެ. މީގެ އިތުރުން ވެސް މި އަހަރަށް ބަޖެޓްކުރެވިފައިވާ ފުޓްބޯޅަ ދަނޑު ޤާއިމުކުރުމުގެ މަސައްކަތް އަވަސްކޮށްދެއްވުމަށް މަސައްކަތްކުރައްވާނެ ކަމުގައި އެ މަނިކުފާނު ވިދާޅުވިއެވެ. އަދި، އެ މަނިކުފާނު ވަނީ ކައުންސިލާއި އަންހެނުންގެ ތަރައްޤީއަށް މަސައްކަތްކުރާ ކޮމިޓީއިން އެދިލެއްވި ކަންކަމުގައި ކަމާގުޅޭ ފަރާތްތަކާ މަޝްވަރާކުރެއްވުމަށްފަހު އެދެވޭ ޙައްލެއް ހޯއްދަވައިދެއްވާނެ ކަމުގައި ވިދާޅުވެފައެވެ.\nރައީސުލްޖުމްހޫރިއްޔާ ލަންދުއަށް މި ކުރައްވާ ދަތުރުފުޅަކީ މިލަދުންމަޑުލު ދެކުނުބުރީގެ ފަސް ރަށަކަށް މިއަދު ފެއްޓެވި ދެ ދުވަހުގެ ދަތުރުފުޅުގެ ދެވަނަ މަންޒިލެވެ. އެ މަނިކުފާނުގެ އަރިހުގައި ކެބިނެޓް މިނިސްޓަރުންނާ ސަރުކާރުގެ ބައެއް މުއައްސަސާތަކުގެ އިސްވެރިން ބައިވެރިވެވަޑައިގަންނަވައެވެ.\nއަރުޝީފަށް ނެގީ 04/01/2022 15:18\nއެންމެފަހުން އަޕްޑޭޓްކުރީ 04/01/2022 15:18\nއަފްޝަން އިސްމާއިލް5މިނެޓު ކުރިން\nއަހްމަދު އިޒްމީމް 20 މިނެޓު ކުރިން\nމުހައްމަދު ޔަމީން 39 މިނެޓު ކުރިން


Maruvedhaanethee India Ge Fageeru Hisaabthakuge Meehun Vaccine Jahan Dhekolhu - Vaguthu\nކޮވިޑް ކޮންޓްރޯލް ކުރުން އަދިވެސް ބުރަ! - 8 ގަޑިއިރު ކުރިން\nމަރުވެދާނެތީ އިންޑިއާގެ ފަގީރު ހިސާބުތަކުގެ މީހުން ވެކްސިން ޖަހަން ދެކޮޅު!\nއިންޑިއާގެ ހެލްތުވޯކަރެއް ކަމަށްވާ ނީލަމް ކުމާރީ އޭނާ ދިރިއުޅޭ އަވަށުގެ އެތައް ގެއެއްގެ ދޮރުގައި ޓަކި ޖަހައިފިއެވެ. އެއީ އެގެތަކުގައި ދިރިއުޅޭ މީހުންނަށް ކޮވިޑް-19 އިން ދިފާއުވުމަށް ވެކްސިން ދިނުމަށްޓަކައެވެ. ނަމަވެސް އެއިން ގެއަކުން ހަމަ އެންމެ މީހަކު ވެސް ވެކްސިން ޖަހަން ގެއިން ނުނިކުތެވެ.\nއޭއެފްޕީއަށް މައުލޫމާތު ދެމުން ކުމާރީ ބުނީ ވެކްސިން ޖެހުމަށް އަވަށުގެ ގިނަ މީހުން ވަރަށް ބިރުގަންނަ ކަމަށެވެ. "އަހަރެމެން އަވަށުގެ ގިނަ މީހުން ވެކްސިން ޖެހުމަށް ވަރަށް ބިރުގަނޭ. އެއީ ވެކްސިން ޖަހައިފިނަމަ މަރުވުމުގެ ބިރު އެމީހުންގެ ހިތުގައި އޮތުމުން. އެމީހުންނަށް ވެކްސިނާއި ގުޅޭ ގޮތުން ލިބިފައި ވަނީ ރަނގަޅު މައުލޫމާތެއް ނޫން." ކުމާރީ ބުންޏެވެ.\nކުމާރީ ބުނީ ފަގީރު ސަރަހައްދުތަކުގެ މީހުންނަށް ވެކްސިން ޖެހުމުގެ މުހިއްމުކަން ކިޔައި ދިނުން ވެސް ވެފައި ވަނީ ވަރަށް ބޮޑު ނުރައްކަލަކަށް ކަމަށެވެ. ވެކްސިންގެ ރައްކާތެރިކަމާއި މުހިއްމުކަން ކިޔައިދޭން މަސައްކަތް ކުރި ހެލްތު ވޯކަރަކަށް އަވަށެއްގެ މީހުން ހަމަލާދީ އޭނާ ވަރަށް ބޮޑަށް ޒަހަމްވެސް ކޮށްލާފައި ވެއެވެ.\nއިންޑިއާ ސަރުކާރުގެ ތަފާސް ހިސާބުތަކުން ދައްކާ ގޮތުގައި އިންޑިއާގެ ފަގީރު އަވަށްތަކުން އަދި ވެކްސިން ދެވުނީ އެންމެ %15 މީހުންނަށެވެ. ނަމަވެސް ސިޓީތަކުގެ %30 މީހުންނަށް ވަނީ ވެކްސިން ދެވިފައެވެ.\nއިންޑިއާ ސަރުކާރުގެ އެންމެ ބޮޑު އެއްކަންބޮޑުވުމަކީ ހާއްސަކޮށް ވަޓްއެޕް މެދުވެރިކޮށް ވެކްސިނާއި ގުޅޭ ސައްހަ ނޫން މައުލޫމާތުތައް އިންޑިއާ މީހުންގެ މެދުގައި ފެތުރެމުން ދިއުމެވެ. ސައްހަ ނޫން މައުލޫމާތުތަކުގެ ސައްހަކަން ކަށަވަރު ކުރަން ފަގީރު ސަރަހައްދުތަކުގެ މީހުން މާބޮޑު މަސައްކަތެއް ވެސް ނުކުރެއެވެ.\nއިންޑިއާގެ އާބާދީގެ ބޮޑު އިންސައްތައަކަށް ކޮވިޑް ވެކްސިން ނުދެވިއްޖެނަމަ އިންޑިއާގެ ހާލަތު ގޯސްވަމުން ގޮސް އެތައް ލައްކަ ބަޔަކު މަރުވެގެން ހިނގައިދާނެ ކަމަށް އިންޑިއާގެ ބައެއް ނޫސްތަކުގައި ބުނެފައި ވެއެވެ. ނަމަވެސް ފަގީރު ސަރަހައްދުތަކުގެ މީހުންނަށް ވެކްސިނާއި ގުޅޭ މައުލޫމާތު ފުރިހަމައަށް ފޯރުކޮށްދޭނެ ގޮތެއް އިންޑިއާ ސަރުކާރަކަށް ނެތެވެ.\nޖޫން 6, 2021 10:00\nކަލޭމެންނަކީ ދުނިޔެމަތީގައި ލެއްވި އެންމެ ބޮޑެތި ޖާހިލުން ! ވެކްސިން ޖެހިއަސް ނުޖެހިއަސް މަރަކަށް ނުފިލޭނެ ! މަރުގެ ވަގުތު ޖެހުނީމާ ލަހެއް ފަހެއް ނެތި އެމީހަކު މަރުވާނެ ! ބަލިތަކުން ރައްކާތެރި ވުމަށް ކުރަން ޖެހޭ ފަރުވާ ކުރުމަކީ އެންމެންގެ މައްޗަށް ވެސް އޮތް ވާޖިބެއް ! ކަލޭމެންކަހަލަ ޖާހިލުން އެކަން ޤަބޫލު ނުކުރުމަކީ މުޅިދުނިޔޭގައި މިފަދަ ބަލިތަށް ފެތުރުމުގެ އަސްލު !\nޖޫން 6, 2021 11:58\nޖާހިލުންނަކީ މިއުޅޭ ޑަބްލިއުއެޗްއޯ ޖަހާހާ ބެރަކަށް ނަށާމީހުންނެއް ނޫންތަ\nޖޫން 6, 2021 16:36\nޜައްޖޭގަ ވެސް ހަދަ ގިނަ ބަޔަކު ވެކްސިން ނުޖެހިޔޭ\nޖޫން 6, 2021 10:53\nތިޔަވާނީ ޓެސްޓް ކުރަން ބޭނުންކުރާ ބޭސްތައް އެމީހުންނަށް ދީގެން\nކޮންމެސް ކަންތައްގަނޑެއް ދިމާވެފައިތިބިބަޔަކަށް


Badminton: Firihen team loa medal haasilkoffi | Mihaaru\nބެޑްމިންޓަން: ފިރިހެން ޓީމު ލޯ މެޑަލް ހާސިލްކޮށްފި\n21 ޖުލައި 2019 - 22:107comments\nމޮރިޝަސްގައި މިހާރު ކުރިއަށްދާ އިންޑިއަން އޯޝަން އައިލެންޑް ގޭމްސް (އައިއޯއައިޖީ)ގެ ބެޑްމިންޓަން ޓީމް އިވެންޓް ބައިން ރާއްޖޭގެ ގައުމީ ފިރިހެން ބެޑްމިންޓަން ޓީމުން ލޯ މެޑަލް ހާސިލްކޮށްފި އެވެ.\nއެންމެ ފަހުން 2015 ވަނަ އަހަރު ރީޔޫނިއަންގައި އޮތް އައިއޯއައިޖީގެ ޓީމު އިވެންޓުގައި ފިރިހެން ބެޑްމިންޓަން ޓީމުން ވަނީ ރިހި މެޑަލް ހޯދައިފަ އެވެ. އެ ފަހަރު އަންހެން ޓީމުން ލޯ މެޑެއްޔެއް ހޯދި އެވެ.\nރާއްޖޭގެ ފިރިހެން ޓީމު އިއްޔެ ކުޅުނު މެޗުތަކުން ރީޔޫނިއަން އާއި މޮރިޝަސް އަތުން ބަލިވި ނަމަވެސް މިއަދު ކުޅުނު މެޗުތަކުގައި ވަނީ މޮޅު ކުޅުމެއް ދައްކައިފަ އެވެ. މިއަދު މަޑަގަސްކަރަ އާއި ސީޝެލްސް އަތުން ރާއްޖެ މޮޅުވީ 4-1 އިންނެވެ.\nސީޝެލްސްއާ ދެކޮޅަށް ފިރިހެން ޓީމު ކުޅުނު މެޗުގެ ފުރަތަމަ ސިންގަލްސްގައި ސީޝެލްސް ކުޅުންތެރިޔާ ވަނީ ރާއްޖޭގެ މުހައްމަދު އަޖުފާންގެ މައްޗަށް 18-21، 17-21 އިން ކުރި ހޯދައިފަ އެވެ. ރާއްޖެ ޓީމުން ދެ ވަނަ ސިންގަލްސް ގޭމުގައި އަހުމަދު ނިބާލް ވަނީ 21-16، 21-17 އިން ސީޝެލްސް ކުޅުންތެރިޔާ ބަލިކޮށްފަ އެވެ. ފިރިހެން ޑަބަލްސް ފުރަތަމަ މެޗުން ރާއްޖޭގެ އިބްރާހިމް ޝާމިއު އާއި ނަޝްފާނު މުހައްމަދު މޮޅުވީ 27-25، 21-14 އަދި 21-12 އިންނެވެ. އަނެއް ޑަބަލްސް މެޗުން ރާއްޖޭގެ އަޖުފާން އާއި ނަޝީއު ޝަރަފުއްދީންގެ ޕެއާ މޮޅުވީ 21-16، 21-19 އިންނެވެ.\nރާއްޖޭގެ އަންހެން ޓީމު ވަނީ އިއްޔެ މޮރިޝަސްގެ މައްޗަށް ކުރިހޯދައިފަ އެވެ. މިއީ 2011 ވަނަ އަހަރުގެ ފަހުން މޮރިޝަސް ޓީމު އިވެންޓުގައި ބަލިވި ފުރަތަމަ މެޗެވެ. ރާއްޖޭގެ އަންހެން ޓީމު މިއަދު ކުޅުނު މެޗުން ވަނީ ސީދާ ފަސް ގޭމުން މަޑަގަސްކަރައިގެ މައްޗަށް ކުރިހޯދައިފަ އެވެ.\nދުރުރާސްތާ ޕްލޭނަކާ އެކު މި ފަހަރުގެ އައިއޯއައިޖީން ރަން މެޑެއްޔެއްގެ އަމާޒުގައި މަސައްކަތްކުރަމުން އައި ބެޑްމިންޓަން ޓީމަށް ދެން އެ ޓާގެޓަށް ވާސިލްވުމަށް އޮތް ފުރުސަތަކީ އޯޕަން ޑްރޯ ބައިގަ އެވެ. ރާއްޖޭގެ އަޖުފާން ވަނީ އެންމެ ފަހުން ފަހަރުގެ ގޭމްސްގައި ސިންގަލްސް ބައިން ރަން މެޑަލް ހާސިލްކުރި ކުޅުންތެރިޔާގެ މައްޗަށް ޓީމު އިވެންޓުގައި ކުރިހޯދައިފަ އެވެ.


Fuvahmulakugai covid vaccine ge2vana doze dheyn miadhu fashanee - AO News\nކޮވިޑް-19 އިން ދިފާޢުވުމަށްޖަހާ ވެކްސިން، ކޮވިޝީލްޑްގެ ފުރަތަމަ ޑޯޒް ޖަހާފައިވާ މީހުންނަށް ކޮވިޝީލްޑްގެ ދެވަނަ ޑޯޒް ޖެހުމުގެ މަސައްކަތް މިއަދު ކުރިއަށް ދާނެ ކަމަށް ފުވައްމުލަކު ހޮސްޕިޓަލުން ބުނެފިއެވެ.\nހޮސްޕިޓަލުން ބުނީ ވެކްސިން ޖެހުން އޮންނާނީ މެންދުރުފަހު 1:00 އިން ހަވީރު 5:00 އަށް ހޮސްޕިޓަލުގެ ހުޅަނގު ފަރާތު ގަރާޖު ސަރަޙައްދުގައި ކަމަށެވެ. އަދި ވެކްސިން ދޭނީ ފެބްރުއަރީ މަހުގެ 1 އިން ފެށިގެން 10 ވަނަ ދުވަހާ ހަމައަށް ވެކްސިން ޖަހާފައިވާ މީހުންނަށް ކަމަށާއި ވެކްސިން ޖެހުމަށް ވަޑައިގަންނަވާއިރު، ކުރިން ވެކްސިން ޖެހިކަން އަންގައިދޭ ” ކޮވިޑް-19 ދިފާޢު ކާޑް ” އާއި، އައިޑީކާޑް އަދި ދާއިމީ ބަލިތަކަށް ބޭސް ބޭނުންކުރައްވާނަމަ ބޭސްފަރުވާގެ ލިޔުންތައް ގެންނަވަން ވާނެކަމަށް ހޮސްޕިޓަލުން ބުނެއެވެ.\nމީގެ އިތުރުން އުމުރުން 60 އަހަރުން މަތީގެ މީހުންގެ ތެރެއިން ކޮވިޝީލްޑްގެ ފުރަތަމަ ޑޯޒް ޖަހާފައިވާ ނުވާ މީހުން، ވެކްސިން ޖެހުމަށް ބޭނުންފުޅުވާނަމަ ހޮސްޕިޓަލުގެ 6860658 ނަންބަރަށް ގުޅުއްވައި ނަން ނޯޓް ކުރެއްވުން އެދޭ ކަމަށް ވެސް ހޮސްޕިޓަލުން ވަނީ ބުނެފައެވެ.\nކޮވިޑް-19އިން ދިފާޢުވުމަށް ޖަހާ ވެކްސިން ކޮވިޝީލްޑްގެ ދެވަނަ ޑޯޒް ދޭން ރާއްޖޭގައި ފަށާފައިވަނީ މިމަހުގެ3ވަނަ ދުވަހުއެވެ. ދެވަނަ ޑޯޒް ދޭން ފަށާފައިވަނީ ފެބްރުއަރީމަހުގެ 1 ވަނަ ދުވަހުން4ވަނަ ދުވަހާ ދެމެދު ކޮވިޝީލްޑް ވެކްސިން ޖެހި މީހުންނަށްކަމަށް އެޗްޕީއޭއިން ވިދާޅުވެއެވެ. މިމަހުގެ3ވަނަ ދުވަހުން ފެށިގެން އާއްމުކޮށް ހުޅުވާލައިގެން ވެކްސިންގެ ދެވަނަ ޑޯޒް ޖަހަން ފެށިނަމަވެސް އެޗް.ޕީ.އޭއިން މީގެ ކުރިން ވަނީ ޚާއްސަ ހާލަތްތަކުގައި ތިބި މީހުންނަށް ވެކްސިންގެ ދެވަނަ ޑޯޒް ޖަހާދީފައެވެ.\nއެޗް.ޕީ.އޭގެ އެންމެފަހުގެ ތަފާސް ހިސާބުތައް ދައްކާގޮތުން ރާއްޖޭގައި މިހާތަނަށް 3700 އަށްވުރެ ގިނަ މީހުން ވަނީ ވެކްސިންގެ ދެ ޑޯޒް ފުރިހަމަކޮށްފައެވެ. އަދި 246،000 އަށްވުރެ ގިނަ މީހުން ވަނީ ވެކްސިންގެ ފުރަތަމަ ޑޯޒް ޖަހާފައިވެއެވެ\nކޮވިޑް ވެކްސިންފުވައްމުލަކު ހޮސްޕިޓަލްފުވައްމުލަކު ސިޓީ


Inzaaru dhekolheh nujehey, habaru genesdheyn dhathi: Media thah | Mihaaru\nނޫސްވެރިންގެ ބައްދަލުވުމެއްގެ ތެރެއިން-- މިހާރު ފޮޓޯ\nއިންޒާރު ދެކޮޅެއް ނުޖެހޭ، ޚަބަރު ގެނެސް ދޭން ދަތި: މީޑިއާތައް\n30 މެއި 2018 - 13:477comments\nހުކުމް ތަންފީޒު ކުރާ މީހުންނާއި ކުށުގެ ތުހުމަތުގައި ހައްޔަރު ކޮށްފައި ތިބޭ މީހުންގެ ބަޔާންތަކާއި އިންޓަވިއުތައް ބްރޯޑްކާސްޓް ކުރުމުން ފިޔަވަޅު އަޅާނެ ކަމަށް ހޯމް މިނިސްޓްރީންނާއި ބްރޯޑްކާސްޓިން ކޮމިޝަނުން އިންޒާރު ދިނުމުން، މައުލޫމާތާއި ޚަބަރު ގެނެސް ދިނުމުގައި ދަތިތަކެއް ކުރިމަތިވެފައިވާ ކަމަށް މީޑިއާތަކުން މިއަދު ބުނެފި އެވެ.\nނޫސްވެރިކަމުގެ މަގުސަދަކީ އާންމުން ބޭނުންވާ ތެދު މައުލޫމާތު ފޯރުކޮށްދިނުމެވެ. އެގޮތުން ކަމެއް ހިނގުމުން އެކަމެއް ނޫސްވެރިން ރިޕޯޓް ކުރެ އެވެ. އެ އިންޒާރާއެކު އެކަން ކުރަން ދަތިކަމަށް މީޑިއާތަކުން ބުނެ އެވެ.\nމި މޭރުމުން މީޑިއާތަކަށް އިންޒާރު ދީފައި މިވަނީ، ޖަލު ހުކުމެއް އިއްވާފައި ވަނިކޮށް، ބޭސްފަރުވާ އަށް ރާއްޖޭން ބޭރަށް ވަޑައިގަތުމަށް ފަހު، ރާއްޖެ ވަޑައިނުގެން އުޅުއްވަމުން ގެންދަވާ ކުރީގެ ރައީސް މުހައްމަދު ނަޝީދާއި ޖުމްހޫރީ ޕާޓީގެ ލީޑަރު ގާސިމް އިބްރާހީމްގެ ވާހަކަތައް މީޑިއާތަކުން އާންމުންނަށް ފޯރުކޮށްދޭން ފަށާފައި ވަނިކޮށެވެ.\nމީގެ ތެރެއިން ނަޝީދު ހުންނެވީ، ކްރިމިނަލް ކޯޓުގެ ކުރީގެ އިސް ގާޒީ އަބްދުﷲ މުހައްމަދު ގާނޫނާ ޚިލާފާށް ހައްޔަރުކުރުމުގެ ސަބަބުން ޓެރަރިޒަމްގެ ކުށް ސާބިތުވެ 13 އަހަރުގެ ޖަލު ހުކުމެއްގަ އެވެ. ނަޝީދު ދިރިއުޅުއްވަމުން ގެންދަވަނީ އިނގިރޭސި ވިލާތުން ހިމާޔަތް ހޯއްދަވައިގެން އެ ގައުމުގަ އެވެ. އަދި ގާސިމް ހުންނެވީ ރިޝްވަތުގެ ކުށް ސާބިތުވުމުގެ ސަބަބުން ތިން އަހަރުގެ ޖަލު ހުކުމެއްގަ އެވެ. އޭނާ ދިރިއުޅުއްވަމުން ގެންދަވަނީ ޖަރުމަން ވިލާތުގަ އެވެ.\nބްރޮޑްކާސްޓިން ކޮމިޝަނުން ދިން އިންޒާރު--\nހޯމް މިނިސްޓްރީންނާއި ބްރޯޑްކާސްޓިން ކޮމިޝަނުން އިއްޔެ ބުނެފައިވަނީ "ގައިދީން ޕްރޮމޯޓްކޮށް، ކުރިއަށް ނެރެ، ޝަހުސު އޮޅޭގޮތަށް" އަމަލު ކުރާ މީޑިއާތަކަށް ފިޔަވަޅު އަޅާނެ ކަމަށެވެ.\nއޮންލައިން ނޫސް އަވަސްގެ މެނޭޖިން އެޑިޓަރު އަހުމަދު ނާއިފް ވިދާޅުވި ގޮތުގައި އެ އެންގުމަކީ ދެކޮޅު ނުޖެހޭ، "ޖޯކު" އެންގުމެކެވެ. އެ އެންގުމުގެ ސަބަބުން ގާނޫނުއަސާސީން ލިބިދީފައިވާ މައުލޫމާތު ލިބިގަތުމުގެ ހައްގުން އާންމުން މަހުރޫމް ވާކަމަށް ވެސް ނާއިފް ވިދާޅުވި އެވެ.\n"ހިނގާ ކަމެއްގެ ވާހަކަ ނޫސްވެރިންނަށް ނުލިޔެވޭ ނަމަ މުޅި މަސްރަހު އޮތް ގޮތެއް އާންމުންނަކަށް ބުނެއެއް ނުދެވޭނެ. އޭގެ ސަބަބުން އާންމުން އެނގެން ބޭނުންވާ މައުލޫމާތުތަކަކުން އެބަ މަހުރޫމްވޭ،" ނާއިފް ވިދާޅުވި އެވެ.\nޖަލު ބަންދުގައި ތިބޭ މީހުންގެ ވާހަކަ ގެނެސްނުދެވޭނެ ކަމަށް އަންގާފައިވާއިރު ނަޝީދާއި ގާސިމް އެ މީހުންގެ ތެރޭގައި ނުހިމެނޭނެ ކަމަށް ނާއިފް ވިދާޅުވި އެވެ. ސަބަބެއްގެ ގޮތުގައި އޭނާ ވިދާޅުވީ އެ ދެ ބޭފުޅުން ބޭރުގައި ތިބޭ އިރު ހުކުމުގެ މުއްދަތު ނުގުނުމާއި މިހާރު ހުކުމް ތަންފީޒު ކުރަމުން ނުދާތީ އެވެ.\nހޯމް މިނިސްޓްރީން އިންޒާރު--\n"ނޫސްވެރިންގެ މައްސަލައެއް ނޫން ދޯ އެ މީހުން ބަންދު ނުކުރެވި ތިބުމަކީ. ނޫސްވެރިން ރިޕޯޓް ކުރާނެ އާންމުންގެ އިންޓްރެސްޓް. އާންމު އިންޓްރެސްޓް އެބައޮތް ނަޝީދާއި ގާސިމްގެ ވާހަކަ ބަލައި އަޑު އަހަން،" ނާއިފް ވިދާޅުވި އެވެ.\nވީ މީޑިއާގެ ސީއޯއޯ، މުހައްމަދު އާސިފް (މޮންދު) ވިދާޅުވީ އެ އެންގުމާ ގުޅިގެން ހަބަރުތައް އާންމުންނާ ހަމައަށް ގެނެސްދިނުމަށް ބޮޑެތި ގޮންޖެހުންތަކެއް ދިމާވެފައިވާ ކަމަށެވެ.\n"ހަބަރަކަށް ވާކަމެއް ނަމަ އެ ހަބަރެއް އަޅުގަނޑުމެން ގެނެސްދޭނަން. ހުއްޓުވައެއް ނުލެވޭނެ. އެކަމަކު ބްރޯޑްކާސްޓިން ކޮމިޝަނުން އެކަން މާނަ ކުރާ ގޮތެއް އަޅުގަނޑުމެންނަކަށް ނޭނގޭ. އެއީ ޕްރޮމޯޓްކުރުންތޯ ނުވަތަ ނޫންތޯ." މޮންދު ވިދާޅުވި އެވެ.\nރާއްޖެ ޓީވީން ބުނީ ބްރޯޑްކާސްޓިން ކޮމިޝަނުން އެންގީ ގާނޫނާ ޚިލާފު އެންގުމެއް ކަމަށެވެ. އެ އެންގުމުގެ ބޭނުމަކީ މީޑިއާތަކަށް ބިރު ދެއްކުން ކަމަށް ވެސް ރާއްޖެ ޓީވީން ބުންޏެވެ. އަދި އެ ސްޓޭޝަނުން ވަނީ އެ މައްސަލަ ކޯޓަށް ހުށަހަޅަން ނިންމައިފަ އެވެ.\nމީޑިއާތަކުގެ އެކަން ބޮޑުވުމާ ގުޅޭ ގޮތުން، މޯލްޑިވްސް މީޑިއާ ކައުންސިލް (އެމްއެމްސީ)ގެ ރައީސް އަބްދުލް މުއީދު ހަސަން ވިދާޅުވީ އެ ކައުންސިލުން ވަކި އެއްޗެއް ބުނަން ބޭނުންނުވާ ކަމަށެވެ.\nހަބަރު ގެނެސްދޭނެ ގޮތާ މެދު މީޑިއާތަކުން ކަންބޮޑުވެފައިވާއިރު ދެން އޮތް އެންމެ ބޮޑު ކަންބޮޑުވުމަކީ ހަބަރެއް ޖެހުމުން ކޮށްފާނެ ޖޫރިމަނާއެކެވެ. ބްރޯޑްކާސްޓިން ކޮމިޝަނުން ވަނީ މިހާތަނަށް، ރާއްޖެ ޓީވީ އާއި ވީޓީވީގެ އިތުރުން ސަންގު ޓީވީ ބޮޑެތި އަދަދުތަކަކުން ޖޫރިމަނާކޮށްފަ އެވެ.\nއިތުރު ލިޔުންތައް މީޑިއާ ނޫސްވެރިކަން މޯލްޑިވްސް ބްރޯޑްކާސްޓިން ކޮމިޝަން މޯލްޑިވްސް މީޑިއާ ކައުންސިލް ރާއްޖެ ޓީވީ ނޫސްވެރިން ވީޓީވީ ނޫސްވެރިކަމުގެ މިނިވަންކަން


Aishaa ge masahkathah Gasim ge hassa shukuru\nއައިޝާގެ މަސައްކަތަށް ގާސިމްގެ ހާއްސަ ޝުކުރު!\nގާސިމް، މިއަދު އަނބިކަނބަލުން އައިޝާއާއެކު - މުހައްމަދު އަފްރާހު | އަވަސް\nއާއިލާއަށް ދިމާވި ހިތްދަތި ދަނޑިވަޅުގައި ސިޔާސީ މައިދާނަށް ނުކުމެވަޑައިގެން އަނބިކަނބަލުން އައިޝަތު ނަހުލާ، އައިޝާ ކުރެއްވި މަސައްކަތަށް ޖުމްހޫރީ ޕާޓީގެ ބާނީ ގާސިމް އިބްރާހިމް ހާއްސަ ޝުކުރެއް އަދާ ކުރައްވައިފި އެވެ.\nއައިޝާ ސިޔާސީ މައިދާނަށް ނުކުމެވަޑައިގެންނެވީ ޖުމްހޫރީ ޕާޓީގެ ކޮންގްރެސްގެ ތެރެއިންނެވެ. އޭނާ ޕާޓީ ކައުންސިލްގެ މެންބަރު ކަމަށް އިންތިހާބުވެވަޑައިގެންފައިވާއިރު، ރިޔާސީ އިންތިހާބުގެ ކެމްޕެއިން ދުވަސްވަރު ބުރަކޮށް މަސައްކަތް ކުރައްވާފައިވެ އެވެ.\nއެގޮތުން ކެންޑިޑޭޓް އިބްރާހިމް މުހައްމަދު ސޯލިހު، އިބޫއާއެކު އަދި އަމިއްލައަށް ވެސް ރަށްރަށަށް ވަޑައިގެން ކެމްޕެއިން ކުރައްވާފައިވެ އެވެ. ފަސްދޮޅަހަށްވުރެ ގިނަ ރަށްރަށް އޭނާ ވަޑައިގަތެވެ. އައިޝާ ސިޔާސީ މައިދާނަށް ނުކުމެވަޑައިގެންނެވީ ދޮން ދަރިކަލުން އިބްރާހިމް ސިޔާދު ގާސިމް ޖަލަށްލުމާ ގުޅިގެން ކަމަށް ވަނީ ވިދާޅުވެފަ އެވެ.\nގާސިމް މިއަދު އާއިލާއާއެކު އެއާޕޯޓްގައި - މުހައްމަދު އަފްރާހު | އަވަސް\nއައިޝާ ވިދާޅުވި ގޮތުގައި، ގާސިމް ހައްޔަރުކުރުމަށްފަހު "އަނިޔާވެރިކަން" އޭނާގެ އަނބި ދަރިންނާ ހަމައަށް ދިޔުމަކީ އޭނާއަށް ބަލައިގަނެވޭނެ ކަމެއް ނޫނެވެ. އައިޝާ އާއި ގާސިމްގެ ހަ ބޭފުޅުން ވެސް ތިއްބަވަ އެވެ.\nއަހަރަކަށްވުރެ ގިނަ ދުވަހު ރާއްޖެއިން ބޭރުގައި އުޅުއްވުމަށްފަހު މިއަދު ރާއްޖެ ވަޑައިގެން ގާސިމް ވިދާޅުވީ އޭނާ ނެތް ހާލަތުގައި ކުޑަކުޑަ ހަ ދަރިން ދޫކޮށްލައި އައިޝާ ކުރެއްވީ ވަރަށް ބުރަ މަސައްކަތެއް ކަމަށެވެ.\n"ތުއްތު ހަ ކުދިން ދޫކޮށް ބުރަ މަސައްކަތެއް ކޮށް ދިނީތީ އަޅުގަނޑު ދަރާފައި އޮތް ދަރަނި އަދާކުރުމުގެ ގޮތުން ވަރަށް އިހްލާސްތެރިކަމާއެކު ޝުކުރު ދަންނަވަން،" ގާސިމް ވިދާޅުވި އެވެ.\nގާސިމް ވިދާޅުވީ، އައިޝާ ސިޔާސީ މައިދާނަށް ނުކުމެވަޑައިގެންނެވީ "ހިތުގައި އަޅަމުން ދިޔަ ވޭނަށް ކެތް ނުކުރެވިގެން" ކަމަށެވެ.\nއައިޝާ މިއަދު ސަޕޯޓަރުންނާ މުހާތަބު ކުރައްވައި ވާހަކަ ދައްކަވަނީ - މުހައްމަދު އަފްރާހު | އަވަސް\nއައިޝާ މިއަދު ވިދާޅުވީ އޭނާގެ ހަ ދަރިންގެ ބައްޕަ ރާއްޖެއަށް ގެނެސް ދިނީ ދިވެހި ރައްޔިތުން ކަމަށާއި އެކަމަށްޓަކައި ހުރިހާ ރައްޔިތުންނަށް ޝުކުރު އަދާކުރައްވާ ކަމަށެވެ. މިއަދަކީ ވަރަށް އުފާވެރި ދުވަހެއް ކަމަށާއި ކޯލިޝަންގެ ތެރެއިން ގެންނަ ސަރުކާރަކީ އުއްމީދީ ސަރުކާރަކަށްވާނެ ކަމުގެ ޔަގީންކަން ދެއްވާ ކަމަށެވެ.\n"ގާސިމް ހުންނެވިހާ ދުވަހަކު ރައްޔިތުންނަށް ދެރަ ގޮތެއް ނުވާނެ، އެކަން ވިޔަކަ ވެސް ނުދެއްވާނެ، އެއީ އެ ބޭފުޅާގެ ނެތް ސިފައެއް، މީހުންނަށް ނިކަމެތިކަން ދިނުމަކީ ނެތް ސިފައެއް،" އައިޝާ ވިދާޅުވި އެވެ.\nޖުމްހޫރީ ޕާޓީ އިދިކޮޅު ފަރާތްތައް ގާސިމް އިބްރާހިމް


Inthihaabu insaafuverivaane kamuge yageenkan Australia ah dheefi\nރައީސް ޔާމީން އޮސްޓްރޭލިއާ ސަފީރާއި ބައްދަކުރައްވަނީ. -- ފައިލް ފޮޓޯ: ރައީސް އޮފީސް\nއަންނަ ސެޕްޓެމްބަރު ބާއްވާން ހަމަޖައްސައި ތައްޔާރުވަމުން އަންނަ ރާއްޖޭގެ ރިޔާސީ އިންތިހާބު އިންސާފުވެރި ވާނެ ކަމުގެ ފުރިހަމަ ޔަގީންކަން ދިވެހި ސަރުކާރުން މިއަދު އޮސްޓްރޭލިއާއަށް ދީފީ އެވެ.\nސަރުކާރުން މި ޔަގީންކަން ދީފައިވަނީ، ސިޔާސީ ފަރާތްތައް ހައްޔަރުކޮށް އިދިކޮޅު ސިޔާސީ ހަރަކާތްތަކަށް ހުރަސްއަޅައިގެން، ރިޔާސީ އިންތިހާބު އިންސާފުވެރި ނުވާނެ ކަމަށް އޮސްޓްރޭލިއާ އިން ބުނެ ކަންބޮޑުވުން ފާޅުކުރުމާއި ގުޅިގެންނެވެ.\nމީގެ އިތުރުން، އޮސްޓްރޭލިއާ އިން ވަނީ ޑިމޮކްރަސީ އާއި މިނިވަން މުއައްސަސާތަކަށް ހުރަސް އެޅޭ ގޮތަށް ދިވެހި ސަރުކާރުން އަޅަމުންދާ ފިޔަވަޅުތަކާއި ގުޅިގެން ވެސް ކަންބޮޑުވުން ފާޅުކޮށްފަ އެވެ.\nމިގޮތުން، އަސާސީ ހައްގުތަކަށް އިހުތިރާމްކޮށް، އެއްވެ އުޅުމުގެ މިނިވަންކަމާއި، ސުލްހަވެރި ސިޔާސީ އެއްވުންތަކަށް ފުރުސަތު ދިނުމަށް ދިވެހި ސަރުކާރަށް ގޮވާލާފައި ވެއެވެ.\nއެކަމާއި ގުޅިގެން، ރާއްޖެ ފޮރިން މިނިސްޓްރީން މިއަދު ނެރުނު ބަޔާނެއްގައި ބުނެފައިވަނީ، އިލެކްޝަންސް ކޮމިޝަނާއި ގުޅިގެން އަންނަ ރިޔާސީ އިންތިހާބަކީ ޝަރުތު ހަމަވާ ހުރިހާ ކެންޑިޑޭޓަނުންނަށް ހަމަހަމަ ކަމާއެކު ފުރުސަތު ދެވިގެން ބޭއްވޭ އިންސާފުވެރި އިންތިހާބެއް ބާއްވާނެކަމުގެ ފުރިހަމަ ޔަގީންކަން ދީފަ އެވެ.\nއެ ބަޔާނުގައި ފާހަގަ ކުރި ގޮތުގައި 2008 އިން ފެށިގެން ބޭއްވުނު ހުރިހާ އިންތިހާބުތަކެއް ވެސް އިންސާފުވެރި ކަމަށް ބައިނަލްއަގުވާމީ ފަރާތްތަކުން ބުނެފައިވާއިރު، މިއަހަރުގެ ރިޔާސީ އިންތިހާބާއި މެދު ވެސް ސުވާލު އުފެއްދާނެ ޖާގަ އެއް ނެތް ކަމަށް ސަރުކާރުން ބުނެފައިވެ އެވެ،\nނަމަވެސް އިންސާފުވެރި އިންތިހާބެއް ކަށަވަރުކުރުމުގައި ހުރިހާ ސިޔާސީ ފަރާތްތަކުން ވެސް ގާނޫނު އަސާސީ އާއި އޭގެ ދަށުން ހެދިފައިވާ ގާނޫނުތަކާއި އެއްގޮތަށް އަމަލު ކުރުމުގެ މުހިންމުކަން އެ ބަޔާނުގައި ފާހަގަކޮށްފައިވެ އެވެ.\n"އެހެން ނަމަވެސް، ބައެއް ސިޔާސީ ފަރާތްތަކުން ދަނީ ގާނޫނު އަސާސީ އާއި ގާނޫނުތަކާއި ހިލާފަށް މަސައްކަތް ކުރަމުން އަންނަ ކަމަށް ހިތާމަޔާއެކު ފާހަގަ ކުރަން،" ސަރުކާރުން ބުންޏެވެ.\n"އަދި ގާނޫނު އަސާސީ އާއި ގާނޫނުތައް ނަގަހައްޓަން އަޅަންޖެހޭ ފިޔަވަޅުތައް، އެއްވެސް ފަރާތެއް އިސްތިސްނާ ނުވާގޮތަށް ސަރުކާރުން ފުރިހަމައަށް އަޅަމުން ގެންދާނެ ކަމުގެ ފުރިހަމަ ޔަގީންކަން ވެސް މި ފުރުސަތުގައި އަރުވަން."\nއިންތިހާބާ ގުޅޭގޮތުން އޮސްޓްރޭލިއާ އިން ކަންބޮޑުވުން ފާޅުކޮށްފައިވާއިރު އެމްޑީޕީގެ ރިޔާސީ ކެމްޕޭނުގެ ހަރަކާތްތަކަށް ފުލުހުން ދަނީ ހުރަސް އަޅަމުންނެވެ.\nއިއްޔެ އެމްޑީޕީއިން "ޖަޒީރާ ރާއްޖެ" ޕޯސްޓަރުތަކެއް ހަރުކުރުމަށް ބޭއްވި ހަރަކާތް ފުލުހުން ފޮނުވައިގެން ހުއްޓުވިއިރު އެމްޑީޕީއިން ހުކުރު ދުވަހު ބޭއްވި ދުވުން ވެސް ފުލުހުން ހުއްޓުވާފައިވެ އެވެ. އެކަމާ ގުޅިގެން ރިޔާސީ އިންތިހާބަށް އިލެކްޝަން ކޮމިޝަނުން އެކުލަވާލާފައިވާ ގައުމީ ލަފާދޭ ކޮމެޓީގެ ބައްދަލުވުންތައް އެމްޑީޕީއިން ވަނީ ބޮއިކޮޓްކޮށްފަ އެވެ.\nއެމްޑީޕީ ފޮރިން މިނިސްޓްރީ އިލެކްޝަންސް ކޮމިޝަން + މޯލްޑިވްސް ޔުނައިޓެޑް އޮޕޮޒިޝަން ރިޔާސީ އިންތިހާބު 2018 އިދިކޮޅު ފަރާތްތައް އޮސްޓްރޭލިއާ\nއިދިކޮޅަށް ފުރުސަތު ނުދީ އިންތިހާބު އިންސާފުވެރި ނުވާނެ: އޮސްޓްރޭލިއާ


LCE Inthihaabuge MDP Primaryge voters list aammukoffi | ungoofaaru.com\nބަނޑޭރިގަނޑު/ޚަބަރު/ލޯކަލް ކައުންސިލް އިންތިޚާބު 2020 އެމްޑީޕީ ޕްރައިމަރީގެ ވޯޓާރސް ލިސްޓް އާއްމުކޮށްފި\nއުނގޫފާރުގައި ތިބީ ވޯޯޓު ދިނުމުގެ ހައްޤު ލިބިގެންވާ 280 މީހުން\nއިބްރާހީމް ޒަޔާން 20 ޖަނަވަރީ 2020\nކުރިއަށް އޮތް ލޯކަލް ކައުންސިލްގެ އިންތިހާބުގައި އުނގޫފާރު ރަށުކައުންސިލުގެ ރައީސްގެ މަޤަމަށް އެމްޑީޕީގެ ޕްރައިމަރީގައި ވާދަކުރުމަށް އިއުލާނު ކޮށްފައިވާ މުހައްމަދު ސުޒީލްގެ ކެމްޕެއިން ޕޯސްޓަރެއް\n31 ޖަނަވަރީ ވާ (ހުކުރު) ދުވަހު ބޭއްވުމަށް ހަމަޖެހިފައިވާ އެމްޑީޕީ ޕްރައިމަރީގެ ވޯޓާރސް ލިސްޓް އާއްމު ކޮށްފިއެވެ.\n4 އެޕްރީލް 2020 ގައި ބޭއްވުމަށް ހަމަޖެހިފައިވާ ލޯކަލް ކައުންސިލް އިންތިހާބުގައި އެމްޑީޕީގެ ޓިކެޓްގައި ވާދަކުރުމަށް ބޭނުންވާ ފަރާތްތައް ކަނޑައެޅުމަށް ބާއްވާ މި އިންތިހާބު އުނގޫފާރު ގައިވެސް އޮންނާނެއެވެ. އުނގޫފާރުގައި ބާއްވާ ޕްރައިމަރީ ގައި ވާދަކުރަނީ\n1- މުހައްމަދު މުނީޒު މޫސާ / މީނާޒު\n2- މުހައްމަދިު އަފްލާހް / ދޫނިހުރާ\n3- ހުސައިން ފަހުމީ / މަލާޒް\n4- އަހުމަދު އަފްސަލް / ދަހަރާގެ އެވެ. މި4ކެނޑިޑޭޓުންވެސް ވާދަމިކުރަނީ އުނގޫފާރު ކައުންސިލް މެމްބަރުކަމުގެ ދެ ގޮނޑީގެ އެމްޑީޕީގެ ޓިކެޓަށެވެ. އެމްޑީޕީގެ ޓިކެޓުގައި އުނގޫފާރު ކައުންސިލްގެ ރައީސް ކަމަށް ވާދަކުރަނީ މުހައްމަދު ސުޒީލް، ޖައުޒާމަންޒިލް ރ. އުނގޫފާރުއެވެ.\nމިއަދު އާއްމު ކޮށްފައިވާ މިލިސްޓަށް ޝަކުވާ ހުށަހެޅުމަށް2ދުވަހުގެ ފުރަސަތެއް އެމްޑީޕީ އިން ވަނީ ހުޅުވާލާފައެވެ. ލިސްޓުގައި އެއްވެސް މައްސަލައެއް އޮވެގެން ޝަކުވާއެއް ހުށައަޅަން ބޭނުންވުޅުވާ ފަރާތްތަކަށް ޝަކުވާ ހުށަހަޅާ ފޯމް ސެކްރެޓޭރިއަޓުންނާއި އެމްޑީޕީގެ ވެބްސައިޓް www.mdp.org.mv އިން ލިބޭނެ އިންތިޒާމް ވަނީ ހަމަޖެހިފައެވެ.\nވޯޓާސްލިސްޓާއިގުޅިގެން ހުށައަޅާ ޝަކުވާ ބަލައިގަތުމުގެ ސުންގަޑި އަކީ 22 ޖަނަވަރީ 2020 ވާ (ބުދަ) ދުވަހުގެ މެންދުރު 14:00 އެވެ. ޝަކުވާ ފޯމް ސެކްރެޓޭރިއަޓް2ފަންގިފިލާއިން އަދި mdp.lce2020.vl@gmail.com އަށް އީމެއިލް ކުރެއްވުމުންވެސް ބަލައިގަނެވޭނެ ިއިންތިޒާމު ވަނީ ހަމަޖައްސާފައެވެ.\nވޯޓާރސް ލިސްޓް މިލިންކުން ލިބިވަޑައިގަންނަވާނެ\nޝަކުވާ ފޯމް މިލިންކުން ލިބިވަޑައިގަންނަވާނެ\nއެމްޑީޕީ ލޯކަލް ކައުންސިލް އިންތިހާބު\nއިންނަމާދޫ ހެލްތު ސެންޓަރުގައި ލެބޯޓްރީގެ ހިދުމަތް ފަށަނީ\n14 މާރޗް 2020\n1 މާރޗް 2020


ފުވައްމުލައް ސިޓީ ކައުންސިލް މަދަހަ މުބާރާތް 2019 އާއި ބެހޭ\nފުވައްމުލަކުގެ ސްކޫލްތަކަށާއި ކޮލެޖްތަކަށް ހުޅުވާލައިގެން ބޭއްވުމަށް ހަމަޖެހިފައިވާ "ފުވައްމުލައް ސިޓީ ކައުންސިލް މަދަހަ މުބާރާތް 2019" އަށް ތިރީގައި މިދަންނަވާ މަސައްކަތްތައް ކުރުމަށް ބޭނުންވެއެވެ.\nސްޓޭޖް ސެޓަޕް ހެދުމާއި ޑިޒައިން ކުރުން އަދި ސްޓޭޖާއި ހޯލުގެ ލައިޓިންގ ހެދުން.\nމުބާރާތް ކުރިއަށްދާއިރު މުބާރާތުގެ ސައުންޑްގެ އެންމެހާ ކަންތައްތައް ބެލެހެއްޓުން.\nމުބާރާތުގައި ހުށަހަޅާ މަދަހަތަކުގެ ވީޑިއޯ މާސްޓަރ ރިކޯޑިންގ.\nމުބާރާތުގައި ހުށަހަޅާ މަދަހަ ތަކުގެ އޯޑިއޯ މާސްޓަރ ރިކޯޑިންގ.\nވީމާ، މިކަމަށް ޝައުޤުވެރިވާ ފަރާތްތަކުން 26 މެއި 2019 ވާ އާދީއްތަ ދުވަހުގެ 11:00 އަށް މިއިދާރާއަށް ވަޑައިގެން މަޢުލޫމާތު ސާފުކުރުމަށްފަހު، 30 މެއި 2019 ވާ ބުރާސްފަތި ދުވަހުގެ 11:00 އަށް އަންދާސީ ހިސާބު ހުށަހެޅުއްވުން އެދެމެވެ. އަންދާސީ ހިސާބު ބަލައިގަތުން އޮންނާނީ މިއިދާރާގެ މީޓިންގ ރޫމްގައެވެ.\nމަޢުލޫމާތު ސާފު ކުރުމަށް ބަދަލުގައި މީހަކު ފޮނުވާނަމަ އެފޮނުވާ ފަރާތުގެ މަޢުލޫމާތު އެގޭގޮތަށް ރަސްމީ ލިއުމެއް އޮވެގެންނޫނީ ބަދަލުގައި ފޮނުވާ ފަރާތަށް މަޢުލޫމާތު ސާފުކޮށްދޭގޮތަށް ހަމަޖެހިފައި ނުވެއެވެ. އަދި ގަޑިޖެހިގެން އަންނަ ފަރާތްތަކާއި މަޢުލޫމާތު ސާފު ކުރެއްވުމަށް ވަޑައި ނުގަންނަވާ ފަރާތްތަކަށް އަންދާސީ ހިސާބު ހުށަހެޅުމުގެ ފުރުސަތު ނުދެވޭނެ ވާހަކަވެސް ދެންނެވީމެވެ.


Hijaazuge Qaafilaa 67 - One Online\n(21 މޭ ގެ އަދަދާ ގުޅޭ)\n"އަޅުގަނޑު އެހެންމީހެއްގެ ގާތުގައި ކަމަނާގެ ވާހަކަ ދައްކާކަށެއް ބޭނުމެއް ނޫނެވެ. އެކަމަކު ކަމަނާ ފަރަޚުޒާދުގެ ސަލާމަތާމެދު ވިސްނައިވަޑައިގަންނަވާކަން އެނގިވަޑައިގެންނެވުމަކީ އޭނާ އުފާފާޅުވާނެ ކަމެކެވެ."\n"ވަރަށް ރަނގަޅެވެ. އަޅުގަނޑު ކަލާގެ އަރިހުގައި ރަނގަޅަށް ސަމާލުވެވަޑައިގެން ހުސިޔާރަށް ހުންނަވަން ދެންނެވި ވާހަކަ އޭނާގެ އަރިހުގައި ވިދާޅުވާށެވެ. އެކަމަކު އޭނާގެ ސަލާމަތަށް އެއްވެސްކަހަލަ ނުރައްކަލެއް އޮތްކަމަށް އަޅުގަނޑު ޝައްކު ކުރާކަމަށް ކަލާގެ އެއްވެސް ވާހަކަފުޅަކުން އޭނާޔަށް ހީފުޅުވިޔަދެއްވައިގެން ނުވާނެއެވެ."\n"ކަމަނާ ހިތްޕުޅު ހަމަޖައްސަވާށެވެ."\n"ކަލާގެ މުސްތަޤްބަލާމެދު އަބަދުވެސް އަޅުގަނޑު ޝައުޤުވެރިކަން ބަހައްޓާނަމެވެ. އެއްވެސް ކަމެއްގައި އަޅުގަނޑުގެ އެހީއަކަށް ކަލާ ބޭނުންފުޅުވެވަޑައިގެންފިނަމަ އަޅުގަނޑާ ހަމަޔަށް ވަޑައިގަންނަވަން ފަސްޖެހިވަޑައިނުގަންނަވާނެކަމަށް ކަލާ ވަޢުދުވެވަޑައިގަތުން އެދެމެވެ."\nޒަރުބަޚުތު ޖަވާބު ދެއްވިއެވެ. "އަޅުގަނޑު ކަމަނާއަށް ޝުކުރު ދަންނަވަމެވެ. އަޅުގަނޑަކީ ކަމަނާ ސަމާލުކަން ދެއްވުން އެކަށީގެންވާ މީހެއްކަމުގައި ބެއްލެވިކަމަށްވުރެ ބޮޑު އިނާމެއް އަޅުގަނޑަށް ލިބޭނެތޯއެވެ؟"\nއާޒަރުމީދުޚުތު ވިދާޅުވިއެވެ. "މިއީ އަޅުގަނޑުމެން ދެމީހުންގެ އެންމެފުރަތަމަ ބައްދަލުވުމެވެ. އެކަމަކު އަޅުގަނޑަށް ހީވަނީ ވަރަށް ކުރީއްސުރެ އަޅުގަނޑުމެން އެކަކު އަނެކަކު ދަންނަހެންނެވެ. އަޅުގަނޑަށް ޔަޤީނެވެ. އަޅުގަނޑުމެންނަށް އެކަކު އަނެކަކާ ކައިރިން ބައްދަލުވެ އުޅެލުމުގެ ފުރުޞަތު ލިބުމުން ކަލާވެސް އަޅުގަނޑަކީ ދުރުހިލޭމީހެއް ކަމަކަށެއް ނުބައްލަވާނޫއެވެ. ކަލާ މިތާނގައި ހުންނަވާނު ދޮގެއްތޯއެވެ؟"\nޒަރުބަޚުތު ޖަވާބު ދެއްވިއެވެ. "މިއީ އަޅުގަނޑާ ވަގުތީގޮތުން ހަވާލުކުރެވުނު މަސްއޫލިއްޔަތެކެވެ. އިއްޔެއާ ޖެހެންދެންވެސް އަޅުގަނޑުގެ އެދުމަކީ ވީހައިވެސް އަވަހަކަށް މި މަސްއޫލިއްޔަތާ ވަކިވެ ޝާހީ ފާރަވެރީންގެ މުޢަސްކަރަށް އަނބުރައި ދެވޭގޮތްވުމެވެ."\nޒަރުބަޚުތު ޖަވާބު ދެއްވިއެވެ. "މިއަދު......... މުސްތަޤްބަލާމެދު އަޅުގަނޑު އެދޭގޮތަކީ ކޮބައިކަމެއް އަޅުގަނޑަކަށެއް ނޭނގެއެވެ. އަޅުގަނޑަށް ހީވަނީ ހުވަފެނެއްގައި އުޅެވޭހެންނެވެ. އަޅުގަނޑަށް ހޭލެވޭއިރު އަޅުގަނޑުގެ ހިތާމަޔަކަށްވާނީ މިހުވަފެން މާއަވަހަށް ނިމުނީތީއެވެ. އަޅުގަނޑު ކަމަނާއާ ބެހޭގޮތުން އަޑުއަހައިފައިވަނީ......."\n"އަޅުގަނޑާ ބެހޭގޮތުން ކަލާ އަޑުއައްސަވައިފައިވަނީ ކޮންވާހަކައެއްތޯއެވެ؟"\n"ނޫނެކެވެ. މާފު ކުރައްވާށެވެ. އަޅުގަނޑު ދަންނަވާން އުޅުނު އެއްޗެއް ނޭނގެއެވެ."\n"ނޫނެކެވެ. ކަލާ ވިދާޅުވާން ޖެހޭނެއެވެ."\n"އެކަމަކު ކަމަނާ ކޯފާވެދާނެތީ އަޅުގަނޑު ބިރުގަނެއެވެ."\n"ނޫނެކެވެ. ވިދާޅުވާށެވެ. އަޅުގަނޑު ރުޅިއެއް ނާންނާނަމެވެ. އަޅުގަނޑު ވަޢުދުވަމެވެ."\nޒަރުބަޚުތު ޖެހިލުންވެވަޑައިގެން ހުންނަވައި ވިދާޅުވިއެވެ. "އަޅުގަނޑަށް އަޑުއިވިފައިވަނީ ކަމަނާއަކީ ވަރަށް ބޮޑާފުޅު ވަރަށްބޮޑަށް އަމިއްލަފުޅަށް ފެނިވަޑައިގެންފައި ހުންނަވާ ބޭފުޅެއްކަމުގައެވެ. އާދައިގެ ފެންވަރުގެ މީހުންނާ ސީދާ ވާހަކަ ދައްކަވަންވެސް ޤަބޫލުފުޅު ނޫންކަމުގައެވެ."\nޒަރުބަޚުތު ހީފުޅުކުރެއްވިގޮތާ ޚިލާފަށް އާޒަރުމީދުޚުތުގެ މޫނުފުޅުމަތީގައި ކުޅެކުޅެހުރީ ވަރަށް ހިތްގައިމު ހިނިތުންވެވަޑައިގެންނެވުމެކެވެ. އެކަމަނާ ވިދާޅުވިއެވެ.\n"މިހާރު ކަލާގެ ޚިޔާލުފުޅަކީ ކޮބައިތޯއެވެ؟"\nޒަރުބަޚުތު ހިތްޕުޅު ހަމަޖެހިވަޑައިގެންނެވުމުގެ ނޭވާފުޅެއް ލައްވަމުން ޖަވާބު ދެއްވިއެވެ. "މިހާރު އަޅުގަނޑުގެ ހިތަށްއަރަނީ ކަމަނާ ހިނިފުޅުވަޑުވާތަން ދެކެން ދުނިޔޭގެ އެންމެންނަށް އަޅުގަނޑުގެ ލޯ ދެވޭނެނަމައެވެ. ކަމަނާގެ ވާހަކަފުޅު އަޑުއަހަން އަޅުގަނޑުގެ ކަންފަތް ދެވޭނެނަމައެވެ. މިހެންނެވެ."\nއާޒަރުމީދުޚުތު ހިނިފުޅުވަޑުވައިލެއްވުމަށްފަހު ތެދުވެވަޑައިގެން ވިދާޅުވިއެވެ. "އަޅުގަނޑު ދާންވެއްޖެއެވެ."\nޒަރުބަޚުތު އިތުރު އެއްޗެކޭ ވިދާޅުނުވެ އެކަމަނާގެ ފަހަތްޕުޅުން ވަޑައިގެންފިއެވެ. އިރުކޮޅެއްގެ ފަހުން ޒަރުބަޚުތު ހުންނެވީ ކޯރުގެ އައްސޭރީގައިހުރި ސަންގުމަރުމަރުގެ މަންސައެއްގައެވެ. އާޒަރުމީދުޚުތާއި އެކަމަނާގެ ޚާދިމާ ބައްތެއްޔަށް އަރައިވަޑައިގަންނަވާ މަންޒަރު ބައްލަވާށެވެ. ބައްތެލި ތަންކޮޅެއް ދުރަށް ދިޔުމުން އޭނާ މަންސައިން ފައިބައިވަޑައިގެން ވަޑައިގެން ފެންޑާމަތީގައިހުރި އަދަރާދަގޮނޑިކޮޅެއްގައި އިށީނދެވަޑައިގެންފިއެވެ. އޭނާގެ ކުރިފުޅުމަތީގައި އާޒަރުމީދުޚުތުގެ ރީތި އެތަކެއް ތަސްވީރުތަކެއް ނަށަމުންދެއެވެ. އޭނާގެ ކަންފަތްޕުޅުގައި އެކަމަނާގެ ހިތްގައިމު އަޑުފުޅު ގުގުމަމުންދެއެވެ. އިރުކޮޅެއްވަންދެން އޭނާއަށް އިންނެވުނީ ހުވަފެންފުޅާއި ހޭފުޅުލެއްވުމާ ދެމެދުގެ ދުނިޔެއަކަށް ގެއްލިވަޑައިގެންނެވިފައެވެ. އެދުނިޔެ ވަނީ ވިއްސާރަ ދުނީގެ ކުލަތައްފަދަ ރީތި ކުލަތަކަކުން ޒީނަތްތެރިވެފައެވެ. އެދުނިޔޭގެ ވައިރޯޅިތަކުންވެސް ފޫދިގެން އަންނަނީ ލަވައާއި މިޔުޒިކެވެ. ކުއްލިޔަކަށް އުދަރެހުން ހިޔަންޏެއް ފާޅުވެއްޖެއެވެ. އޭނާގެ އެ ކުލަރީތި ދުނިޔެ ކަޅުކަމާއި ނާމާންކަމުގެ ބަނަ ވިލާތަކުން ބައްދައިލައިފިއެވެ. އޭނާއަށް ހީފުޅުވާންފެށީ ކުލަރީތި ފަޒާއެއްގައި އުދުހިވަޑައިގަންނަވަމުން ގެންދަވަނިކޮށް ކުއްލިޔަކަށް މާކަނޑުގެ އަޑިޔަށް ގެނބެމުންދާހެންނެވެ. ކޮންމެވެސް މީހަކު އޭނާގެ ހިތްޕުޅު އޮބައިގެންފިކަހަލައެވެ. އޭނާގެ ނާރުފުޅުތަކުގައި ހިނގަހިނގައިހުރި ލޭހިނގުން ބަންދުވެއްޖެކަހަލައެވެ. އޭނާ ފިލައިވަޑައިގަންނަވަން ދުވެވަޑައިގަންނަވަން ބޭނުންފުޅުވިއެވެ. ނަމަވެސް އޭނާގެ ފައިންޕުޅުވަނީ ބަނދެލެވިފައެވެ. އޭނާ ހަޅޭފުޅުލައްވަވާން ބޭނުންފުޅުވިއެވެ. ނަމަވެސް އޭނާގެ ބަސްމޮށުންތެރިކަމުގެ ބާރު ވަނީ ނިގުޅައިގަނެވިފައެވެ. ނާކާމިޔާބީއާއި، އާރެއް ބާރެއް ނެތްކަމާއި ހިތާމަފުޅުގެ އިޙްސާސްގެ ތެރެއިން ސިފައިންގެ މީހެއްގެ ދިފާޢީ ބާރު ހޭލާން ފަށައިފައެވެ. އާޒަރުމީދުޚުތުގެ ތޫނު ކަޅިރަވަފުޅުގެ ހޫނުކަމުގެ ސަބަބުން ވިރިގެންދިޔަ ހުރިހައި ދިފާޢީ ފާރުތަކެއް އޭނާގެ ޒަމީރު އަނެއްކާވެސް ބިނާކޮށްދީފިއެވެ. އޭނާ ތުރުތުއަޅައިވަޑައިގެންނެވުމާއެކު ހިތްޕުޅުގެ އަޑީން ދުޢާކުރެއްވޭން ފަށައިފިއެވެ. އޭ އަހަރުމުޒުދެވެ! ކިސްރާގެ ދަރިކަނބަލުންގެ ކިބައިން މިއަޅާ ސަލާމަތް ކުރައްވާނދޭވެ."\nފަރަޚުޒާދު ގެއަށް ވަޑައިގެންނެވީ މެންދުރެއްހައި އިރުއެވެ. އޭނާ މަތީބުރީގެ ސިޑިކައިރިޔަށް ވަޑައިގެންނެވުމާއެކު ޒަރުބަޚުތު ޖެހިލުންވެވަޑައިގެން ހުންނަވައި ވިދާޅުވިއެވެ. "ސާހިބާއެވެ! އާޒަރުމީދުޚުތު ވަރަށް ހެނދުނާ މިގަނޑުވަރަށް ވަޑައިގެންނެވިއެވެ."\n"އާޒަރުމީދުޚުތު!" ފަރަޚުޒާދަށް އޭނާގެ ކަންފަތްޕުޅާމެދު ޔަޤީނެއް ނުކުރެއްވުނެވެ.\n"އާދޭހެވެ. ސާހިބާއެވެ! އެކަމަނާ ވަޑައިގެންނެވީ މިގަނޑުވަރު ބައްލަވައިލައްވަން ވެގެންނެވެ."\n"ތިޔައީ ކިހިނަކުން ވާނެކަމެއްހެއްޔެވެ؟"\n"ސާހިބާއެވެ! އެކަމަނާ ވަޑައިގެންނެވުމުން އަޅުގަނޑުވެސް ޙައިރާންވިއެވެ. އެކަމަނާ ވަޑައިގަތީ ޝާހީ ބައްތެލިކޮޅެއްގައެވެ. އަރިހުގައި ޚާދިމާއަކު ގެންނެވިއެވެ."\n"އެކަމަނާ އަޅުގަނޑަށް އަންގައިނުލެއްވީ ކީއްވެގެންބާވައެވެ."\n"އެކަމަނާގެ ވާހަކަފުޅުން އަޅުގަނޑަށް ލަފާކުރެވުނު ގޮތުގައި މިގަނޑުވަރަށް ވަޑައިގެންނެވުމަކީ އެކަމަނާގެ ހިތްޕުޅަށް ކުއްލިޔަކަށް އައި ޚިޔާލުފުޅެކެވެ. އެކަމަނާ ގަނޑުވަރަށު ބެއްލެވުމަށްފަހު ވަޑައިގެންނެވީ ބޮޑުކޮޓަރިކޮޅު ޒީނަތްތެރިކުރުމަށްޓަކައި ވަރަށް އަގުބޮޑު ދޫލައެއްވެސް ހަދިޔާކުރައްވައިފައެވެ."\nފަރަޚުޒާދުގެ ހިތްޕުޅު އުފާފުޅުން ނަށާންފަށައިފިއެވެ. އޭނާ ސުވާލުކުރެއްވިއެވެ. "އެދޫލަ މިހާރު ކޮބައިތޯއެވެ؟"\n"އެކަމަނާ އަމުރުކުރެއްވި ފަދައިން ބޮޑުކޮޓަރިކޮޅުގައި އަޅުވައިފީމެވެ."\nޞާލިޙު އަލައިމުއްސަލާމުގެ މަދްޔަނު. ފަރުބަދަ ކަނޑައިގެން ގެއަޅައިފައި ---\nފަރަޚުޒާދު ހަމައެވަގުތު އަނބުރައިލައްވައިފައި ބޮޑުކޮޓަރިކޮޅަށް ވަޑައިގެންފިއެވެ. އެކޮޓަރިކޮޅުގެ މެދުތެރޭގައި ފަތުރައިފައި އޮތް ދޫލައިގެ މައްޗަށް އޭނާގެ ނަޒަރު ހުއްޓައިލެއްވިއެވެ. އޭނާ އެދޫލަމަތީގައި އިށީނދެވަޑައިގެން ދޫލައިގައި އަތްޕުޅު ހާއްކަވަމުން ޒަރުބަޚުތާ މުޚާޠަބު ކުރެއްވިއެވެ. "ޙަޤީޤަތުގައިވެސް މިއީ ވަރަށް އަގުބޮޑު ހަދިޔާއެކެވެ. މި ދޫލައިގައި ފައިންޕުޅު އަޅުއްވައިފައިވަނީ ކިތައް ޝެހެންޝާހުންކަމެއް ކިތައް ޝެހެޒާދުންކަމެއް ކިތައް ޝެހެޒާދީންކަމެއް ނޭނގެއެވެ. މިތަން މިދޫލައަކާ އެކަށީގެނެއް ނުވެއެވެ. މިދޫލަ އަޅުގަނޑުގެ ކޮޓަރީގައި އުޅުއްވާށެވެ!" ފަރަޚުޒާދު ތެދުވެވަޑައިގެން ގޮނޑިކޮޅެއްގައި އިށީނދެވަޑައިގެންފިއެވެ.\n"އެކަމަނާ މިތަނަށް ވަޑައިގެންނެވިކަން އަޅުގަނޑަކަށް އަދިވެސް ޔަޤީނެއް ނުކުރެވެއެވެ. ކަލާ މީގެކުރީންވެސް އެކަމަނާ ދެކެވަޑައިގެންނެވީމުތޯއެވެ؟"\nޒަރުބަޚުތު ފަރަޚުޒާދުގެ ކުރިފުޅުމަތީގައިހުރި ގޮނޑިކޮޅެއްގައި އިށީނދެވަޑައިގެންފިއެވެ.\n"އެކަމަނާ ވަޑައިގެންނެވިއިރު މިތާނގައި ނުހުރެވުނީތީ އެކަމާ ހިތާމަކުރަމެވެ. އެކަމަނާ އަޅުގަނޑާ ބެހޭގޮތުން އެއްވެސް ސުވާލެއް ކުރެއްވިތޯއެވެ؟"\n"އާދޭހެވެ. އެކަމަނާ ހުންނެވީ މަނިކުފާނުގެ ރައްކާތެރިކަމާމެދު ކޮންމެވެސް ވަރަކަށް ފިކުރުވެރިވެ ވަޑައިގެންފައެވެ. އެކަމަނާ ދެކެވަޑައިގަންނަވަނީ މިގަނޑުވަރު މާކަ ރައްކާތެރިޔެއް ނޫންކަމުގައެވެ. ނަމަވެސް މިގަނޑުވަރުގެ ސަލާމަތާމެދު އަޅުގަނޑު އެކަމަނާގެ ހިތްޕުޅު ހަމަޖައްސައިދިނީމެވެ."\n"ތެދަށް ވިދާޅުވާށެވެ! އަޅުގަނޑުގެ ސަލާމަތާމެދު އެކަމަނާ ފިކުރު ކުރައްވާތޯއެވެ؟"\n"އާދޭހެވެ. އެކަމަނާގެ ވާހަކަފުޅަކުން އަޅުގަނޑަށް ދޭހަވިގޮތުގައި އެކަމަނާ ސާސާނީ ރަސްކަން ދެމިއޮތުމަށް ޝައުޤުވެރިވެ ވަޑައިގަންނަވާވަރަށް މަނިކުފާނުގެ އަހަންމިއްޔަތު އިޙްސާސް ކުރައްވައެވެ."\n"އެހެންވީއިރު އެކަމަނާ މިހާރު ހުންނެވީ އަޅުގަނޑުދެކެ ކޯފާވެފައެއް ނޫން ދޮގެއްތޯއެވެ؟"\n"އާދޭހެވެ. އެކަމަނާ ކުރީންވެސް މަނިކުފާނާ ނުގަބޫލުފުޅުހެނެއް ހިއެއް ނުވެއެވެ."\n"ނޫނެކެވެ. ޝާހުޕޫރު ތަޚުތަށް އިސްކުރި ދުވަހު އެކަމަނާ ޖެއްސެވި ވައްތަރުކޮޅު ކަލާއަކަށް ފެނިވަޑައެއް ނުގަންނަވާނެއެވެ. އަޅުގަނޑަށް ހީވީ އަޅުގަނޑުގެ މޫނު ނޮޅައިލައްވާން އުޅުއްވިހެންނެވެ."\n"ސާހިބާއެވެ. އެއީ ތާޖާއި ތަޚުތުގެ އުމީދާރަކަށް ވެވަޑައިގެން އިންނެވި ޝެހެޒާދީއެއްގެ ކޯފާއެވެ. ނަމަވެސް މިހާރު އެކަމަނާ އިންނެވީ އެކަމަނާގެ މުސްތަޤްބަލު މަނިކުފާނާ ގުޅުއްވައިލައްވައިގެންނެވެ."\n"އެކަމަނާ އަޅުގަނޑުގެ ގެބައްލަވަން ވަޑައިގެންނެވިކަމާއި އަގުބޮޑު ދޫލައެއް އަޅުގަނޑަށް ހަދިޔާކުރެއްވިކަން ޝާހުޕޫރާއި ޕޫރާންދުޚުތު ޤަބޫލެއް ނުކުރައްވާނެއެވެ. އެބޭފުޅުން ޤަބޫލުކުރައްވާގޮތުގައި އާޒަރުމީދުޚުތު އަޅުގަނޑުގެ ކާވެންޏަށް ރުހިވަޑައިގެންނެވީ މަޖުބޫރު ވެވަޑައިގެންނެވެ. އާޒަރުމީދުޚުތާ ބައްދަލުވާން އެދޭވާހަކަ އަޅުގަނޑު އެތައްފަހަރަކު އެބޭފުޅުންގެ އަރިހުގައި ދަންނަވައިފީމެވެ. ނަމަވެސް އެބޭފުޅުން އަޅުގަނޑު ގާތު ވިދާޅުވަނީ މަޑުކުރުމަށެވެ. އެބޭފުޅުން ކަންބޮޑުވެވަޑައިގަންނަވަނީ އެކަމަނާ އަޅުގަނޑާމެދު ވަރަށް އަދަބު ކުޑަކޮށް އިހާނެތިކޮށް ކަންތައް ކުރައްވައިފާނެތީއެވެ. ރަނގަޅުކުރެވުމުގެ އުންމީދެއް ނޯންނަވަރަށް މައްސަލަ ނުބައިވެދާނެތީއެވެ."\n"އަޅުގަނޑަށް ހީވާގޮތުގައި މިހާރު މަނިކުފާނު ޝެހެޒާދީއާ ބައްދަލުކުރައްވާކަށެއް އަނެކެއްގެ މަޝްވަރާއެއް ބޭނުންފުޅެއް ނުވާނެއެވެ. އަނެއްކާ އާއްމު އުސޫލަކީވެސް އެކަމަނާގެ ހަދިޔާގެ ބަދަލުގައި ކޮންމެވެސް އަގުހުރި ވެދުމެއް ހިއްޕަވައިގެން މަނިކުފާނު އެކަމަނާގެ އަރިހަށް ވަޑައިގެންނެވުމެވެ."\nފަރަޚުޒާދު ވިދާޅުވިއެވެ. "ތިޔަކަންތައް އަޅުގަނޑު ކަލާއާ ޙަވާލުކޮށްފީމެވެ. ހަމަމިހާރު ބާޒާރަށް ވަޑައިގަންނަވާށެވެ. މަދާއިނުގެ އެންމެބޮޑު ޖައުހަރީއަކީ ކާކުކަން އޮޅުންފިލުއްވައިގެން އެމީހެއްގެ ގާތަށް ވަޑައިގަންނަވާށެވެ. އެމީހެއްގެ ގާތުގައި ވިދާޅުވާށެވެ. އޭނާގެ ފިހާރައިން މުތީގެ އެންމެ އަގުބޮޑު އަބާރަނައަކާއި ޔާގޫތުގެ އަނގޮޓީއެއް ހިފައިގެން އަހަރެންގެ ގާތަށް އަންނާށެވެ. އެތަކެތި ވާންޖެހޭނީ ޝެހެޒާދީއަކާ އަރާއަރަފޯދޭ ތަކެތި ކަމުގައެވެ. ހަމަ މިއަދު އެތަކެތި ޝެހެޒާދީގެ އަރިހަށް ގެންދަވަން ކަލާޔަށް ޖެހިވަޑައިގަންނަވާނެއެވެ. އެހެންކަމުން ވީހައިވެސް އަވަހަކަށް އެނބުރިވަޑައިގެންނެވޭތޯ ބައްލަވާށެވެ."\nޒަރުބަޚުތު ކަންބޮޑުވެވަޑައިގެން ވިދާޅުވިއެވެ. "ރަނގަޅުވާނީ ޚުދު މަނިކުފާނު ވަޑައިގެންނެވުމެއް ނޫންތޯއެވެ؟"\n"އަޅުގަނޑު މާދަމާ ދާނަމެވެ. ކަލާ ތިޔަހައި ފިކުރުފުޅު ބޮޑުވަނީ ކީއްވެގެންތޯއެވެ؟ އަޅުގަނޑަށް ޔަޤީނެވެ. ޝެހެޒާދީ އިންނަވާ ގަނޑުވަރަށް ވަޑައިގެންނެވުމަކީ ކަލާއަށް އުނދަގޫފުޅު ކަމަކަށެއް ނުވާނެއެވެ. ކަލާގެ އަތްޕުޅުގައި އަޅުގަނޑު އެކަމަނާއަށް ވެދުމަށް އެއްޗެއް ފޮނުވީތީ އެކަމަނާވެސް އެކަމަކާ އިޢުތިރާޟެއް ނުކުރައްވާނެއެވެ. އަޅުގަނޑު ކަލާއާމެދު ދެކެނީ ރަޙުމަތްތެރިޔެއްގެ ނަޒަރުން ކަމުގައި އެކަމަނާގެ އަރިހުގައި ވިދާޅުވުމުގެ ހުއްދަ ކަލާއަށް އެބައޮތެވެ. ދެން ވަގުތު ނަންގަވައި ނުލައްވާށެވެ."\nޒަރުބަޚުތު އަދަބުވެރިކަމާއެކު ސަލާންކުރައްވައިފައި ބޭރަށް ނުކުމެވަޑައިގެންފިއެވެ.\nއިރުއޮއްސުމުގެ ގަޑިޔެއްހައިރު ކުރިއެވެ. ޝެހެޒާދީ އާޒަރުމީދުޚުތު ހުންނެވީ ފަރަޚުޒާދު ފޮނުއްވި އަބާރަނަކޮޅާއި އަނގޮޓީފުޅު ތުރުކުރައްވައިގެންނެވެ. އެކަމަނާ ހުންނެވީ އިސްކޮޅުފުޅާ އެއްވަރުގެ މޫނުބަލާ ލޯކޮޅެއްގެ ކުރިމަތީގައެވެ. ތިންހަތަރު ފިޔަވަޅެއްގެ ދުރުގައި ޒަރުބަޚުތު އިސްދަށަށް ޖައްސަވައިލައްވައިގެން ހުންނެވިއެވެ. އާޒަރުމީދުޚުތު ފަހަތްޕުޅަށް އެނބުރިވަޑައިގެން ޒަރުބަޚުތަށް އެކަމަނާގެ އަތްތިލަފުޅު ދައްކަވައިލައްވަމުން ވިދާޅުވިއެވެ. މި އަނގޮޓީ ވަރަށް ރީއްޗެވެ. ހީވަނީ އަޅުގަނޑުގެ އިނގިލީން މިންނަގައިގެން ހައްދައިފައި އޮތްހެންނެވެ."\n"ކަމަނާ ފަރަޚުޒާދުގެ ވެދުމާ ހިތްޕުޅާ ހަމަކުރެއްވީތީ އަޅުގަނޑު ވަރަށް އުފާވެއްޖެއެވެ. ދެން އަޅުގަނޑު އެނބުރި ދިޔުމުގެ ހުއްދަ ދެއްވުން އެދެމެވެ."\n"ފަރަޚުޒާދު އަޅުގަނޑަށް އިންތިޒާރު ކުރައްވާނެއެވެ. ކަމަނާއާ ބައްދަލުކުރައްވަން އޭނާ އެދިވަޑައިގެންނެވި އެދިވަޑައިގެންނެވުން ޤަބޫލުކުރެއްވި ވާހަކަ އަޑުއައްސަވާ ހިތްޕުޅުން އޭނާ ހުންނަވާނީ ނުހަނު ބޭޤަރާރު ވެވަޑައިގެންފައެވެ."\n"ތެދަށް ވިދާޅުވާށެވެ. އޭނާއަށް ދަންނަވައިނުލައި އަޅުގަނޑު އެގަނޑުވަރަށް ދިޔުމުން އެކަމާ އޭނާ ނުޤަބޫލުފުޅެއް ނުވޭތޯއެވެ؟"\n"އާދޭހެވެ! އަދި ކީއްތޯއެވެ؟ އޭނާގެ ހިތާމަފުޅަކީ ކަމަނާއާ އިސްތިޤްބާލު ކުރައްވާން އޭނާއަށް ނުހުންނެވުނުކަމެވެ."\n"އިށީނދެވަޑައިގަންނަވާށެވެ! އަޅުގަނޑު ހަމަމިހާރު އެބައަންނަމެވެ. "އާޒަރުމީދުޚުތު އެހެން ވިދާޅުވެފައި ޖެހިގެންހުރި ކޮޓަރިކޮޅަކަށް ވެދެވަޑައިގެންފިއެވެ. ޒަރުބަޚުތު ގޮނޑިކޮޅެއްގައި އިށީނދެވަޑައިގެންފިއެވެ. އާޒަރުމީދުޚުތު ކުޑައިރުކޮޅެއްގެފަހުން އެނބުރިވަޑައިގެންނެވިއިރު އެކަމަނާގެ އަތްޕުޅުގައި ޚަންޖަރެއް އޮތެވެ. އެޚަންޖަރުގެ މުށްގަނޑު އޮތީ ޖަވާހިރުން ކުރެހުން އަޅައި ޒީނަތްތެރި ކޮށްފައެވެ. ޒަރުބަޚުތަށް އެޚަންޖަރު ފޯރުވައިލައްވަމުން ޝެހެޒާދީ ވިދާޅުވިއެވެ. ފަރަޚުޒާދުގެ އެންމެފުރަތަމަ ހަދިޔާ ގެންނެވި ފަރާތް އަޅުގަނޑުގެ ގެއިން ހުސްއަތްޕުޅާ ވަޑައިގަންނަވައިގެނެއް ނުވާނެއެވެ. މިއީ ކަލާއަށެވެ. ފަރަޚުޒާދުގެ ގަނޑުވަރުން އެނބުރި އައިއިރުވެސް އަޅުގަނޑު ހުރީ ކަލާއަށް އެއްވެސް ވެދުމެއް ނޭރުވުނީތީ ދެރަވެފައެވެ."\n"އަޅުގަނޑު ކަމަނާއަށް ޝުކުރު ދަންނަވަމެވެ. "ޒަރުބަޚުތު އެހެން ވިދާޅުވެފައި އެޚަންޖަރު އަތުލައްވައިފިއެވެ."\nޚާދިމާއެއް ރަނުގެ ތަބައްކޮޅެއްގައި ގަދަހަކޮޅަކާއި ބިއްލޫރި ތަށިކޮޅަކާ ބަހައްޓައިގެން އައިސް އެކޮޓަރިކޮޅަށް ވަދެއްޖެއެވެ. ޒަރުބަޚުތު ހާސްފުޅުކަމާއެކު އޭނާއާ ދިމާޔަށް ބައްލަވަން ފައްޓަވައިފިއެވެ. ޚާދިމާ ކުޑަމޭޒުކޮޅެއްގެ މަތީގައި ތަބައްކޮޅު ބަހައްޓައިފައި ގަދަހަކޮޅުން ރާތަށިކޮޅެއް އަޅައިފައި ޒަރުބަޚުތަށް ފޯރުވައިލިއެވެ. ޒަރުބަޚުތު ޢުޒުރުވެރިވެ ވަޑައިގެންނެވުމުގެ ބެއްލެވުމަކުން ޝެހެޒާދީއާ ދިމާޔަށް ބައްލަވައިލައްވައިފައި ޚާދިމާއާ ދިމާޔަށް ވިދާޅުވިއެވެ. ޝުކުރިއްޔާއެވެ. "އަހަންނަކަށް ތިޔައިގެ ބޭނުމެއްނެތެވެ."\nއާޒަރުމީދުޚުތު ހިނިފުޅު ވަޑުވައިލެއްވިއެވެ. އެކަމަނާ ގަދަހަކޮޅެއް ނަންގަވައިފައި ބިއްލޫރިތަށިކޮޅަކަށް ރަތްކުލައިގެ ރާފޮދެއް އަޅުއްވައިފައި ޒަރުބަޚުތަށް ދިއްކޮށްލައްވަމުން ވިދާޅުވިއެވެ. "މިޔަކު ޒަހަރެއް ނުހުންނާނެއެވެ. މީގެ ޖާމެއް ހިއްޕެވިކަމުގައިވިޔަސް މަސްތުވާނެކަމަށް ބިރުފުޅުގެން ވަޑައިނުގަންނަވާށެވެ."\nޒަރުބަޚުތު ދެރަފުޅުވެވަޑައިގެންނެވުމުގެ އިޙްސާސާއެކު ޝެހެޒާދީގެ އަތްޕުޅުން ތަށިކޮޅު އަތުލައްވައިފިއެވެ. އޭނާ އެއްނޭވާފުޅުން އެތަށިކޮޅު ހުސްކޮށްލައްވައިފައި ތަބައްކޮޅުގައި ބަހައްޓަވަމުން ވިދާޅުވިއެވެ. އަޅުގަނޑުގެ މަޠްލަބަކީ މީގައި ވިހައެއް ހުރުމެއް ނޫނެވެ. ކަމަނާ އަމުރުކުރައްވައިފިނަމަ ގަދަހަކޮޅު އެކަށްވެސް އަޅުގަނޑު...."


“Dhiraagupay” medhuverikoh MIRA ah faisaa dhekkeyne | Mihaaru\n"ދިރާގުޕޭ" މެދުވެރިކޮށް މީރާ އަށް ފައިސާ ދެއްކޭނެ\nމީރާގެ ޑެޕިއުޓީ ކޮމިޝަނާ ޖެނެރަލް އޮފް ޓެކްސޭޝަން އަސްމާ ޝަފީއު (ވ) އާއި ދިރާގުގެ ޗީފް ފައިނޭންޝިއަލް އޮފިސަރު ރޮބިން ވޯލް(ކ) އެއްބަސްވުމުގައި ސޮއި ކުރައްވަނީ-- ފޮޓޯ: މީރާ\n04 އޮކްޓޯބަރ 2020 - 15:01\nޓެކްސް ފިޔަވާ އެހެނިހެން ފައިސާ ބަލައިގަތުމަށް ހާއްސަކޮށްފައިވާ މީރާގެ އޮންލައިން ހިދުމަތް "ވާރުޕޭ" އިން "ދިރާގުޕޭ" މެދުވެރިކޮށް ފައިސާ ދެއްކުމުގެ ހިދުމަތް މިއަދު ތައާރަފުކޮށްފި އެވެ.\nމީރާގައި ބޭއްވި ހާއްސަ ރަސްމިއްޔާތެއްގައި މި ހިދުމަތް ފެށުމުގެ އެއްބަސްވުމުގައި އެ އިދާރާގެ ފަރާތުން ސޮއި ކުރެއްވީ ޑެޕިއުޓީ ކޮމިޝަނާ ޖެނެރަލް އޮފް ޓެކްސޭޝަން އަސްމާ ޝަފީއެވެ. އަދި ދިރާގުގެ ފަރާތުން އެއްބަސްވުމުގައި ސޮއި ކުރެއްވީ އެ ކުންފުނީގެ ޗީފް ފައިނޭންޝިއަލް އޮފިސަރު ރޮބިން ވޯލް އެވެ.\nޑެޕިއުޓީ ކޮމިޝަނާ ޖެނެރަލް އަސްމާ ވިދާޅުވީ މި ހިދުމަތަކީ މީރާއިން ހިދުމަތް ހޯދާ ފަރާތްތަކަށް ލުއިފަސޭހަކޮށްދިނުމުގެ ގޮތުން އެ އިދާރާއިން ކުރަމުން އަންނަ މަސައްކަތްތަކުގެ ތެރެއިން ތައާރަފުކުރި ހިދުމަތެއް ކަމަށެވެ. އަދި މިއީ އޮންލައިންކޮށް ފައިސާގެ މުއާމަލާތްތައް ކުރުން އިތުރުވަމުން އަންނަ ދުވަސްވަރެއްކަމުން، މީރާއަށް ފައިސާ ދައްކާ ފަރާތްތަކަށް އިތުރަށް ފަސޭހަވާނެ ކަމަށް އޭނާ ވިދާޅުވި އެވެ.\nދިރާގުގެ ޗީފް ފައިނޭންޝިއަލް އޮފިސަރު ރޮބިން ވޯލް ވިދާޅުވިގޮތުގައި މި ހިދުމަތުގެ ސަބަބުން މީރާގެ ކަލެކްޝަން ސެންޓަރުތަކަށް ކަސްޓަމަރުން ދާން ނުޖެހި، ފަސޭހަކަމާއެކު ފައިސާދެއްކުމަށް އިތުރު އިންތިޒާމެއް ހަމަޖެހިގެންދާނެ އެވެ. އަދި ދިރާގުން އަބަދުވެސް މަސައްކަތް ކުރަނީ ކަސްޓަމަރުންގެ ޑިޖިޓަލް ތަޖުރިބާ އިތުރަށް ފުރިހަމަ ކުރެވޭނެ ގޮތްތައް ބަލައި، އެކަންކަން ތައާރަފުކުރުމަށް ކަމަށް ވެސް އޭނާ ވިދާޅުވި އެވެ.\nވާރުފޭ ހިދުމަތް މެދުވެރިކޮށް މީރާއިން އަންނަނީ ކުންފުނިތަކުގެ އަހަރީ ފީ އާއި، އެއްގަމު އުޅަނދު އަދި ކަނޑު އުޅަނދުގެ އަހަރީ ފީ އާއި، ޓްރެފިކާ ގުޅޭ ގޮތުން ކުރާ ޖޫރިމަނާ އާއި، މުދަލު ޒަކާތާއި، އެއާޕޯޓު ސެކިއުރިޓީ ފާސް ޕޭމަންޓް ފަދަ ފައިސާ ބަލައިގަންނަމުންނެވެ. ވާރުޕޭގެ ހިދުމަތް މީރާގެ ވެބްސައިޓުންނާއި މީރާގެ މޯބައިލް އެޕްލިކޭޝަން މެދުވެރިކޮށް ލިބޭނެ އެވެ.\nދިރާގު ޕޭ މެދުވެރިނުކޮށް ފައިސާ ނުދެއްކެނީބާ؟ ދެން ކީތްކުރަން ދިރާގެއް މެދުވެރިކުރަންވީކީ.\nމީރާ އައް ބޭންކުގެ ޑެބިޓްކާޑުން އޮންލައިންކޮށް ނުދެއްކެނީތަ؟. ކާޑުން ދިރާގައް ލޯޑުކޮއްފަ ދިރާގައް ސަރވީސްޗާޖް ކޮންމެހެން ދޭންޖެހޭތަ؟.


Kashu Namaadhuge Jamaa'aiy Hadhaairu Dhurumin Behettumah Angaifi - Vaguthu\nއޮގަސްޓް 2, 2020 19:15\nދީން އަޅުކަން ސުއްނަށް ނައްތާލަން ހީނަރުކޮއްލަން ކުރެވުނުހައި ކަމެށް ކުރާނެ ނަމަވެސް ޙައްގުގައި ތެދުވާ ދީނަށް ނަސްރުދިނުމުގައި ތެދުވާނެ ޒުވާނުން ތިބޭނެ .\nއޮގަސްޓް 2, 2020 20:34\nސިޓީ ކައުންސިލަކަށް ނޭންގޭނެ، ސުންނަތުގައިވާ ގޮތަށް މަލާއިކަތުންގެ ސަފުތަކާއި އެއްގޮތަށް ކައިރީގައި ހަދަންވާނީ\nދުކޮތަރު އިޔާޒު ހަތިޔާރުބެހެއްޓީ ތަ!!\nއޮގަސްޓް 3, 2020 00:48\nދީނޭ ސުންނަތޭ ކިޔާއިރު ތިއުޅެނީ ސައުދީގެ މުފްތީންނަށް ވުރެ މަތީގަތާ؟ ކޮންތާކުންތޯ އިސްލާމްދީން ކިޔެވީ؟ ކީރިތި ގްރުއާނާއި ތަފްސީރާއި ހަދީޘް ފޮތްތަކާއި ދީނީ އިލްމުވެރިންގެ ބަހަށް ވުރެ އަމިއްލަ ބަސް މާ މަތިވީތޯ؟ މަށަކީ ހަދީޘް އިލްމު އެހާވަރަކަށް ނުކިޔަވާ މީހަކަށް ވުމުން ނެތިން ހަދީޘްތައް ތަރުޖަމާ ކުރާކަށް.\nބައްލަވާ "Volume 7, Book 71, Number 665o: Sahih al Bukhari"\nހަަމައެކަނި އެހަދީޘުގައިވެސް އެވަނީ ބަލިޖެހިފައިވާ މީހުންނާއި ބަލިނޫން މީހުން އެއް ނުވުމަށް.\nއިސްލާމްދީނޭ ބުނީމާ ބައެއް މީހުންނަށް ބައެއް މީހުންނަށް ހީވަނީ އެއީ ހަމައެކަނި ތުނބުޅި ދިގުކޮށް ޖުއްބާ ލުން އެކަނި ކަމަށް. ނަމާދުވެސް ކުރާނީ ހިތަށް އެރިއްޔާ ނޫނީ "ތިމަންނަ ހުރިހާ ރެއެއްގައި މެދުނުކެނޑި ނަމާދު ކުރާނަމޭ،" (Sahih al-Bukhari 5063: Book 67, Hadith 1) އުސޫލުން.. ބުއްދީގެ ބޭނުމެއް ދުވަހަކުވެސް މިބައިގަނޑަކަށް ނުކުރެވޭނެ.\nމިވަގުތުގައި ދީނަށް ނަސްރު ދެވޭނީ ސިއްޙީ މާހިރުންގެ ލަފާތައް އަޑުއަހައިގެން. ސަބަބުތަކުގައި ހިފޭނީ މާސްކުއަޅައި ގައިދުރުކޮށްގެން. މުޒާހަރާ ކުރެވިދާނެ މިބައްޔަށް ވެކްސިނެއް ހޯދި ބަލިން ރައްކާތެރިވެގެން. މިވަގުތު އޮތީ ކެތްތެތިވުން. ބޮޑާކަން ދޫކޮށްލައި ހެލްތުން ބުނާއެއްޗެ ވެބްސައިޓުން ބަލައި ރިސާޗުކޮށް ކަށަވަރުކޮށްގެން އަޑުއަހަންވީ. ބޮޑާނުވޭ. އިބިލީސް ސުވަރުގެއިން ބޭރުކޮށްލަން ޖެހުނީ ބޮޑާކަމުގެ ސަބަބުން. ދިވެހިން ބޮޑާވަންޏާ މިބަލިގަނޑު ބޮޑުވެ އެންމެން ނެތިގެން ދިޔުމަކީވެސް ދުރުކަމެއް ނޫން (ދިވެހީން މަރުނުވިކަމުގައިވިޔަސް ގައުމު އިކޮނޮމިކް ކޮލާޕްސް / ބޭންކްރަޕްޓް ވެގެން މަރުވެދާނެ ބޮޑާކަމުގައި އުޅެންޏާ)


Masverinah Duty Unikoh Theyo Dhookuran MIFCO Aai Eku Soikohfi - Vaguthu\nމަސްވެރިންނަށް ޑިއުޓީ އުނިކޮށް ތެޔޮ ދޫކުރަން މިފްކޯއާއި އެކު އެއްބަސްވުމެއްގައި ސޮއިކޮށްފި\nފިޝަރީޒް މިނިސްޓަރު ޒަހާ ވަހީދު , މިފްކޯގެ ސީއީއޯ އިސްމާއިލް ފައުޒީ އެއްބަސްވުމުގައި ސޮއިކުރެއްވުން\nމަސްވެރިންނަށް ވިއްކާ ތެލުން ޑިއުޓީ ކަނޑާލައި މަސްވެރިން މަހަށް ފުރުމަށް ކުރާ ހޭދަ ކުޑަކުރުމަށް މިނިސްޓްރީ އޮފް ފިޝަރީޒުން މިފްކޯއާއި އެކު އެއްބަސްވުއްގައި ސޮއި ކޮށްފިއެވެ.\nމިނިސްޓްރީ އޮފް ފިޝަރިޒް އެންޑް އެގްރިކަލްޗަރގައި ބޭއްވި ރަސްމިޔާތެއްގައި މި އެއްބަސްވުމުގައި މިފްކޯގެ ފަރާތުން ސޮއިކުރެއްވީ މިފްކޯގެ ސީއީއޯ އިސްމާއިލް ފައުޒީ އެވެ. އަދި މިނިސްޓްރީގެ ފަރާތުން ސޮއިކުރެއްވީ މިނިސްޓްރީގެ ޕާސަނަލް ސެކެޓްރީ އައިމިނަތު ސަފްނާ އެވެ.\nތެޔޮ މަސްވެރިންނަށް ލިބޭނޭ ގޮތް ހެދުމަށްޓަކައި މިނިސްޓްރީ އޮފް ފިޝަރީޒުން ވަނީ ހޮރައިޒެން ފިޝަރިޒް އާއިއެކު ވެސް އެއްބަސްވުމެއްގައި ސޮއިކޮށްފައެވެ.\nއެއްބަސްވުމުގައި ސޮއިކުރެއްވުމަށްފަހު ނޫސްވެރިންނާއި ވާހަކަދައްކަވަމުން ފިޝަރީޒް މިނިސްޓަރު ޒަހާ ވަހީދު ވިދާޅުވީ އަންނަ ހަފްތާގައި މި ޕްރޮގްރާމު މެދުވެރިކޮށް ޑިއުޓީއާއި ނުލައި މަސްވެރިންނަށް ތެޔޮ ލިބޭނެ ކަމަށާއި މިއީ ސަރުކާރުން ތެލުގެ ޑިއުޓީއަށް ދީފައިވާ އިނާޔަތް ތަންފީޒުކޮށް މަސްވެރިން މަހަށް ފުރުމަށް ކުރާ ހޭދަކުޑަކުރުމުގެ ގޮތުން މިނިސްޓްރީން ފަށާފައިވާ ޕްރޮގްރާމެއްކަމަށެވެ.\n"މަސްވެރިން މަހަށް ފުރުމުގައި ކުރާ ހޭދަ ކުޑަކުރުމުގެ ގޮތުން މިއީ ސަރުކާރުން ތެލުގެ ޑިއުޓީއަށް ދެއްވާ އިނާޔަތް ތަންފީޒުކުރުމަށްޓަކައި މިފްކޯ އާއި އެކު ވެފައިވާ އެއްބަސްވުމެއް. މިމަސައްކަތްކުރަނީ އެޕްލިކޭޝަނެއް މެދުވެރިކޮށް" މިނިސްޓަރު ޒަހާ ވިދާޅުވި އެވެ.\nޑިއުޓީ އުނިކޮށް ޑީސަލް ވިއްކުމަށް ހަމަޖެހިފައިވަނީ، މިނިސްޓްރީގައި ރަޖިސްޓްރީ ވެފައިވާ ލައިސަންސްހުރި މަސްވެރި އުޅަނދުތަކަށް އެކަނިކަމަށް މިނިސްޓްރީން ބުނެއެވެ.\nއަންނަ ހަފްތާގައި ތެލުން ޑިއުޓީ ކަނޑާލުމަށްފަހު މަސްވެރިންނަށް ތެޔޮ ވިއްކަން ފަށާއިރު މި ޕްރޮގްރާމަށް ޚާއްސަކޮށްގެން މިނިސްޓްރީން "ފަހިހަކަތަ" ގެ ނަމުގައި އެޕްލިކޭޝަންއެއް ތަޢާރަފްކޮށްފައިވެއެވެ.\nފަހިހަކަތަ މި މި އެޕްލިކޭޝަނަކީ ސީދާ މި ޕްރޮގާމަށް ޚާއްސަކޮށްގެން މިނިސްޓްރީން ތަޢާރަފްކޮށްފައިވާ އެޕްލިކޭޝަނެކެވެ.\nމި އެޕްލިކޭޝަން މެދުވެރިކޮށް ޑީސަލް ވިއްކާ ފަރާތްތަކާއި މިނިސްޓްރީ އަދި މަސްވެރިންނާއި މެދު މުޢާމަލާތް ކުރެވޭނެ އެވެ.\nއަދި މި އެޕްލިކޭޝަން މެދުވެރިކޮށް ޑިއުޓީއާއި ނުލައި ތެޔޮ ގަންނަން ބޭނުންވާ ފަރާތްތަކަށް ރަޖިސްޓްރީކުރެވޭނެއެވެ.\nމި ޕްރޮގްރާމުގައި ބައިވެރިވާން ލައިސެންސް އޮންނަ އުޅަނދުތަކަށް އެޕްލިކޭޝަން މެދުވެރިކޮށް ރަޖިސްޓްރީ ވެވޭނެއެވެ.\nމިނިސްޓްރީގެ އުއްމީދަކީ ވީހާވެސް ގިނަ އުޅަނދުތައް އަދި ސަޕްލައިޔަރުން މި ޕްރޮގްރާމުގައި ބައިވެރިވުންކަމަށް ފިޝަރީޒް މިނިސްޓްރީން ވިދާޅުވެއެވެ.\nއާމްދަނީ އިތުރު ކުރެވޭނީ ކަނޑު އަޑީގެ ދިރުންތައް އަލާކޮށްގެން - ޒަހާ\nދެރަށެއްގެ ބަކަރި ކޮށިތައް އިންސްޕެކްޓްކޮށްފި\nޖުލައި 11, 2019 22:36


ތައުޙީދު - ޙައްސާން ޢަބްދުއްރައްޒާޤް\nއަދިވެސް އެކަލާނގެ ވަޙީކުރެއްވިއެވެ. قُلۡ مَن يَرۡزُقُكُم مِّنَ ٱلسَّمَآءِ وَٱلۡأَرۡضِ أَمَّن يَمۡلِكُ ٱلسَّمۡعَ وَٱلۡأَبۡصَٰرَ وَمَن يُخۡرِجُ ٱلۡحَيَّ مِنَ ٱلۡمَيِّتِ وَيُخۡرِجُ ٱلۡمَيِّتَ مِنَ ٱلۡحَيِّ وَمَن يُدَبِّرُ ٱلۡأَمۡرَۚ فَسَيَقُولُونَ ٱللَّهُۚ فَقُلۡ أَفَلَا تَتَّقُونَ [يونس 31] މާނައީ: ”ކަލޭގެފާނު ވިދާޅުވާށެވެ! ތިޔަބައިމީހުންނަށް އުޑުންނާއި، ބިމުން ރިޒްޤު ދެއްވަނީ ކާކު ހެއްޔެވެ؟ ނުވަތަ އިވުމާއި ފެނުން މިލްކުވެގެންވަނީ ކާކަށް ހެއްޔެވެ؟ އަދި މަރުވެފައިވާ ތަކެތިން، ދިރޭ ތަކެތި ނެރުއްވައި، ދިރޭ ތަކެތިން މަރުވެފައިވާ ތަކެތި ނެރުއްވަނީ ކާކުހެއްޔެވެ؟ އަދި އެންމެހާ ކަންތައް ތަދުބީރު ކުރައްވަނީ ކާކުހެއްޔެވެ؟ ފަހެ، އެއުރެން ބުނާނެއެވެ. (އެއީ) ﷲއެވެ. ދެން ކަލޭގެފާނު ވިދާޅުވާށެވެ! ފަހެ، ތިޔަބައިމީހުން (އެކަލާނގެއަށް) ތަޤްވާވެރި ނުވަނީހެއްޔެވެ؟“ މި މާނައިގައި އައިސްފައިވާ އާޔަތްތައް ގިނަގުނައެވެ.\nތައުޙީދުގެ މި ބަޔަށް ފިރުޢައުނު އިންކާރު ކުރިއެވެ. قَال فِرْعَوْنُ وَمَا رَبُّ الْعَالمِينَ [الشعراء 23] ”ފިރުޢައުނު ދެންނެވިއެވެ. ޢާލަމްތަކުގެ ވެރިރަސްކަލާނގެއަކީ ކޮބައިހެއްޔެވެ؟“ އޭނާ އެކަމަށް އިންކާރު ކުރީ ބޮޑާކަމުންނެވެ. އެނގިހުރެ، ނޭނގޭ ކަމަށް ހަދާފައެވެ. ދަލީލަކީ އަންނަނިވި އާޔަތެވެ. قَالَ لَقَدْ عَلِمْتَ مَآ أَنزَلَ هَٰٓؤُلَآءِ إِلَّا رَبُّ ٱلسَّمَٰوَٰتِ وَٱلْأَرْضِ بَصَآئِرَ [الإسراء 102] ”އެކަލޭގެފާނު ވިދާޅުވިއެވެ! ހަމަކަށަވަރުން، ބަޔާންވެގެންވާ ޢިބްރަތްތަކެއް ކަމުގައި މި މުޢުޖިޒާތައް ބާވައިލެއްވީ، އުޑުތަކާއި، ބިމުގެ ވެރިރަސްކަލާނގެ ފިޔަވައި އެހެން ފަރާތެއް ނޫންކަން ކަލޭ ރަނގަޅަށް ދަންނާނޫއެވެ.“ ﷲ ވަޙީ ކުރެއްވިއެވެ: وَجَحَدُوا بِهَا وَاسْتَيقَنَتْهَا أَنْفُسُهُمْ ظُلْمًا وَعُلُوًّا [النمل 14] ”އަދި އެ އާޔަތްތައް އެއީ، ތެދުކަން އެއުރެންގެ ނަފްސުތަކަށް ޔަޤީންވެ ތިބެ، އަނިޔާވެރިކަމާއި، ބޮޑާވެގަތުމުގެ ގޮތުން، އެ އާޔަތްތަކަށް އެއުރެން އިންކާރު ކުރޫއެވެ.“\nއެހެންކަމުން ކީރިތި ޤުރްއާނުގައި ތައުޙީދުގެ މި ބާވަތް ތަޤްރީރު ކުރައްވާފައި ވަނީ އެއްބަސް ކުރުވަން ސުވާލުކުރާ ޞީޣާއިންނެވެ. އަންނަނިވި އާޔަތްތަކުގައި ވާ ފަދައިންނެވެ. أَفِي اللَّهِ شَكٌّ [إبراهيم 10] ”الله އާމެދު، ޝައްކެއް ވޭހެއްޔެވެ؟“ قُلْ أَغَيرَ اللَّهِ أَبْغِي رَبًّا وَهُوَ رَبُّ كُلِّ شَيءٍ [الأنعام 164] ”ކަލޭގެފާނު ވިދާޅުވާށެވެ! އެކަލާނގެއީ، ހުރިހާ ތަކެއްޗެއްގެ ވެރިރަސްކަލާނގެ ކަމުގައިވާ ޙާލު، ކަލަކު ކަމުގައި، ﷲ ފިޔަވައި އެހެން ފަރާތެއް ތިމަންކަލޭގެފާނު އެދޭނޭ ހެއްޔެވެ؟“ قُلْ مَنْ رَبُّ السَّمَاوَاتِ وَالْأَرْضِ قُلِ اللَّهُ [الرعد 16] ”ކަލޭގެފާނު ވިދާޅުވާށެވެ! އުޑުތަކާއި، ބިމުގެ ވެރިރަސްކަލާނގެއަކީ ކާކުހެއްޔެވެ؟ ކަލޭގެފާނު ވިދާޅުވާށެވެ! ﷲއެވެ.“ މިނޫންވެސް މިފަދަ ޢިބާރާތްތަކަކުންނެވެ. އެއީ އެކަމަކީ އެއުރެންގެ އެކަމަށް އެއްބަސްވާ ކަމަކަށް ވާތީއެވެ.\nނަމަވެސް ތައުޙީދުގެ މި ބާވަތުން ކާފަރުންނަކަށް މަންފާއެއް ނުކުރިއެވެ. އެއުރެން އަޅުކަން ކުރުމުގައި ﷲ  އެއްކައުވަންތަ ނުކުރީތީއެވެ. ﷲ ވަޙީ ކުރެއްވިއެވެ. وَمَا يُؤْمِنُ أَكْثَرُهُمْ بِاللَّهِ إلا وَهُمْ مُشْرِكُونَ [يوسف 106] ”އަދި އެއުރެން ކުރެ ގިނަ މީހުން، ޝަރީކު ކުރާ ބަޔަކު ކަމުގައިވާ ޙާލުގައި މެނުވީ، ﷲއަށް އީމާނެއް ނުވެތެވެ.“ [އެއުރެން ބުނެތެވެ.] مَا نَعْبُدُهُمْ إلا لِيُقَرِّبُونَا إِلَى اللَّهِ زُلْفَى [الزمر 3] ”اللهގެ ޙަޟްރަތަށް ތިމަންމެން ކުއްތަން ކޮށްދިނުމަށް މެނުވީ، ތިމަންމެން އެތަކެއްޗަކަށް (އެބަހީ: ބުދުތަކަށް) އަޅުކަމެއް ނުކުރަމުއެވެ.“ وَيَقُولُونَ هَؤُلَاءِ شُفَعَاؤُنَا عِنْدَ اللَّهِ قُلْ أَتُنَبِّئُونَ اللَّهَ بِمَا لَا يَعْلَمُ [يونس 18] ”އަދި އެއުރެން ބުނެތެވެ. މި ތަކެއްޗަކީ، ﷲގެ ޙަޟްރަތުގައި ތިމަންމެންނަށް ޝަފާޢަތްތެރި ވާނޭ ތަކެއްޗެވެ. ކަލޭގެފާނު ވިދާޅުވާށެވެ! ﷲ ދެނެވޮޑިގެން ނުވާ ކަމެއްގެ ވާހަކައިން ތިޔަބައިމީހުން އެކަލާނގެއަށް ޚަބަރު ދެނީހެއްޔެވެ؟“\n[2. ތައުޙީދުލް އުލޫހިއްޔާ]\nދެވަނަ ބާވަތަކީ ﷲ  އަށް އަޅުކަން ކުރުމުގައި އެކަލާނގެ އެއްކައުވަންތަ ކުރުމެވެ. ރަސޫލުންނާއި އެބޭކަލުން އެބައެއްގެ ގާތަށް ފޮނުއްވުނު އުންމަތްތަކާ ދެމެދު ހިނގައިދިޔަ ހުރިހައި ހަނގުރާމައެއް ހިނގައި ދިޔައީ މިކަމާ މެދުގައެވެ. މި ކަމަކީ މިކަން ޙަޤީޤަތަކަށް ހެދުމަށް ޓަކައި ރަސޫލުން ފޮނުއްވުނު ކަންތަކެވެ.\nތައުޙީދުގެ މި ބާވަތުން ޙާޞިލުވަނީ ”لا إله إلا الله“ ގެ މާނައެވެ. ފަހެ މި ކަލިމައިގެ މާނަ ބިނާ ވަނީ ދެ އަޞްލެއްގެ މައްޗަށެވެ. އެއީ އޭގައިވާ ނަފީކުރުމާއި ސާބިތުކުރުމެވެ. ”لا إله إلا الله“ ގައި ވާ ނަފީގެ މާނައަކީ، ކޮންމެ އަޅުކަމަކަށް ވިޔަސް ﷲ ފިޔަވައި އެހެން ފަރާތަކަށް އެކަން ކުރުމުން އެއްކިބާވެ ބަރީއަވުމެވެ. ސާބިތުކުރުމުގެ މާނައަކީ ﷲ އަަށް އަޅުކަން ކުރުމަށް ޓަކައި އެކަލާނގެ ޝަރުޢު ކުރައްވާފައިވާ ގޮތަށް، އެކަލާނގެއަށް އަޅުކަން ޚާލިޞްކުރުމެވެ. ޤުރުއާނުގެ ބޮޑު ބައި އައިސްފައި ވަނީ މިކަމާ މެދުގައެވެ.\nوَلَقَدْ بَعَثْنَا فِي كُلِّ أُمَّةٍ رَسُولًا أَنِ اعْبُدُوا اللَّهَ وَاجْتَنِبُوا الطَّاغُوتَ [النحل 36] ”ހަމަކަށަވަރުން، ތިމަންއިލާހު ކޮންމެ އުއްމަތަކަށްމެ ރަސޫލަކު ފޮނުއްވީމެވެ. އެއީ، ﷲއަށް އަޅުކަން ކުރުމަށާއި، ބުދުތަކާ ދުރުހެލިވުމަށް އެންގެވުމަށެވެ.“\nوَمَا أَرْسَلْنَا مِنْ قَبْلِكَ مِنْ رَسُولٍ إلا نُوحِي إِلَيهِ أَنَّهُ لَا إِلَهَ إلا أَنَا فَاعْبُدُونِ [الأنبياء 25] ”ހަމަކަށަވަރުން، ތިމަންއިލާހު މެނުވީ އިލާހަކު ނުވާކަމަށް އެ ބޭކަލަކަށް ވަޙީ ނުކުރައްވާ އެއްވެސް ރަސޫލަކު، ކަލޭގެފާނުގެ ކުރިން ވެސް ތިމަންއިލާހު ނުފޮނުއްވަމެވެ. ފަހެ، ތިޔަބައިމީހުން (ހަމައެކަނި) ތިމަންއިލާހަށް އަޅުކަން ކުރާށެވެ!“\nفَمَنْ يَكْفُرْ بِالطَّاغُوتِ وَيُؤْمِنْ بِاللَّهِ فَقَدِ اسْتَمْسَكَ بِالْعُرْوَةِ الْوُثْقَى [البقرة 256] ”ފަހެ، ޠާޣޫތަށް ކާފަރުވެ ﷲ އަށް އީމާންވާ މީހާ (ދަންނާށެވެ!) ފަހެ، އެމީހާ، އެންމެ ވަރުގަދަ ޢަޤީދާގައި ހިފަހައްޓައި ފިކަން ކަށަވަރެވެ. ނެތި ދިޔުމެއް އެޔަކަށް ނުވެއެވެ. ﷲއީ، މޮޅަށް އައްސަވާވޮޑިގެންވާ، މޮޅަށް ދެނެވޮޑިގެންވާ އިލާހެވެ.“\nوَاسْأَلْ مَنْ أَرْسَلْنَا مِنْ قَبْلِكَ مِنْ رُسُلِنَا أَجَعَلْنَا مِنْ دُونِ الرَّحْمَنِ آلِهَةً يُعْبَدُونَ [الزخرف 45] ”އަދި ތިމަންރަސްކަލާނގެ ރަސޫލުންގެ ތެރެއިން ކަލޭގެފާނުގެ ކުރިން ތިމަންރަސްކަލާނގެ ފޮނުއްވި ރަސޫލުން ކުރެން އައްސަވާށެވެ! (އެބަހީ: އެ ބޭކަލުންގެ ޝަރީޢަތުން ބައްލަވާށެވެ!) ރަޙްމާންވަންތަ ރަސްކަލާނގެ މެނުވީ، އަޅުކަންވެވޭ އެހެން އިލާހުންތަކެއް ތިމަންރަސްކަލާނގެ ލެއްވިން ހެއްޔެވެ؟“\nقُلْ إِنَّمَا يُوحَى إِلَيَّ أَنَّمَا إِلَهُكُمْ إِلَهٌ وَاحِدٌ فَهَلْ أَنْتُمْ مُسْلِمُونَ [الأنبياء 108]، ”ކަލޭގެފާނު ވިދާޅުވާށެވެ! ތިމަންކަލޭގެފާނަށް ވަޙީ އިއްވަވާކަން ކަށަވަރީ، ތިޔަބައިމީހުންގެ އިލާހަކީ، އެއްކައުވަންތަ އިލާހެއް ކަމަށެވެ. ފަހެ، ތިޔަބައިމީހުންނީ (އެކަން ޤަބޫލު ކޮށް) އިސްލާމްވާ ބަޔެއް ހެއްޔެވެ؟“\nމި ކަމާމެދު ބާވައިލައްވާފައިވާ އެތައް އާޔަތެއް ވެއެވެ.\n[3. ތައުޙީދުލް އަސްމާއި ވައްޞިފާތި]\nތިންވަނަ ބާވަތަކީ: ﷲ  ގެ އިސްމުފުޅުތަކާއި ޞިފަފުޅުތަކުގައި އެކަލާނގެ އެއްކައުވަންތަ ކުރުމެވެ. ތައުޙީދުގެ މި ބާވަތް ބިނާވެގެން ވަނީ ﷲ  ބަޔާން ކުރައްވާފައިފާ ދެ އަޞްލެއްގެ މައްޗަށެވެ.\nފުރަތަމައީ: [ނެތުމުގެ ތެރެއިން] އުފެދިފައިވާ އެއްޗެހީގެ ޞިފަތަކާ އެއްވައްތަރު ވުމުން އެކަލާނގެ ހުސްޠާހިރުވަންތަ ކުރުމެވެ.\nދެވަނައީ: ﷲ އެކަލާނގެ ޛާތުފުޅު ސިފަ ކުރައްވާފައިވާ އެންމެހައި ސިފަފުޅުތަކާއި އެކަލާނގެ ރަސޫލާ އެކަލާނގެ ސިފަ ކުރައްވާފައިވާ ސިފަފުޅުތަކަކީ، އެކަލާނގެ ފުރިހަމަވަންތަކަމާއި މަތިވެރިވަންތަކަމާ ލާއިޤުވެގެންވާ، މަޖާޒީ ނޫން، ޙަޤީޤީ ޞިފަފުޅުތަކެއް ކަމަށް އީމާންވުމެވެ.\nﷲ ގެ ޛާތުފުޅު ﷲ ދެނެވޮޑިގެންވާ ވަރަށްވުރެ ބޮޑަށް ދަންނަ ފަރާތަކަށް އެކަލާނގެ ޞިފައެއް ނުކުރެވޭނަކަމާއި، ﷲ ގެ ޛާތުފުޅު ﷲ ގެ ރަސޫލާ ދެނެވަޑައިގަންނަވާ ވަރަށް ވުރެ ބޮޑަށް އެކަލާނގެ ދަންނަ މީހަކު ވެސް އެކަލާނގެ ޞިފައެއް ނުކުރާނެކަން އެނގިގެން ވެއެވެ.\nﷲ އެކަލާނގެ ޛާތުފުޅާ މެދު ވަޙީ ކުރެއްވިއެވެ. ءَأَنتُمْ أَعْلَمُ أَمِ ٱللَّهُ [البقرة 140]. ”ބޮޑަށް އެނގެނީ ތިޔަބައިމީހުންނަށް ހެއްޔެވެ؟ ނުވަތަ (ދެނެވޮޑިގަތުން ބޮޑީ) ﷲ ހެއްޔެވެ؟“\nއަަދި އެކަލާނގެ ރަސޫލާއާ މެދު ވަޙީކުރެއްވިއެވެ: وَمَا يَنطِقُ عَنِ ٱلۡهَوَىٰٓ ٣ إِنۡ هُوَ إِلَّا وَحۡيٞ يُوحَىٰ [النجم 3–4] ”އަދި އެކަލޭގެފާނު އަމިއްލަ އެދުންފުޅަކަށް ވާހަކަފުޅެއް ނުމެދައްކަވާމެއެވެ. އެއީ އެކަލޭގެފާނަށް އިއްވަވާ ވަޙީއެއް ކަމުގައި ނޫނީ ނުވެތެވެ.“\nއެކަލާނގެއާ (އެހެން އެއްޗަކާ) އެއްފަދަ ވުން ނަފީ ކުރައްވައި ﷲ ވަޙީ ކުރެއްވިއެވެ. لَيسَ كَمِثْلِهِ شَيءٌ [الشورى 11] ”އެކަލާނގެއާ އެއްފަދަ އެއްވެސް އެއްޗެއް ނުވެތެވެ.“ އަދި އެކަލާނގެ ސިފަފުޅުތައް ޙަޤީޤީ މާނައިގައި ސާބިތު ވާކަން ބަޔާން ކުރެއްވިއެވެ. وَهُوَ السَّمِيعُ الْبَصِيرُ ”އަދި އެކަލާނގެއީ، މޮޅަށް އައްސަވާވޮޑިގެންވާ، މޮޅަށް ބައްލަވާވޮޑިގެންވާ ރަސްކަލާނގެއެވެ.“ އާޔަތުގެ ކުރީބައި ނިޔާ ކުރަނީ ތަޢުޠީލު1 ނުވާ ކަމަށެވެ. ފަހެ މި އާޔަތުން ސާފުވާ ގޮތުގައި ވާޖިބު ވެގެން ވަނީ އެއްފަދަ ކުރުމަކާ ނުލައި ޙަޤީޤީ މާނައިގައި ޞިފަފުޅުތައް ސާބިތު ކުރުމެވެ. އަދި ތަޢުޠީލު ކުރުމަކާ ނުލައި ތަމްޘީލު ނަފީ ކުރުމެވެ.\nއަދި ޚަލްޤުތަކުންނަށް ﷲ  އާ ބެހޭ ކަންތައްތައް ދެނެގަތުމަށް ނުކުޅެދިގެންވާކަން ބަޔާން ކުރައްވައި ވަޙީ ކުރެއްވިއެވެ. يَعْلَمُ مَا بَينَ أَيدِيهِمْ وَمَا خَلْفَهُمْ وَلَا يُحِيطُونَ بِهِ عِلْمًا [طه 110] ”އެއުރެންގެ ކުރިމަތީގައިވާ ކަންތަކާއި، އެއުރެންގެ ފަހަތުގައިވާ ކަންތައްތައް އެކަލާނގެ ދެނެވޮޑިގެންވެތެވެ. އަދި އެއުރެންނަކަށް އެ ކަންތައްތަކެއް އެނގިގެނެއް ނުވެތެވެ.“\nމި ފޮތުގެ އެހެން ބައިތައް\nބަހުގެ ގޮތުން ތަޢުޠީލުގެ މާނައަކީ: އެއްޗެއް ހުސްކޮށްލުން ނުވަތަ ފަޅުކޮށް، ދޫކޮށްލުމެވެ. މިތަނުގައި ތަޢުޠީލޭ ބުނެވެނީ: ﷲ އެކަލާނގެ ނަފްސުފުޅަށް ސާބިތު ކުރައްވާފައިވާ އިސްމުފުޅަކަށް ނުވަތަ ސިފަފުޅަކަށް އިންކާރު ކުރުމެވެ. އެއީ އެ އެއްކޮށް ނުވަތަ އޭގެ ބައެއް ނަފީ ކުރުން ކަމުގައި ވިޔަސް، އެ ބަދަލުކޮށް އޮޅުވާލައިގެން ކަމުގައި ވިޔަސް، އެއާ ދެކޮޅު ހަދައިގެން ކަމުގައި ވިޔަސް މި ހުރިހައި ކަމަކީވެސް ތަޢްޠީލެވެ. [ބައްލަވާ: އަލްޢަޤީދަތުލް ވާސިޠިއްޔާގެ، ޝައިޚް ޢުޘައިމީންގެ ޝަރަޙަ، 1 / 81] ↩\nފަހު ބަދަލު 2021-12-13\nއިސްލާމް ދީނަކީ ފުރިހަމަ ދީނެކެވެ. ދެންއޮތް ލިޔުން


REPORT: Doctorun thakeh ge shakuvaa: mihaa thafaathu kuranee keevve? | Mihaaru\nޑޮކްޓަރުންތަކެއް އޮޕަރޭޝަން ތިއޭޓަރުގައި: މެޑިކަލް އޮފިސަރުންގެ މުސާރައިގެ އޮނިގަނޑުގައި ތަފާތު ކުރުންތަކެއް ގެންގުޅެފައިވާ ކަމަށް ބައެއް ޑޮކްޓަރުން ބުނޭ\nޑޮކްޓަރުންތަކެއްގެ ޝަކުވާ: މިހާ ތަފާތު ކުރަނީ ކީއްވެ؟\n14 ނޮވެމްބަރ 2017 - 07:49 116 comments\nސިއްހީ ދާއިރާ އަށް އަންނަނީ ބޮޑެތި ބަދަލުތަކެކެވެ؛ މި ކުރިއެރުންތަކާ އެކު ވެސް އެންމެ ބޮޑު ގޮންޖެހުމަކީ ފެންވަރު ރަނގަޅު ޑޮކްޓަރުން ނުލިބުމުވެ. ސަރުކާރު ހޮސްޕިޓަލްތަކުގައި މަސައްކަތް ކުރާ ދިވެހި، މޮޅު ޑޮކްޓަރުން ޕްރައިވެޓް ސެކްޓަރުގައި ނުވަތަ ރާއްޖެ ދޫކޮށް އެހެން ގައުމުތަކުގައި މަސައްކަތް ކުރުމަކީ މި ދާއިރާ އަށް ކުރިމަތިވެފައި އޮތް ބޮޑު އެއް މައްސަލަ އެވެ.\nހާއްސަ އިސްކަމެއް ދީގެން، ޑޮކްޓަރުންގެ މުސާރައިގެ އޮނިގަނޑު ދިރާސާކޮށް، ހެޔޮ ބަދަލެއް 2014 ގައި ސަރުކާރުން ގެނެސްދިނީ ވެސް މި ސަބަބާ ހެދި އެވެ. އާ އޮނިގަނޑުގެ ދަށުން ޖުމްލަކޮށް، ހުރިހާ ޑޮކްޓަރުންގެ މުސާރަ ބޮޑުވި ކަމަށް ނިންމައިގެން ތިއްބަސް އެ އޮނިގަނޑުގެ ހަގީގީ ފައިދާ ނުލިބޭ ޑޮކްޓަރުންތަކެއް އެބަ ތިއްބެވެ. އެ ބޭފުޅުންގެ ޝަކުވާތައް ވެސް ގިނަ އެވެ.\nޝަކުވާ ކޮށްކޮށް "ބަލިވެއްޖެ"!\nއައިޖީއެމްއެޗުގައި މަސައްކަތް ކުރައްވާ މެޑިކަލް އޮފިސަރުންތަކެއް "މިހާރު" އަށް ކިޔައިދެއްވި ގޮތުގައި، އެތަނުގެ ދިވެހި ޑޮކްޓަރުންނާއި ބިދޭސީ ޑޮކްޓަރުންގެ މުސާރައިގެ ފަރަގު ވަރަށް ބޮޑެވެ. ބިދޭސީ ޑޮކްޓަރުންނަށް ހާއްސަކޮށްފައިވާ ގިނަ އެލަވަންސްތަކެއް، ދިވެހި މެޑިކަލް އޮފިސަރުންނަކަށް ނުލިބެ އެވެ. ލިވިން އެލަވަންސާއި ފުޑް އެލަވަންސާއި އައިލެންޑް އެލަވަންސްގެ އިތުރުން ފެރީ އެލަވަންސް ބިދޭސީ ޑޮކްޓަރުންނަށް ލިބޭއިރު އެއީ ދިވެހި ޑޮކްޓަރުންނަށް ލިބޭ އެއްޗެއް ނޫނެވެ.\nމުސާރައިގެ ފަރަގު އިންތިހާ އަށް ބޮޑުވެގެން އުޅެނީ ވެސް މި ސަބަބާ ހެދި ކަމަށް އެ ބޭފުޅުން ދެކެވަޑައިގަންނަވަ އެވެ.\nއައިޖީއެމްއެޗުގައި ބަލި މީހަކަށް ފަރުވާ ދެނީ: ސިއްހީ ދާއިރާ އަށް އަންނަ ކުރިއެރުންތަކާ އެކު ޑޮކްޓަރުންގެ ޝަކުވާތަކަށް ވެސް ހައްލު ހޯދައިދޭން ޖެހޭ.--. ފޮޓޯ:ނިޝާން އަލީ/މިހާރު\nޑޮކްޓަރުންގެ މި ޒަޚަމްތައް މީޑިއާއާ ހަމައަށް ތިލަވީ ހައްލު ހޯދަން ކުރި މަސައްކަތަށް ފަރުވާއެއް ނުލިބުމުންނެވެ. ތަފާތުކުރުންތައް ބަލައި ނުގަތަސް، ވަރަށް ގިނަ ދުވަސްތަކެއް ވަންދެން އެ އުދާސްތައް ބޭރުނުކޮށް ހިފަހައްޓައިގެން ތިބެވިއްޖެ ކަމަށް ޑޮކްޓަރުން ވިދާޅުވި އެވެ. ދިވެހި ޑޮކްޓަރުން "ނިކަމެތިވާ" ގޮތަށް އުސޫލްތައް ނުވަތަ އޮނިގަނޑެއް އެކުލަވާލާފައި އޮތުމަކީ އެ ބޭފުޅުންނަށް ބަލައިގަންނަން އުނދަގޫ ކަމެކެވެ.\nމެޑިކަލް އޮފިސަރުންގެ ޝަކުވާތަކަކީ، އިންސާފު ލިބެން ޖެހޭނެ މައްސަލައެއް ކަމުގެ ހެއްކެއްގެ ގޮތުން ދެއްކެވި މުސާރަ ސްލިޕްތަކަށް ބަލާއިރު، އެއް ފަންތިއެއްގައި އެއް މަސައްކަތެއް ކުރައްވާ ބިދޭސީ ޑޮކްޓަރުންނާއި ދިވެހި ޑޮކްޓަރުންގެ މުސާރައިގައި ވަރަށް ބޮޑު ފަރަގެއް ހުއްޓެވެ. އެ ސްލިޕްތަކުގައިވާ ގޮތުން، އެއް ފަންތިއެއްގެ ބިދޭސީ އަދި ދިވެހި ޑޮކްޓަރުންގެ ވެސް އަސާސީ މުސާރަ އެއްވަރެވެ. އެކަމަކު ކަނޑައަޅާފައިވާ އިނާޔަތްތަކުގެ ތަފާތުތަކާ އެކު ލިބޭ ޖުމްލަ އާމްދަނީގެ ފަރަގު ބޮޑުވަނީ އެވެ.\nއެ ސްލިޕްތަކުން އެނގޭ ގޮތުގައި، އިތުރު ގަޑީގެ ފައިސާ، ގާތްގަނޑަކަށް އެއްވަރަކަށް ލިބިފައިވާ ދެ ޑޮކްޓަރުންގެ ތެރެއިން ބިދޭސީ ޑޮކްޓަރު ގެއަށް ގެންދަން ޖުމްލަ 40،991ރ. ލިބުނުއިރު ދިވެހި ޑޮކްޓަރަށް ލިބުނީ 27،600ރ. އެވެ. މިއީ، 13،300ރ. ގެ ތަފާތެކެވެ.\n"މިއީ އަޅުގަނޑުމެންގެ ކަންބޮޑުވުމަކީ. އެއް ފަންތިއެއްގެ އެއް މަސައްކަތެއް ކުރަން ޖެހޭއިރު ދިވެހިންނަށް މިހާ ބޮޑަށް ތަފާތު މިކުރަނީ ކީއްވެހޭ؟ މި ސުވާލަށް އަޅުގަނޑުމެން ޖަވާބު ނުލިބިގެން މިއުޅެނީ،" އެއް ޑޮކްޓަރަކު ވިދާޅުވި އެވެ.\nއައިޖީއެމްއެޗު: މުސާރައިގެ މައްސަލާގައި ދިވެހި ބައެއް ޑޮކްޓަރުންގެ ޝަކުވާތައް ގިނަ ---ފޮޓޯ: ހުސެއިން ވަހީދު/މިހާރު\nބިދޭސީ ޑޮކްޓަރުންނަށް ކޮންމެ މަހަކު ލިވިން އެލަވަންސްގެ ގޮތުގައި 7،000ރ. އަދި ކެއުމަށް 1،800ރ. އޮނިގަނޑުގެ ދަށުން ލިބޭއިރު ދިވެހި ޑޮކްޓަރުންނަށް މި އެލަވަންސްތަކެއް ނުލިބެ އެވެ. ދިވެހި ޑޮކްޓަރުންގެ ތެރެއިން ވެސް ގިނަ ބޭފުޅުން ދިރިއުޅުއްވަނީ މާލޭގައި ކުއްޔަށެވެ. ބްރޭކަށް ލިބޭ ކުޑަ ވަގުތުކޮޅުގައި ކާން ގެއަށް ވަޑައިނުގެންނެވޭއިރު ވެސް އެ ބޭފުޅުންނަށް ފުޑް އެލަވަންސެއް ނުލިބެ އެވެ. މިއާ އެކު، ރިސްކު އެލަވަންސް ނުދިނުމަކީ ވެސް އެ ބޭފުޅުންގެ ނަޒަރުގައި އިންސާފެއް ނޫނެވެ.\n"ޑޮކްޓަރަށް ދައްކަން އަންނަ ދިވެހިންނަށް ލިބޭ ވަރަށް ބޮޑު ހިތްހަމަޖެހުމަކަށްވޭ، ދިވެހި ޑޮކްޓަރަކު ފަރުވާ ދިނީމަ. ވަރަށް ގިނަ މީހުން ބުނާނެ، ބޭނުންވަނީ ދިވެހި ޑޮކްޓަރަކަށޭ ދައްކަން. އެގޮތަށް އެދުނީމަ ވެސް ބިދޭސީ ޑޮކްޓަރު ކުރަން ޖެހޭ މަސައްކަތާ ހަވާލުވެގެން ދިވެހި ޑޮކްޓަރުން ދާނީ، އެ ޕޭޝަންޓެއްގެ ކައިރިއަށް. ދެން މިވާ ގޮތަކީ އެ މީހުން ކުރާ މަސައްކަތް ދިވެހި ޑޮކްޓަރު ކުރީމަ ވެސް ބިދޭސީ ޑޮކްޓަރަށް މުސާރަ ގިނައިން މި ލިބެނީ،" އެއް ޑޮކްޓަރަކު ވިދާޅުވި އެވެ.\nއާ އޮނިގަނޑާ އެކު 6،000ރ. މަދުވޭ\n"މިހާރު"އާ ވާހަކަ ދެއްކެވި ޑޮކްޓަރުން ވިދާޅުވި ގޮތުގައި އާ އޮނިގަނޑުގެ ދަށުން މުސާރަތައް ބޮޑުކޮށްފައިވީ ނަމަވެސް އެ ކުރިއެރުން އެ ބޭފުޅުންގެ މުސާރައަކުން ނުފެނެ އެވެ. އެކަން އެގޮތަށް ދިމާވަނީ ކީއްވެތޯ އައިޖީއެމްއެޗުގެ މެނޭޖްމެންޓާ ސުވާލުކުރާ ކޮންމެ ފަހަރަކު ދައްކަނީ އެތަނުގައި އޮންނަ އިންޓާނަލް އޮނިގަނޑެއްގެ ވާހަކަ ކަމަށް ވެސް ޑޮކްޓަރުން ވިދާޅުވި އެވެ.\nއެކަމަކު، އެ ބޭފުޅުން ވިދާޅުވާ ގޮތުގައި، އެ އޮނިގަނޑެއް ދުވަހަކު ވެސް ޑޮކްޓަރުންނަކަށް ނުފެނެ އެވެ.\n"މުސާރަ ބޮޑުކުރިއަސް އަޅުގަނޑުމެންގެ އަތަށް އަރާ އެއްޗެއް ގިނައެއް ނުވޭ. ދުވަހެއް ދުވަހަކަށް މަދު ވަނީ. އާ އޮނިގަނޑާ އެކު މުސާރަ ބޮޑުކުރިއިރު ލިބޭ ވަރަށް ވުރެން މިހާރު އަޅުގަނޑުމެންގެ ކޮންމެ ޑޮކްޓަރަކަށް ލިބެނީ ކުރިން ލިބެމުން އައި ވަރަށް ވުރެ ގާތްގަނޑަކަށް 6،000ރ. މަދުން،" ޑޮކްޓަރަކު ވިދާޅުވި އެވެ.\n"މިވީ ގޮތެއް އެއްގޮތަކަށް ވެސް އަޅުގަނޑުމެންނަކަށް ނޭނގުނު. ކުއްލިއަކަށް ހަމަ ލިބޭ އެތިކޮޅު ދަށްވަމުން ގޮސް ދަށްވީ. އެކަމަކު މަސައްކަތަށް އެއްވެސް ބަދަލެއް ނާދޭ."\nޑޮކްޓަރުންގެ މި ކަންބޮޑުވުންތަކާ ގުޅޭ ގޮތުން އައިޖީއެމްއެޗުގެ ބަހެއް ނުލިބުނެވެ.\nސަރަހައްދީ ފެންވަރުގައި ކުރީ ސަފުން ޖާގަ ހޯދާ މިންވަރަށް ރާއްޖޭގެ ސިއްހީ ދާއިރާ ކުރިއަރާތީ، އެ ޑޮކްޓަރުން ވެސް ތިއްބެވީ އުފަލުންނެވެ. މި ކުރިއެރުމުގައި އެންމެ ބޮޑު ހިއްސާއެއް އަދާކުރައްވާނެ އެއް ބަޔަކީ ދިވެހި ޑޮކްޓަރުންނެވެ. ސިއްހީ ދާއިރާއާ ދިވެހި ޑޮކްޓަރުން ގުޅެން ސަރުކާރުން ދައުވަތު ދެމުން އަންނައިރު، އެ ބޭފުޅުންނަށް މިހާރު ކުރިމަތިވެފައި ހުރި މައްސަލަތަކަށް ހައްލު ހޯދައިދޭން ޖެހޭ ކަމަށް ޑޮކްޓަރުން ދެކެވަޑައިގަންނަވަ އެވެ.\nއިތުރު ލިޔުންތައް ސިއްހަތު ސިވިލް ސާވިސް އައިޖީއެމްއެޗު ޑޮކްޓަރުން\nނަރުހުންގެ މުސާރަވީ ކުޑަ، މަސައްކަތްވީ ބުރަ!\nޓޯކަން ނަމްބަރު އޮންލައިންކޮށް ބެލޭގޮތް ހަދައިފި


Maleeh Anehkka Vess PPM Aai Gulhihjje މަލީހް އަނެއްކާވެސް ޕީޕީއެމާއި ގުޅިއްޖެ – Huvadhoo News Maleeh Anehkka Vess PPM Aai Gulhihjje Huvadhoo News\nމަލީހް އަނެއްކާވެސް ޕީޕީއެމާއި ގުޅިއްޖެ\nމި ސަރުކާރުގެ ފުރަތަމަ ކޮމިއުނިކޭޝަން މިނިސްޓަރަ މުޙައްމަދު މަލީހް ޖަމާލު ދެވަނަ ފަހަރަށް ޕީޕީއެމް އަށް ސޮއިކުރައްވައިފިއެވެ.\nމަލީހުގެ އިތުރުން ހެންވޭރު ދެކުނު ދާއިރާގެ ކުރީގެ އެމްޑީޕީގެ މެމްބަރު މުހައްމަދު އަބްދުލްކަރީމް (ރުކުމާ) އާއި ތުލުސްދޫ ދާއިރާގެ ކުރީގެ މެމްބަރު، އަދި ގާނޫނީ ވަކީލް މުހައްމަދު ވަހީދު އިބްރާހިމް (ވައްޑެ) ވެސް ވަނީ ޕީޕީއެމް އަށް ސޮއިކުރައްވައިފިއެވެ.\nމިރޭ ބޭއްވި ހާއްސަ ރަސްމިއްޔާތުގައި އެބޭފުޅުން ބޭފުޅުން ސޮއި ކޮށް، ފޯމު ވަނީ އިދިކޮޅު ކޯލިޝަންގެ ވަގުތީ ލީޑަރު އަބްދުއްރަޙީމް އަބްދުﷲ (އަދުރޭ) އާއި ހަވާލު ކުރައްވާފައެވެ.\nމިސަރުކާރުގެ ފުރަތަމަ މިނިސްޓަރ އޮފް ކޮމިއުނިކޭޝަން, ސައިންސް އެންޑް ޓެކްނޮލޮޖީ މުޙައްމަދު މަލީހް ޖަމާލް މަގާމުން ދުރުކޮށްފައިވަނީ މަޖިލީހުން އެބޭފުޅާގެ މައްޗަށް އިތުބާރުނެތްކަމަށް ވޯޓުނެގުމަށްފަހު އެވެ. އަދި އިތުބާރުނެތްކަމަށް ފާސްކޮށް މަޤާމުން ދުރުކުރުމާއިއެކު މަލީހް ވަނީ ވެރިކަން ކުރާ މައިޕާޓީ ކަމުގައިވާ އެމްޑީޕީއާއި އިދިކޮޅަށް ނިކުންނާނެކަން ހާމަ ކުރައްވާފައެވެ. މަލީހު މިނިސްޓަރުކަމުގައި ހުންނެވީ ޖުމްހޫރީ ޕާޓީގެ ސްލޮޓެއްގަ އެވެ. މަގާމުން ވަކިކުރުމާއެކު ޖުމްހޫރީޕާޓީގެ މެމްބަރުކަމުންވެސް މަލީހު ވަނީ ވަކިވެވަޑައިގެންފަ އެވެ.\nއަދި އޭނާ ވަނީ ވެރިކަން ކުރާ މައިޕާޓީ ކަމުގައިވާ އެމްޑީޕީއާއި އިދިކޮޅަށް ނިކުންނާނެކަން ހާމަ ކުރައްވާފައެވެ.\nމަލީހް ޖަމާލު މުހައްމަދު އަބްދުލްކަރީމް (ރުކުމާ) މުހައްމަދު ވަހީދު އިބްރާހިމް ސިޔާސީ ޕީޕީއެމް


Viyfaari bandharugai nugengos huri mudhaathakeh neelamah\nވިޔަފާރި ބަނދަރުގައި ނުގެންގޮސްހުރި މުދާތަކެއް ނީލަމަށް\nއެމްޕީއެލްގެ މުދާ ޖަމާ ކުރާ ސަރަހައްދު: ނުގެންގޮސް ގިނަ ދުވަސްވެފައިވާ މުދާ ވަނީ ނީލަމަށް ލާފަ.\nމާލެ ވިޔަފާރި ބަނދަރުގައި ނުގެންގޮސް ހުރި ގިނަ އަދަދެއްގެ މުދާ މޯލްޑިވްސް ޕޯޓްސް ލިމިޓެޑް (އެމްޕީއެލް) އިން ނީލަމަށް ލައިފި އެވެ.\nއެމްޕީއެލުން ކޮށްފައިވާ އިއުލާނެއްގައި ބުނި ގޮތުގައި ރާއްޖެ އަށް މުދާ އެތެރެކޮށް މާލޭ ވިޔަފާރި ބަނދަރުގައި ނުގެންގޮސް ގިނަ ދުވަހު ބެހެއްޓިފައިވާ، މުދާތައް ނީލަން ކިޔަން އެ ކުންފުނިން ވަނީ ނިންމާފަ އެވެ. މި މުދާތަކުގެ ތެރޭގައި އިލެކްޓްރޯނިކް ސާމާނާއި އަންނައުނާއި ސްޓޭޝަނަރީސްގެ އިތުރުން ކާރު ފަދަ ތަކެތި ވެސް ހިމެނެ އެވެ.\nމި މުދާތައް ބެލުމުގެ ފުރުސަތު އޮންނާނީ މި މަހުގެ 19 ވަނަ ދުވަހުގެ 16:30 ގަ އެވެ. އަދި މުދާ ބަލަން ނަން ނޯޓް ކުރަން ދާއިރު، ފަސް ގަޑިއިރު ކުރިން ނީލަން މުދާބެލުމަށް އެދޭ ފޯމު ފުރިހަމަ ކުރަންވާނެ ކަމަށް އެ ކުންފުނިން ބުނެފައިވެ އެވެ.\nނީލަމުގައި ބައިވެރިވެވޭނީ މި މަހުގެ 20 ވާ އަންގާރަ ދުވަހުގެ 14:00 ކުރިން ނީލަމުގައި ބައިވެރިވުމަށް އެދި ނީލަމުގައި ރަޖިސްޓްރީ ކުރާ ފޯމު ފުރިހަމަކޮށް އެޑްވާންސް ޕޭމަންޓް ދައްކާ ފަރާތް ތަކަށެވެ. އެޑްވާންސް ދައްކަން ސެކިއުރިޓީ ޑިޕޮސިޓް ފައިސާ ދެއްކެވުމަށް ޗެކް ބޭނުންކުރެވޭނީ ބޭންކް ގެރެންޓީ ދެވިފައިވާ ޗެކް ތަކަށެވެ.\nއެމްޕީއެލް އިން ބުނި ގޮތުގައި ނީލަން ކިޔުން އޮންނާނީ މި މަހުގެ 21 ވަނަ ދުވަހުގެ ދުވަހު 14:00 ން ފެށިގެން\nއެ ކުންފުނީގެ ހެޑް އޮފީސް ގެ ބަނދަރު މާލަމުގަ އެވެ.\nމާލެ ވިޔަފާރި ބަނދަރުގައި ހުރި މުދާތައް ގެންދަން މީގެ ކުރިން ވެސް އެމްޕީއެލް އިން ވަނީ އެދިފަ އެވެ.\nމޯލްޑިވްސް ޕޯޓްސް ލިމިޓެޑް އިމްޕޯޓް އެކްސްޕޯޓް\nއެމްޕީއެލުން އިމްޕޯޓަރުންނާ ބައްދަލުކޮށްފި\nމަސައްކަތް ހަލުވިކޮށް 150 ކޮންޓެއިނަރު ކްލިއާކޮށްފި\nއެމްޕީއެލްއިން ސްޓޭކް ހޯލްޑަރުންނާއެކު ފޯރަމެއް